
PARENTIBUS  CARISSIMIS 


Iam  mihi  civi  academiae  valedicendi  Almae  Matri  tempus  adest,  iam  studiis  meis  disser- 
tatione  hac  pro  gradu  litterarum  humaniorum  doctoratus  finem  impositurus  sum.  Quod  hunc 
gradum  archaeologica  praesertim  dissertatione  impetrare  mihi  licet,  Tibi  impriniis,  Clarissime 
Bolkestein,  promotor  aestimatissime,  acceptum  refero,  qui  eius  argumentum  mihi  com- 
mendavisti.  Per  curriculum  meum  academicum  semperstudii  mei  proprii  rationem  habuisti, 
quamquam  satis  longe  interdum  a  partibus  htterarum  historiaeque  antiquorum  aberrabam.  In 
componenda  hac  disputatione  eadem  erga  me  liberaHtate  usus  meo  modo  studiis  me  in- 
cumbere  passus  es,  semperque  eruditione  Tua  atque  auxilio  semper  parato  frui  mihi  licuit. 
Pro  his  omnibus  necnon  humana  Tua  erga  me  benevolentia  gratias  Tibi  ago  quam  maximas. 
Persuasum  Tibi  habeas  me  semper  grato  animo  doctrinae  Tuae  atque  institutionis  memorem 
futurum. 

Occasionem  mihi  gratam  atque  iucundam  libellus  hic  obtuHt,  Vobis  quoque,  Professores 
mei,  Viri  Clarissimi  f  J.  C.  Vollgraff,  Damste,  C.  W.  Vollgraff,  Ovink,  van 
Gelder,  Schrynen,  Obbink,  Ligtenb  erg  publicas  agere  gratias  pro  magna  Vestra 
educationis  meae  atque  eruditionis  cura.  Viri  Doctissimi  Rutgers  vanderLoeff,  van 
H  o  0  r  n,  permultum  me  Vobis  pro  institutione  archaeologica  debere  memori  mente  profiteor. 

Librum  hunc  parentibus  sacrum  volui,  quo  animum  meum  gratum  ergaVos  significarem, 
carissimi  parentes,  qui  tacito  affectu,  magnis  interdum  difficultatibus  viam  academicam  mihi 
aperuistis. 

Gaudium  mihi  praecipuum  duco,  Clarissime  Vogelsang,  quod  occasio  mihi  oblata 
est  publice  Tibi  verbis  dicendi,  quod  animo  meo  praesens  semper  et  vivum  scis.  Quam  fir- 
missimo  reverentiae  atque  amicitiae  nodo  Tecum  coniunctus  sim  intellegere  tantum  qui  bene 
norunt  utrumque  possunt.  Lyceo  Tuo  historiae  artium  sodalem  me  assumpsisti,  mox  coti- 
diana  consuetudine  Tibi  assistere  me  voluisti.  Quantum  Tibi  quod  ad  rationem  generalem 
ac  viam  scientiae  attinet  debeam,  studiis  meis  quondam  significaturum  me  idoneis  iudicibus 
spero.  Si  quid  doctrinae  Tuae  multiplicis,  si  quid  Tui  ardentis  animi  impetus  mihi  tradi- 
disti,  fore  ut  numquam  Te  poeniteat  spero  atque  credo.  luvenem  me  imperitum  nil  nisi 
promptam  meam  voluntatem  afferentem  per  hosce  annos  in  fidem  Tuam  atque  in  amicitiam 
recepisti.  Mundum  mihi  patefecisti,  viam  mihi  monstrasti  qua  me  ipse  paulatim  cognoscerem. 

Posthac  quoque  quod  duce  Te  in  artibus  ingenuis  versari  potero,  etiam  atque  etiam 
gaudeo.  Persuasum  Tibi  sit  numquam  me  haec  omnia  obliturum  et  si  laetus  hodie  ex 
Tua  auctoritate,  Rector  Magnifice,  gradum  doctoratus  appeto,  scito  me  summum  honorem 
mihi  ducturum  discipulum  tali  magistro  dignum  inveniri. 

Restat  ut  pauca  dumtaxat  de  ipso  Hbello  dicam.  Non  sponte  me  linguam  latinam  optasse 
sed  lege  coactum  ea  usum  esse  libenter  confiteor.  Ab  argumento  enim  meo  prorsus  abhorret. 
Omnes  fere  notiones,  usitatissimae  in  artium  historia,  a  bona  latinitate  ahenae  sunt,  ita  ut, 
cum  eas  in  linguam  latinam  inducere  vellem,  barbare  loqui  iure  viderer.  Sin  autem  per 
ambitum  verborum  expressionem  antiquis  ignotam  eleganter  reddidero,  fieri  poterit  ut  nullus 
quamvis  benevolus  lector,  quid  haec  sibi  velint  saepe  vix  enucleet.  Qua  de  re  nova  verba 
interdum  adhibere  non  contempsi;  quae  cum  forma  sua  facile  sensum  praebeant,  accuratius 
significanda  non  putavi.  Cum  verebar  ne  verborum  ambagibus  sententia  periret,  uncis  in- 
clusam  belgice  significationem  adieci. 

In  componendo  hoc  libello  Bibliotheca  Rheno-Traiectina  maximopere  usus  sum.  Summam 
comitatem  eorum  qui  libros  studiosis  procurant  et  gratissimis  officiis  me  prosecuti  sunt, 
grata  memoria  teneo. 


I. 


Introductio. 

Ex  iis,  quae  longe  nostram  temporum  rationem  antecedunt,  saeculis  relicta  nobis  cernimus 
monumenta,  peritissima  profecto  manu  facta,  licet  hominum  illius  aevi  vitam,  consuetudines, 
societatem,  religionem  penitus  ignoremus.  Inde  quid  haec  monumenta  significent,  quid  valeant, 
qui  sit  in  artis  historia  eorum  locus  definiri  nequit;  digna  propterea  quae  speciaH  animi 
attentione  considerentur,  quod  generationum  illarum  longinquarum,  quae  nostram  longe 
praecesserunt,  historiae  sola  indicia  extant.  Haec  inter  nunc  imprimis  indicamus  ea  mu- 
lierum  simulacra,  quae  extraordinaria  se  distinguunt  crassitudine.  Ubera,  venter,  nates, 
femora  ultra  normam  extenta  videmus,  ita  ut  forma  quaedam  exhibeatur,  quam  in  aliis  artis 
historiae  periodis  vix  inveniri  Hcet.  Rarus  quidem  artifex  talem  mulierem  quandoque  exem- 
plum  (model)  sibi  elegit ;  hic  ilHc  in  caricatura  typum  ihum  obviam  habemus,  sed  communi 
corporis  feminei  canoni  haud  conformis  apparet,  quod  eo  magis  notatu  dignum  videtur,  quod 
in  antiquissimis  istis  artis  sculpturae  conatibus  typus  ille  steatopygus  fere  unicus  existit. 
Ita  partes  genitales,  ubera,  quidquid  mulierem  exprimit,  prominent,  ut  intentio  ipsum  sexum 
illum  exhibendi  manifesta  videatur^).  Exemplar,  quod  tempore  neolithico  in  Aegypto  factum 
reputatur,  i.  e.  quinto  a.  Chr.  n.  millennio  hanc  opinionem  possit  confirmare.  Mulierem  cer- 
nimus  steatopygam,  formis  plenis  atque  mollibus,  stantem  et  infanti  mammam  praebentem. 
Infans,  qui  pedibus  varicatis  matris  prominenti  ventri  insidet,  ambabus  manibus  pectori  ad- 
movetur  ^).  Tales  figurae  cultum  quendam  mihi  attestari  videntur,  quem  „cultum  matris" 
(moederdienst)  vocaverim,  et  societatem  arguere  in  qua  ius  quoddam  maternum  valebat. 
Frazero^)  assentiens  ius  illud  non  intellego  instar  „matriarchatus",  sed  ius  dico  secundum 
quodconsanguinitasiuxtalineam  matris  computatur  („motherkin").  Quod  ius  obtinere  poterat 
ubicumque  paternitas  incerta  manere  solebat,  investigationi  subrepta.  Suspicari  licet  matri- 
monium  illis  temporibus  nondum  legibus  moderatum  fuisse,  ita  ut  polyandria  inter  consue- 
tudines  vigeret;  immo  nexum  fortasse  intra  copulam  et  partum  ignotum  fuisse,  ut  etiam  nostris 
diebus  apud  gentes  quasdam  barbaras  reperitur  ■').  Nondum  sermo  est  de  relatione  individui 
ad  individuum,  qua  familia  constituatur;  alter  alteri  nonnisi  corporali  necessitudine  aut  ratione 
quadam  oeconomica  copulabatur,  muliere  nihilominus  honorem  quendam  assequente,  quippe 

0  e.  g.  Diirer,  Frauenbad.  ^)  Huius  typi  exempla  quae  in  Europa  inveniebantur,  periodo  ut  vocant 
quaternario  adscribuntur,  cf.  e.  g.  Venus  de  Brassempouy,  e.  a.  quae  Hoernes,  Urgesch.  d.  b.  Kunst  in  Eur., 
p.  48  enumeravit  signa.  ^)  cf.  Schuchardt,  Alt-Europa,  tab.  XXV.  2.  *)  cf.  Adonis,  Attis,  Osiris; 
p.  384  sqq.,  Hoernes,  1. 1.,  p.  88  sqq.   =>)  cf.  Frazer,  1.1.,  p.  80  et  391;  Dieterich,  Mutter  Erde,  p.  32. 

cui  propaginis  procreandae  alendaeque  cura  incumberet.  Mulier  centrum  est  familiae,  here- 
ditas  sequitur  lineam  maternam.  In  iis,  quibus  ius  hereditarium  moderatur,  legibus  etiam 
apud  gentes,  ceteroquin  ius  paternum  agnoscentes,  vestigia  non  obscura  huius  antiqui  matri- 
archatus  instituti  inveniri  plures  viri  docti  consentiunt  ^).  Illa  autem  de  quibus  supra  dixi 
simulacra  cum  hac  mulieris  in  praehistorico  aevo  condicione  praevalente  quodammodo 
cohaerere  mihi  persuasum  est.  Attamen  nec  tota  eorum  ratio  nec  prima  hic  quaerenda  est. 
Hoc  nempe  vetat  eorum,  ut  ita  dicam,  nota  sexualis.  Haec  quidem  et  alteram  suggerit  hypo- 
thesin.  Realisticisferarum  adumbrationibus,  quas  in  praehistoricorum  venatorum  cavernis  in- 
venerant,  magicam  quandam  vim  subesse  opinati  sunt  ethnologi :  figendo  nempe  simili- 
tudinem  ipsa  fera  putare  se  magica  vi  potiturum  venatorem.  Nonne  quam  cupiebat  mulierem 
eodem  modo  suae  potestatis  facere  conabatur  vir  praehistoricus  ?  Ad  quod  quo  stimulo  sit 
actus  ipsa  illa  simulacrorum  „sexua"li  nota"  satis  manifestum.  Nec  videor  mihi  hac  hypo- 
thesi  fines  illos  excedere,  ultra  quos  scientifica  methodus  procedere  non  sinit.  Quidquid  id 
est,  intra  virum  et  mulierem  relatio  fere  tota  erat  in  sexus  differentia  et  inde  nato  appetitu. 
Testes  quidem  sunt  mores  barbararum  gentium  -). 

Ex  quadam  analogia  licet  fortasse  inferre  praehistoricos  homines,  cum  agros  colere  coe- 
pissent,  mysterium  nativitatis  et  mortis  intellexisse  ut  circulum  quendam,  quem  percurrere 
videbant  arborum  folia  et  agri  fructus  et  ipsas  hominum  generationes.  Omnes  suos  Terra 
mater  genuit,  aluit,  tandem  denuo  in  sinum  recipit  infantes.  „Homo"  et  „Natura"  non  tam 
penitus  separata  fuisse  videntur  quam  nostro  aevo,  ubi  homo,  naturae  quasi  oppositus,  de 
ea  cogitat,  de  ea  loquitur  quasi  ipse  extra  eam,  non  ut  eius  pars  existeret.  Haec  ingenua 
idearum  vis,  quae  homini  praehistorico  attribui  posse  videtur,  apud  gentes  incultas  obser- 
vari  potest,  immo  viget  in  ea  societatis  nostrae  parte,  quae  contactum  non  intermissum  cum 
natura  retinere  potuit  *). 

Post  haec  praeambula  transeamus  ad  antiquissima  historiae  tempora,  ad  gentes  quae 
Mediterranei  maris  oras  orientales  colebant ').  In  terra  Aegypti  iam  inde  a  primis  temporibus 
nuda  videbis  mulierum  simulacra,  quae  tamen  non  steatopygum  typum  referunt.  In  Chaldaea 
et  in  terra  Elam  apparent  circa  a.  2800  iterum  atque  iterum  parva  e  terra  cocta  signa,  quae 
circa  a.  2350  formam  certam  atque  fixam  retinent,  deae  nudae  nimirum  Babylonis,  stantis, 
cruribus  cohibitis,  brachiis  in  modum  crucis  supra  pectus  positis  aut  manibus  ubera  pre- 
mentibus.  In  cylindris  sphragisticis  hic  typus  nobis  frequenter  occurrit.  Inter  gentes  Syro- 
Hittiticas  —  ex  auctoritate  (invloed)  haud  dubie  a  partibus  Babylonis  et  ab  oris  Aegaeis  — 
hanc  deam  circa  a.  2300  notam  fuisse  ex  cylindris  constat.  In  ipsis  terris  mari  Aegaeo 
adiacentibus  invenimus  tempore  neolithico  (3000)  nudas  steatopygas  repraesentationes, 
quae  tamen  durante  periodo  Mycenaeo  ad  formam  rediguntur  normalem:  hic  igitur  „idoIi" 
videmus  quasi  evolutionem  ■'). 

Haec  dea  nobis  etiam  occurrit  infantem  brachiis  portans ;  exempla  praebent  duo  sphra- 
gistici  cylindri,  quorum  alter  in  Museo  Britannico,  alter  in  Museo  c.  t.  Louvre  servatur''). 
Hisce  cylindris  exhibetur  dea  sedens,  ex  obliquo  situ  (de  profil)  et  veste  induta;  infans  ex 

0  cf.  Frazer,  1.1.,  p.  390  sqq.  et  eiusdem,  Magic  Art  and  Evolution  of  Kings,  II,  p.  271,  284. 
-)  cf.  Dieterich,  1.  1.,  p.  94  sq. cf.  Dieterich,  1. 1.,  cap.  I.  passim;  Frazer,  Adonis,  e.  q.  s.,  p.34;  Spirits 
of  the  Corn  and  Wild,  1.,  p.  197.  *)  cf.  Contenau,  La  deesse  nue  babylonienne.  ■')  cf.  Dussaud,  Civil. 
Prehell,  e.  q.  s.,  p.  361,  fig.  257.  '^)  cf.  Contenau,  1.1.,  fig.  125,127,  ubi  duo  talia  exemplaria  laudantur. 

obliquo  item  situ  et  pro  aetate  nimis  grandis  exhibitus  laevam  matri  admovet  manum,  caput 
toto  orbe  ad  eam  vertens.  In  museo  Constantinopolitano  servatur  quoddam  in  Mesopotamia 
inventum  signum  e  t.  c,  quod  posterioris  quidem  aevi  et  auctoritatem  Graecae  artis  satis 
manifestans,  aperte  tamen  typum  refert  Deae  Babylonicae  ;  stat  haec  nuda,  parvulum  gestans, 
qui  dextrorsum  se  vertens  mammam  dextram  sugit ;  mater  laeva  manu  infantem  sustinens, 
dextra  umerum  eius  laevum  tangiti).  In  pago  Tello  inventum  est  aliud,  Parisiis  (Louvre) 
conservatum,  signum  e  t.  c.  deae  indutae  veste,  quae  hinc  inde  late  pandens  ad  terram 
usque  pertinet.  Brachio  laevo  infantem  neglegenter  adumbratum  tenet,  dextraque  manu 
sustentat-). 

In  Aegypto  iam  tempore  neolithico  matris  ubera  praebentis  effigiem  extitisse  novimus, 
quam  a  priscis  temporibus  iterum  atque  iterum  ars  Aegyptiorum  finxit.  Antiquissima  quam 
cognovimus,  oriunda  videtur  exAbusir,  ubi  nempe  invenitur  exsculpta  in  sepulcro  Sahu-re: 
stans  dea  Nehbet  stantem  coram  se  regem  lactat  ^).  Quia  rex  saepe  repraesentatur  sub  specie 
Hori  sugentis,  hanc  formam  ex  eiusmodi  Isidis,  regi  ubera  praebentis,  repraesentatione  pen- 
dere  constare  videtur^).  Isis  etiam  occurrit  in  textibuspyramidibusinsculptis  (dyn.  VI),  quos 
textus  antiquiores  profecto  reputare  licet  tempore,  quo  pyramidibus  inscribebantur.  Unde 
eruere  licet  typum  deae  stantis  atque  lactantis  —  dico  nunc  Isidis  —  ipsa  Aegyptiacacultura 
non  esse  seniorem  et  sine  interruptionepraehistoricamtraditionemcontinuare.  Antiquissimum 
Isidis  sedentis  Horum  lactantis  simulacrumex  aere  factum  Berolini  asservatur.  Dearepraesen- 
tatur  sedens  in  terra,  altero  genu  levato  et  Horum  in  sinu  tenens  sedentem.  Adscribi  debet 
anno  circiter  2000;  typus  autem  antiquior  esse  potest.  Inde  ab  a.  1600  a.  Chr.  n.  saepe 
occurrit  Isis  lactans  atque  in  throno  sedens ;  praeterea  et  aliae  deae  reges  in  sinu  tenentes 
inveniuntur  ■').  Licet  antiquiora  huius  generis  exempla  non  —  quod  sciam  —  supersint,  tamen 
negare  non  ausim  ea  reapse  extitisse ;  rarissime  enim  fit  ut  nova  in  Aegypto  deorum  forma 
prodatur;  quin  potius  unumquodque  genus  deorum  antiquissimum  se  exhibet.  Quidquid  id 
est,  typum  de  quo  nunc  agitur  postannum  1600  ubique  in  Aegypto  certo  notum  esse  infitiari 
non  possumus. 

Ars  etiam  Hittitica  matrem  cum  infante  nobis  exhibet.  In  monumento  quodam  (stele)  in  pago 
Mar'asch'')  invento,  exsculptam  habemus  matremsedilihumiliinsidentemetgremioinfantem 
gestantem,  qui  matrem  respicit.  Opus  hoc,  rusticum  licet  et  neglegenter  exaratum,  satis  clare 
tamen  sequitur  exemplar  Aegyptiacum.  Nemo  non  affirmabit  nexum  eius  cum  operibus  huius 
generis  Aegyptiorum,  quorum  subiectum  aeque  ac  stilum  imitatur.  Huiusmodi  opera  tuto 
adscribas  antiquiori  periodo  artis  Hittiticae,  i.  e.  +  a.  1500. 

Pauca  sufficiet  dicere  de  arte  Phoenicea,  quippe  quae  ab  arte  externa  tota  paene  depen- 
deat.  ')  Elementorum  Aegyptiacorum,  Assyriacorum  atque  origine  Syriacorum  mixtio  vix 
sinit  discernere  quid  proprie  Phoeniceum  dici  possit.  Exemplo  sint  duae  paterae  quarum 
altera,  ex  aere  facta,  Olympiae  inventa,  in  Museo  Nation.,  Athenis  asservatur  **),  altera  vero 
argentea  ex  Praenestina  necropoli  effossa  est  ■').  Haec  quater  Isidem  demonstrat  inter  lotos 
stantem  et  Horo  similiter  ante  eam  stanti  ubera  praebentem ;  illa  Isidem  exhibet  in  solio 

0  cf.  Contenau,  1.  1.,  fig.  54.  '0  ibid.,  fig.  55.  cf.  Bor chardt,  Grabdenkmal  des  Sahu-re,  Vol.  II.  18. 
'')  cf.  ibid.,  ubi  plura  exempla  laudantur.  ^)cf.  Perrot  etChiplez,  I,  p.  279;  eiusmodi  repraesentationes 
Babylone  quoque  reperiuntur,  cf.  Contenau,  1.  1.,  p.  124  sqq.  '')  cf.  Ed.  Meyer,  Chetiter,  p.  38,  fig.  30. 
7)  cf.  Poulsen,  Der  Orient  und  die  Friih-gr.  Kunst,  p.  1  sqq. «)  cf.  Perrot  et  Chipiez  III,  p.783.  ■')  ibid.,p.  97. 

sedentem  et  Horum  parvulum  lactantem.  Eadem  patera  et  nudam  deam  sua  ipsius  ubera 
prementem  praebet.  Elegantia  artis  Aegyptiacae  magnam  partem  periit;  deficit  artem  Plioeni- 
ceam,  etiam  ubi  imitatur,  imprimis  compositionis  vigor  et  concordia  et  unanimitas,  quae  inter 
singulas  partes  requiritur. 

Haec  industriae  magisquam  artis  obiecta  eo  fineetiamlectoriattentoproposui,  utalteram 
quaestionem  tangere  possem,  sc.  num  in  exhibenda  matre  cum  infante  ars  Graeca  depen- 
dere  dicenda  sit  ab  Aegypto  vel  Oriente  ^).  Talis  ab  Aegypto  dependentia  „a  priori"  non 
neganda  videtur.  Repraesentationem  enim  deae  matris  cum  infante  per  totam  Aegyptum  inde 
ab  a.  1500  notam  fuisse  compertum  est.  Attamen  considerandum  existimo  repraesentationem 
hanc  occurrere  unam  ex  permultis  vitae  Aegyptiacae  descriptionibusquasmira  et  inexhausta 
varietate  composuere  sculptores.  Quarum  rerum,  sive  ad  historiam,  sive  ad  domesticam  vel 
ruralem  vitam  pertinent,  nullam  sibi  assumpsit  ars  Graeca;  itaque  nec  matrem  cum  infante 
assumpsisse  dicenda  est.  Concedendum  sahem  est  formam  certo  priscis  illis  temporibus 
non  esse  mutuatam.  Et  quantum  ad  ideam  matris  cum  infante  —  haec  ipsa  tam  communis 
est  ut  mutuari  haud  necesse  fuerit.  Reipsa,  antequaminGraeciaAegyptiacaarsquidpotuerit, 
idea  ista  ibi  assignari  potest.  Nec  artis  Phoeniceae  monumenta,  quae  in  terris  Graeciae  in- 
venta  sunt  et  VIII.  sive  IX.  saec.a.  Chr.  n.  adiudicantur,  recta  via  vim  suam  in  typum  matris 
cum  infante  exercuisse  videntur.  Mihi  saltem  nulla  nota  sunt,  quae  iure  comparari  possint 
cum  figura  illa  Isidis  in  patera  Olympica.  Negare  quidem  nolumus  artem  Aegypti  et  Asiae 
certis  in  locis  fecundasse  artem  Graecam  iuniorem ;  auctoritas  earum  interdum  in  curotrophi 
repraesentationibus  ostendi  potest.  Verum  tamen  typum  de  quo  nunc  sermo  habetur  arti 
Graecae  proprium  esse  mihi  persuasum  est. 

In  terra  Aegaea  iam  plures  huiusmodi  nobis  occurrunt  repraesentationes  et  primum  qui- 
dem  mentio  facienda  videtur  marmorei  cuiusdam  signi  -)  quod  ubi  inventum  sit  ignoratur, 
iterumque  ex  oculis  elapsum  est,  ita  ut  nonnisi  ex  imaginibus  nobis  notum  restet.  Mater 
nuda  brachio  laevo  tenet  infantem,  in  gremio  sedentem,  cuius  lumbos  matris  amplectitur 
dextra.  Infantis  crura  in  altum  retracta,  ita  ut  pedes  ultimam  sedis  marginem  tangant.  Sic 
compositio  congrua  est  lapidis  structurae.  Vultus  fere  triangularis,  oculi  altius  quam  par  est 
locati,  nasus  longus  et  tenuis,  membra  quasi  a  carpentario  colligata,  in  memoriam  revocant 
„idoIa  Carica"  quae  vocantur,  i.  e.  parva  e  marmore  simulacra  nudarum  plerumquemulierum 
quae  circa  a.  2000  a.  Chr.  n.  orta  esse  videntur  et  saepe  in  Cycladibus  in  sepulcris  inventa 
sunt.  Monumentum  autem  nostrum  periodo  ulterioris  evolutionis  adcensendum  arbitror  et 
hoc  loco  id  commemoro  tamquam  argumenti  mei  in  Graecia  continentali  antiquissimis 
temporibus  acute  expressum  exemplum  ■').  Vim  atque  auctoritatem,  quam  ars  Aegyptiaca 
exercuerit,  iam  supra  reieci.  Exiisquae  nobis  servata  existuntmonumentis  ante  alia  citandum 
est  signum  in  urbe  Karlsruhe  ')  asservatum.  Deae  corpus  non  ut  membrorum  compagosed 
potius  ut  lignum  insculptum  se  exhibet;  oculi  tantum  et  nasusleviincisionenotantur;  brachia 
informia  amplectuntur  infantem,  quem  giganteum  dixeris,  brachio  laevo  matris  insidentem 
et  scapulam  eius  capite  excedentem.  Monumentum  hoc  III.  a.  Chr.n.  millennio  adiudicandum 

1)  sic  apud  Heuzey,  Cat.  fig.  t.  c.  du  Louvre,  p.  9;  Pottier,  Rev.Arcti.  1887,  p.  134;  E.  Gardner,  Nau- 
iiratis,  II,  p.55.    cf.  Le  Bas,  Voyage  arch.tab.123;  Reinach,  Rep.  Stat.  II.  259.    cf.  eiusmodi  signa  e  t.  c, 
Tegeae  inventa;  Martlia,  Cat.  de  Fig.  en  t.  c.  d'Atlienes,  544;  Lenormant,  Gaz.  Arcli.  1878,  p.  44. 
cf.  Winter,  Typeiii<atalog  I,  p.11,3;  Ohnefalsch-Richter,  Kypros,  tab.  87,  7. 

esse  opinor,  periodo  igitur  quae  dicitur  aenea  ').  Inferioris  aetatis  est  aliud  e  t.  c.  signum  in 
Museo  Britannico  (A  133),  deam  exhibens  stantem  cum  duobus  infantibus,  quorum  quidem 
alterum  pectori  admotum,  alterum  dorso  inhaerentem  portat^).  Ipsamater,  columna,  latiore 
basi  instructa  est,  quae  rota  figulari  formata  est.  Vultus  forma  est  impressus  et  brachia  sunt 
adiuncta^).  Infans  vero  vix  non  informis  argillae  massa,  columnae  adiecta,  maternum  illud 
corpus  amplectitur.  Hoc  signum  totum  Phoeniceam  artem  indicat  et  ultimo  a.  Chr.  n.  millennio 
adscribendum  videtur.  Similis  huic,  quod  ad  corporis  compositionem  attinet,  est  dea  cum 
infante,  quaeParisiis  (Louvre)  asservatur '),  sed  nuditate  magis  adtypum  appropinquatorien- 
talem.  Stili  certo  Cyprii  est  signum  e  t.  c.  in  Palaestina  inventum,  etiam  Parisiis  (Louvre) 
expositum '").  Dea  nuda  est  et  faciem  in  modo  avis  rostri  informatam  (vogelbekprofiel) 
exhibet.  Infantem,  simili  facie  praeditum  et,  brachiis  adiectis  exceptis,  corpus  habentem  quasi 
virgam,  brachio  laevo  mater  pectori  admovet.  Typum  hunc  circa  a.  1500  a.  Chr.  n.  ponere 
libet.  Alterum  eius  specimen  exhibet  figura  e  t.  c,  quam  invenies  apud  Perrotet  Chipiez, 
III,  fig.  376.  Matris  laevum  brachium  sustentat  infantem,  dextra  autem  vas  capiti  impositum 
detinet '''). 

Praeter  has  priscas  figuras  stantes,  sedentes  etiam  occurrunt,  infantem  gremio  portantes. 
Aetate  vix  inferior  quam  figura  supramemorata(Karlsruhe)  est  sedensmater  in  coll.  Cesnola 
(New  York)  asservata '),  cuius  os  et  nasus  et  oculi  levi  incisione  indicata  sunt;  aurium 
quaedam  rudimenta  apparent;  brachiorum  et  manuum  massae  informes  et  parvae  eminent. 
Infans  sinui  matris  incubat  a  sinistra  ad  dextram  versus,  rigidus,  cylindri  speciem  referens, 
nisi  quod  capite  instructus  sit  (fig.  1).  Schliemann^)  tahs  „idoli"  invenit  fragmentum 
Tirynthe,  tempori  igitur  Mycenaeo  adscribendum.  Mater  infantem  brachio  laevo  tenuit. 

Seriem  redigere  omnium  quae  inventa  sunt  niulieruni  nudarum  simulacrorum  •')  necesse 
haud  putavi:  quae  memoravi  sufficient.  Compertum  enim  est  tales  figuras  uniuscuiusque 
gentis  culturae  incunabula  circumstetisse  et  ubicumque  eandem  fere  ideam  expressisse.  Qua 
re  demonstratur  has  figuras  non  esse  unius  determinatae  gentis  determinatam  inventionem, 
quam  ceterae  mutuo  accepissent,  sed  potius  expressionem  ideae  universe  viventis,  naturae 
humanae  quasi  innatae,  ideoque  certo  culturae  stadio  ubique  et  sponte  se  manifestantis  ^°). 
Ut  aliis  verbis  utar:  agnoscendum  est  formam  cum  nudae  muiieris,  tum  matris  cum  infante 
propriam  esse  cuique  populo,  apud  quem  iam  temporibus  remotissimis  invenietur^i).  Singuli 
suo  modo  typum  hunc  elaboraverunt,  non  exclusa  hic  illic  mutua  auctoritate,  qua  peculiares 
inter  se  congruentiae  fortasse  explicandae  sunt'^).  Nec  obscuram  puto  significationem  huius 
deae  simulacri.  Sive  sola  exhibetur,  nuda,  manibus  subter  pectus  positis,  aut  ubera  premens, 
sive  cum  infante  —  dubitandum  non  est  quin  deam  genetricem  et  nutricem  repraesentare 
intendat,  virtutem  quandam  generantem,  generataque  nutrientem,  verbo:  matrem^^).  Quem 
ipsum  sensum  forma  matris,  typus  curotrophi,  maiore  etiam  vi  affirmare  videtur.  Eiusdem 


cf.  Ohnefalsch-Richter,  1. 1.,  p.  273  et  Intern.  Monatschr.  1912,  p.994sqq.  cf.  Catal  of  Terrac. 
Brit.  Mus.  5)  cf.  Journ.  Hell.  St.  1897,  p.  165.  *)  cf.  Contenau,  1.  1.,  fig.  120.  ibid.,  fig.  78.  cf.  etiam  M. 
Ohnefalsch-Richter,  Intern.  Monatschr.  1912,  p.  994  sqq.  ')cf.Cat.  Cesnola  coU.,  p.  334.  «)  cf .  Tiryns, 
p.  175,  fig.  85.  cf.  ad  hanc  rem  Contenau,  La  deesse  nue.  Forma  matris  deae  lactantis  in  Mexico 
quoque  invenitur;  cf.  Bull.  28,  Bureau  Amer.  Ethn.  Mexican  Antiquities,  p.  369.  ")  cf.  Contenau,  1.  I., 
p.  lOSsqq.;  Dussaud,  Civ.  Preh.,  p.  868  sqq.  ")  cf.  Contenau,  1.1.,  p.  122.  cf.  C  ontenau,  1. 1., 
Dussaud,  1.  1.,,  Perrot  et  Chipiez,  III,  p.  351. 

videtur  aetatis  ac  mulieris  nudae  figurae  esse.  De  cuius  quidem  cultu  in  terris  Aegaeo  mari 
adiacentibus  pauca  novimus,  sed  eius  hic  mentio  fit  proptereaquod  a  priscis  inde 
temporibus  effigies  eius  invenitur  in  sepulcris  et  ideo  nobis  indicium  praebet  hanc  deam 
inter  et  mortem,  aut  mortuos  saltem,  nexum  quendam  extitisse  ^).  Vita  et  mors  extrema  sunt 
inter  quae  hominis  versatur  existentia  et  omnis  natura  movetur.  Magnam  matrem  quae 
generat  omnia,  ad  quam  omnia  revertuntur,  nontamabstracte  „Naturam"  dicas,  quam  potius 
„Terram  Matrem".  Ideoque  mihihaudincautusvideordicensinistisantiquissimiscurotrophis 
expressam  esse  ideam  Terrae  Matris ;  quod  eo  verisimiHus  affirmari  posse  reor,  quia  in  cuhu 
earum,  quae  postea  ut  matres  deae  venerabantur,  dearum  —  Demeteraimprimisinmemoriam 
revoco  —  non  rara  reperiuntur  ritus  huius  chthonici  vestigia. 

Quidquid  id  est,  iam  satis  est  statuisse  formam  matris  cum  infante  sedentis  ad  populos 
Aegaeos  non  ab  ahis  advenisse,  sed  ipsis  esse  propriam. 


')  cf.  W.  A.  Miiller,  Nacktheit  und  EntbloBung,  e.  q.  s.,  Diss.  Lips.  1906;  quamquam  concedit  figuram 
nudam  orientalem  deam  quandam  effingere  posse(cf.  p.  52sqq.),  ut  mere  humanum  typum  illum  ponit,  et 
coilatis  concubinarum  repraesentationibus  Aegypliacis,  typum  illum  feminam  quoque  mortalem  significare 
posse  putat.  Nudas  f eminae  figuras  Aegaeae  originis  potius  ut  concubinas  quam  ut  deas  considerat.  Utcunque 
se  habet  res,  cogitatum  fertilitatis  signis  iis  expressum  esse  credit  (cf.  p.  59sqq.\  Meo  iudicio  non  satis 
earum  matris  cum  infante  repraesentationum  rationem  habet,  quae  quidem  manifeste  aliter  inter- 
pretandae  sunt. 


H. 


De  formae  „repraesentativae"  praehellenicae  continuatione  in  arte 

Graeca. 

Obscuris  illis  temporibus  quae  cultum  Mycenaeum  et  Cretensem  secuta  sunt,  ars  non 
est  oblita  typi  matris  cum  infante.  In  ipsa  geometrica  arte  exempla  nonnuUa  inveniuntur. 
Nota  quidem  mater  cum  infante  in  testa  Dipyli,  Athenis  servata  Mater  gestus  dolentis  facit; 
infans  ab  ea  remotus,  extremis  genibus  eius  insidens  spectatorem  respicit  et  brachia  Hbere 
agit.  Quodsi  hic  forte  mater  mere  humana  agnoscenda  foret,  aHter  res  se  habere  videtur  si 
consideretur  signum  e  t.  c,  Tanagrae  repertum,  geometricum  stilum  exhibens,  quod  BeroHni 
in  Antiquario  (8361)  ostenditur  ^),  et  ahud  quoque  quod,  ut  Winter  docet,  Parisiis  (Louvre) 
invenitur  et  eiusdem  originis  censendum  est.  Matris  lato  gremio  sedentis  brachium  laevum 
tenet  infantem,  qui  in  sinu  eius  stare  videtur.  A  dextra  eius  alter  infans  cernitur.  Qui  autem 
brachio  tenetur  infans,  caput  ornatum  habet  voluto  quodam,  quod  auctoritatem  AegypHacam 
denotare  possit  ^).  Quam  auctoritatem  adstruere  quidam  conaH  sunt  etiam  quod  ad  testam 
DipyJi  supra  memoratam  athnet ') ;  minus  recte,  meo  iudicio,  nam  quantum  video  nulla  inter 
exemplumibilaudatum  (cf.  etiam  PerrotetChipiez,  I,  fig.  175)  etnostram  repraesentaHonem 
exisHt  relaho.  Totus  habitus  atque  modus  se  exhibendi  prorsus  inter  se  dissimiles  sunt  nec 
necesse  puto  ullam  externam  auctoritatem  ponere.  Statuimus  enim  tales  figuras  inde  a  priscis 
temporibus  praehellenicis  in  usu  fuisse,  easque  cum  Graecis  curotrophi  repraesentationibus 
perpetuo  contextu  considerandas  esse  puto.  Profecto  non  nego  Aegypti  artem  nonnumquam 
auctoritatem  quandam  habuisse.  Quod  conspicuum  est  in  signis  e  t.  c.  in  Museo  c.  t.  Louvre  -') 
et  in  Mus.  Britann.  '■)  (A.  134)  asservatis,  e  Cypro  oriundis.  Sed  bene  notes  velim  auctoritatem 
hanc  Saihci  temporis  Aegyptiacam  se  manifestare  in  rebus  minoris  momenH,  ut  e.  g.  in  faciei 
forma,  in  capiHs  ornamento,  non  in  ipsa  re.  Hoc  quidem  matris  cum  infante  thema  longe 
antehac  notum,nec  quidquam  in  componendi  raHone  habet  cum  Aegypti  simulacris  commune. 
AnHquiorum  Hgurarum  matris  cum  infante  Cyprus  imprimis  specimina  reliquit.  Quamquam 
omnes  quae  in  Europae  museis  dispersae  sunt  Hguras  dicere  nolo,  quarum  maior  pars  huc- 
usquenondumeditaest,  seriem  tamenHngerelicet,  quae  quem  cursum  evolutio  secuta  sit  saHs 
apte  demonstret.  E.  gr.  signum  e  t.  c,  quod  in  Mus.  ConstanHnopoI.  servatur,  e  Lindo  in 

cf.  Annali  1872,  tab.  I.  3.  cf.  Winter,  1.  1.,  I.  5.  1.,  Ephem.  Arch.  1888,  t.  IX;  Hagae  Comitis  in 
coll.  C.  W.  Lunsingh  Scheurleer  eiusdem  schematis  atque  ornamenti  signum  e  t.  c.  asservatur. 
3)  cf.  Arch.  Anz.  1895,  p.  127.  cf.  Jahrb.  D.  A.  Inst.  I,  p.  118.  cf.  Perrot  et  Chipiez,  III,  fig.  144; 
Winter,  !.  16.  5.      cf.  Cat.  of  Terrac. 

insulaRhodo  oriundum  (Cat.  Mendel  10),typum  matris  cum  infante  exliibet,  qui  si  descriptioni 
credere  licet,  saec.  VIII.  adscribi  possit  et  cum  arte  Cypria  nexum  quendam  manifestare 
videtur.  Ibi  enim  eadem  forma  invenitur,  quae  per  ornamenta  figurae  adiecta,  e.  g.  pectoralia 
(pendeloque  op  de  borst)  se  distinguit.  Antiquissima  quae  e  Cypro  insula  cognovimus 
specimina  matrem  exhibent  in  cathedra  sedentem :  exemplar  e  t.  c.  servat  Museum  Neo- 
Eboracense  ^),  aliud  e  lapide  factum  inventum  est  in  area  templi  Aphroditae  Naucratidi  ^), 
aliud  e  lapide  calcario  in  pago  Marion-Arsinoe '),  aliud  in  Cypro  insula  item  in  area  templi 
Aphroditae  *).  Totum  matris  corpus,  natura  voluminosius,  circumdatum  cernimus  veste,  quae 
caput  quoque  velaminis  instar  involvit.  A  collo  monile  in  pectus  dependet.  Infans  potius 
maiorem  se  exhibet.  Et  quidem  Neo-Eboracense  (New-York)  specimen  infantem  monstrat 
omnino  rigidum,  superius  erectum,  inferius  quasi  immobilem  et  pannis  involutum  per  matris 
genua  stratum.  Specimen  autem  quod  conspicitur  apud  Ohnefalsch-Richter,  t.  214,  9,  ex- 
hibet  infantem  tam  sinuose  flexum  ut  ossaturam  ei  denegaveris ;  in  forma  litterae  S  corpus  sinui 
matris  insidens  superiore  parte  erigitur  a  laeva,  dum  crura  a  dextra  matris  dependent.  Haec 
laeva  manu  dorsum  infantis  sustinens  dextram  genibus  eius  imponit.  Melius  infantem  exhibet 
specimen  Naucratidi  repertum,  quod  stilo  quidem  Cyprium  censeo,  sed  per  formam  con- 
cinniorem  et modum  quo  vestis  a  genibus  ad  pedes  usque  tractata  est,  Aegyptum  sentire  videtur. 
Laevam  porrigit  manum,  dextraque  matris  umerum  arripit,  quod  quidem  ipsum  Aegyptiacam 
auctoritatem  significare  videtur.  Omnia  haec  opera  VII.  saec.  tuto  adscribuntur.  Inferioris 
aetatis  autem  signum,  quodinpago  Marion-Arsinoe  inventum  est  in  tumulo  VI.  saec.  Superior 
pars  materni  corporis  nuda;  risus  qui  vulgo  „archaicus"  dicitur,  magis  indicatus  quidem 
quam  expressus,  clare  cum  arte  archaica  nexum  manifestat.  Infans  iniuria  temporum  multa 
passus  est,  sed  nemo  non  videt  eum  flexis  paulum  genibus  matris  in  gremium  eo  modo 
reclinari  et  ab  ea  sustentari  quo  in  illis  quae  praecedunt  figuris. 

Documenti  valor  inest  in  XIV  e  lapide  calcario  signis,  Cypri  inventis,  Athenis  servatis  in 
Museo''),  matrem  cum  infante  exhibentibus.  Matrem  himation  vestit  et  velaminis  instar  —  ut 
supra  iam  invenimus  —  peplus;  infans  in  gremio  sedet.  Artem  Graecorum  auctoritatem 
quandam  exercuisse  negari  nequit,  sed  ad  res  minoris  momenti  (bijkomstige  details),  ut  ita 
dicam,  hanc  auctoritatem  restringi  concedendum  est.  Re  vera  hisce  in  signis  antiquum  illum 
et  venerabilem  typum  fidelissime  servatum  esse  agnoscimus.  Cuius  rei  ratio  aUa  non  videtur 
esse  quam  ipsorum,  qui  talia  sibi  emebant  signa  desiderium,  qui  uno  illo  typo  divinitatem 
expressam  voluere.  Hac  de  causa  signum  e  t.  c,  Rhodi  inventum  '^),  quod  inspectis  rebus  cum 
invento  cohaerentibus  (vondstomstandigheden)  antiquius  saec.  V.  haberi  nequit,  antiquiorem 
tamen  typum  exhibere  constat  ■).  Mater  simplici  insidet  sedili  et  capiti  „poIum"  -)  impositum 
habet,  velamenque  dependens.  Brachio  matris  laevo  sustentatus,  gremio  infans  insidet, 
brachium  in  articulo  flexum  sublevans  sinistrum,''^^^  crura,  quibus  dextra  matris  manus  cir- 


cf.  Perrot  et  Chipiez,  III,  p.  377,  Rev.  Arch.  1869  (XIX),  t.  VI.  1. cf.  Ohnefalsch-Richter, 
Kypros,  t.  214.  8.  ibid.,  t.  37.  8.  ')  ibid.,  t.  214.  9.  cf.  Rev.  Arch.  1869  (XIX),  p.  341  sqq. 
•^)  cf.  Buli.  Acad.  R.  Sc.  et  Lettres,  Copenhague  1905,  p.  98;  nunc  asservatur  in  Mus.  Constantinopol.  (Cat. 
Mendel  3365).  ')  cf.  ibid.,  p.  94  sq.  *)  „PoIos"  ille,  quem  saepe  invenimus  in  statuis  recensendis, 
affirmare  videtur  nos  deam  quandam  ante  oculos  habere,  quae  summam  (principe)  Terrae  Matris  re- 
ceperit,  aut  saltem  cum  eiusmodi  repraesentationibus  cohaereat;  cf.  V.  K.  Miiller,  Der  Polos,  Diss. 
Berol.  1915,  imprimis  p.  68. 

cumponitur,  a  dextra  dependent.  Infanspro  aetatesatis  magnus  figuram  puerilem  minime  prae 
se  fert.  Quodsi  ex  una  parte  „polos"  Orientem  designat,  ex  altera  parte  matris  vultus,  oris 
angulis  levatis,  naso  forti,  mento  lato  quasi  sigillum  priscae  illius  archaicae  artis  impressum 
ostendit.  Hic  tamen  memores  simus  oportet  Phoeniceam  etiam  artem  huius  aevi  eadem  exhibere 
argumenta^).  Signum  e  t.  c.  Ephesi  inventum,  nunc  Constantinopoli  servatum  (Cat.  C.  463)  huc 
recensendum  videtur,  si  descriptioni  fidem  habere  Hcet.  Antiquum  typum  penitus  Graeco 
stilo  expressum  agnoscimus  in  parva  e  lapide  calcario  statua  in  Glyptotheca  Ny-Carlsberg 
asservata,  ad  Paphum  inventa  -).  Eiusdem  stili  ac  corporis  habitus,  salvo  infantis  situ,  hic  facie 
ad  spectatorem  adversa  redditi,  est  signum  quod  Magda  Ohnef alsch-Richter  communi- 
cavit,  sed  locum  aut  aha  iion  designat  ^).  Mater  artiselHo  insidet,  himatio  et  peplo,  capiti  im- 
posito,  induta.  Habitum  et  formam  infantis  ab  anHquissimo  typohaud  differre  puto,  sed  infor- 
mitas  eius  dissimulata  est  eo  quod,  excepto  vultu,  totus  peplo  circumdatur,  quo  matris  quoque 
crura  teguntur.  Modus  autem  quo  infans  a  matre  sustentatur  idem  prorsus,  quem  in  anHquis 
observavimus  repraesentaHonibus.  Caput  infanHs  operit  conicum  quoddam  tegumentum 
modo  naHs  graecis  infanHbus  soHtum  (Hg.  3).  DifHcile  sane  tahbus  coram  copiis  (copieen) 
quaHa  haec  duo  signa  se  exhibent,  tempus  deHnire,  quo  facta  sint.  Vultus  autem,  oculorum 
praeserHm  factura  indicare  videntur  modum,  qui  sHlo  archaico  iam  provecHori  proprius  est '). 
Si  descripHoni  fidere  possum  signum  et.  c.  ex  Lindo  in  Museo  Constantinopol.  (Cat.  Mendel 
3412)  ibidem  collocare  veHm,  una  cum  duobus  signis  e  Coo,  quae  cum  aliis  mulHs,  quae  in 
Demetris  sacrario  inventa  sunt,  curotrophis  ConstanHnopoH  asservantur.  (Cat.  Mendel  1703, 
1704'^).  Utrumque  typum  anHquum  curotrophi  exhibet,  sed  infans  nudus  gremio  incubat. 

Hic  iam  Graecae  proprie  dictae  arHs  atHngimus  Hmitem.  Vidimus  qua  raHone  primaevus 
curotrophi  typus  temporum  decursu  sit  evolutus,  quem  typum  „repraesentaHvum"  evol- 
vendum  saeculorum  quae  sequunturars  semper  prosequetur.  Hoc  autem  demonstrare  noHem, 
nisi  ad  alteram  seriem  lectorem  adduxissem,  cui  hunc  locum  reservavi,  cum  maior  eius  pars 
non  ea  chronologica  raHone  tractari  qua  quam  exhibuimus  series  potuit.  Hic  nonnisi  secun- 
dum  typum  classificare  possum.  Et  primo  loco  ostendam  signum  e  t.  c,  quod  inventum  est 
in  tumulo  Cyprio,  aevi  quod  aeris  dicitur  (bronsperiode)  et  quod  Neo-Eboraci  servatur  '■). 
Infantem  pannis  circumvolutum  voluminis  instar  matris  genibus  impositum  videmus.  Matris 
brachia  indicata  tantum  sunt.  lam  Capuae  inter  ea  quae  in  sepulcris,  alibi  inventa  sunt,  eHam 
signum  detectum  est  e  t.  c.  (Brit.  Mus.  Cat.  D.  229,  Hg.  71)  sHh  omnino  primaevi.  Mater  late 
cathedrae  insidens,  infantem  involutum  brachio  laevo  susHnet,  dextramque  eius  cruribus 
imponit.  Vultus  forma,  oculi  sc.  amygdalacei  obliqui  deorsum  posiH,  genae  saHs  plenae, 
nedum  rusHcae,  similitudinem  cum  typo  Cyprio  indicant.  RaHo  autem  qua  monile  collo  im- 
positum,  quo  sinus  pannorum  infanHs  vestisque,  quae  genua  matris  obnubit,  elaborata  sunt, 
non  tam  serium  artiHcis  animum  quam  poHus  officinae  opus  designat,  ideoque  hoc  signum 
inferiori  aetaH  adiudicare  cogit.  DocumenH  tantum  valor  huic  signo  inest.  Iterum  manifestat, 
quam  supra  iam  memoravimus  emenHum  voluntatem,  servandi  scihcet  eum  quem  cultus 
sacravit  typum  anHquum.  Religioni  sicut  commercio  Hdes  quaedam  mutua  subest.  Unde  et 

1)  cf.  Perrot  et  Chipiez,  III,  p.  471.  -)  cf.  Katalog  7.  ••)  cf.  Gr.  Sitten  und  Gebr.  aiif  Cypern, 
tab.  18.  2.  *)  Iniuria  aut  certe  incautius  M.  Ohnef alsch-R ichter  hanc  statuam  ineunti  IV.  saec. 
(„um  320  V.  C")  adscribendam  putavit.  ^)  cf.  Arch.  Anz.  1991,  fig.  4.  14.  »)  cf.  p.  5;  Cat.  Cesnola-coll. 
New-York,  p.  334. 

Athenis  quae  IV.  saec.  signata  est  moneta  typum  exhibuit,  quem  Pisistrati  tempore  iam 
induerat. 

Eadem  de  causa  multa  quae  Capuae  inventa  sunt  signa  e  t.  c.  et  e  lapide  multum  adhuc 
e  typis  antiquioribus  ostendunt  servatum  in  habitu  praesertim  corporis,  prorsus  alienum  ab 
iis,  quae  tempus  quo  ficta  sunt  requirebat.  Quod  tempus  ut  vultuum  formae  ostendunt  aHud 
non  est  atque  Hellenisticum.  Prorsus  antiquum  dixeris,  si  habitum  matris  et  infantis  adspicis,  id 
quod  Reinach  (Rep.  Stat.  IV,  p.  15-7.  5)  affert  signum  et  valde  Cyprio  aevi  aeris  typo  simile 
(fig.  2).  Omnia  talia  sigilla  eodem  tempore  orta  esse  nec  negare,  nec  affirmare  ausim  et  a 
chronologicis  investigationibus  abstineo.  Sed  Capuae  evolutio  ad  typum  Hellenisticum  satis 
se  manifestat.  Vide  sis  Reinach,  R.  S.  IV,  187,  4,  ubi  mens  Graeca  (de  Grieksche  geest) 
clarius  se  exprimere  conatur  in  veste,  quae  matris  crura  circumsinuat,  quamquam  schema 
antiquum  nondum  penitus  deseritur.  Quod  et  observatum  vides  apud  Reinach,  1.  c.  157,  1. 
Sed  illa  qua  vestis  elaborata  est  ratio  sicut  et  sedis  dorsum  decussatis  angulis  instructum, 
artem  denotantHellenisticam.  Huc  adduco  et  statuam  e  lapide  calcario,  quam  in  fano  Aphro- 
ditae  Idalii  inventam  Museum  Cyprium  asservat  ^).  Deam  matronalem  in  cathedra  sedentem 
videmus,  quae  more  consueto  infantempannisinvolutumetsupramemoratocapitistegumento 
munitum  in  gremio  stratum  tenet.  Laeva  fructum,  utvidetur,  ad  umerum  allevat.  Altermaioris 
aetatis  infans  a  dextra  matris  adstat,  adversa  spectatori  facie ;  mater  eum  dextro  brachio 
collum  amplectitur.  Ipsius  matris  caput  et  collum  desunt.  Vultus  typusetplicatae  vestisratio, 
praesertim  matris,  manifestant  nexum  technicum  cum  provectioris  aetatis  archaica  arte,  immo 
V.  fortasse  iam  saec.  incipientis.  Tamen  —  iterum  dicere  liceat  —  cum  sinuum  parallelismus 
in  vesta  matris,  tum  alter  infans  stans,  sicut  et  alteriusinfantis  elaboratioindicantantiquiorem 
prototypum  hic  quasi  repetitum.  Conferatur  curotrophus  in  Rev.  Arch.  1869,  XIX,  t.  VI.  I 
(a  dextra).  Hoc  quoque  schema  Capuae  invenimus,  sed  Hellenistico  sensu  traditum  (ut 
habitus  et  brachiorum  motus  stantis  figurae  indicant)  in  signo  quod  Reinach  producit  1.  I., 
p.  157,  6.  Hic  infantem,  qui  gremio  incubat,  ad  laevam  eius  extremam  partem  relatum 
cernimus.  Reinach,  1.  c.,p.  156,  6,  demonstrat  aliam  statuam  in  qua  magis  remoto  altero  in- 
fante  alteri  locus  fit,  quorum  corpora  strenue  ligata,  alterum  alterum  obducit  (oversnijdt). 
Hic  autem  typus  eo  tandem  evolvitur  et  tamquam  schema  certum  atque  fixum  servatur,  ut 
infantes  symmetrice  matris  latis  genibus  incumbant,  ita  ut  utriusque  pedes  alterius  pedes 
contingant,  dum  dorsum  brachio  matris  sustentatur.  Exempla  reperies  apudReinach,  I.1.,1V, 
p.  157,  3;  157,  2;  II,  260,  6. 

Praeter  hanc  quasi  reduplicationem  curotrophi  compositionis  aliam  iterum  duplicatam 
compositionem  videmus  Berolini,  secundum  stilum  Capuae  etiam  attribuendam,  quam  com- 
parare  licebit  cum  typo  Cyprio  cum  infante  stante  et  cum  Capuensieiusdem  subiecti.  Videmus 
nempe  (cf.  Reinach,  R.  S.  II,  260, 4)  matrem  throno  Hellenistico  insidentem,  ambobus  brachiis 
infantem  involutum  tenentem,  dum  utrique  eius  lateri  insuper  puer  adstat.  Numerus  infantium 
proremultiplicatur ;  Reinach,  111,80,  7;  II,  260,  3;  III,  80,  9;  curotrophum  exhibet  cum  4,  6, 
12  in  modum  flabelli  distributis  infantibus,  qui  pannis  involuti  partim  in  brachiis,  partim  in 
sinu  matris  retinentur. 

0  cf.  M.  Ohnefalsch-Richte  r,  Kypros,  t.  37.  4;  Magda  Ohn  ef  alsch-Richter,  Gr.  Sitten  u. 
Gebr.  auf  Cypern,  t.  19.3.  Hoc  signum  e  t.  c.  Berolini  asservatur;  unde  sit  ignotum  est,  sed  stilus 
totus  Capuam  demonstrat.  Cathedra  Hellenisticam  artem  clare  indicat. 

Inter  haec  et  supra  memorata  signa  e  t.  c.  tertia  series  collocanda  est,  cuius  specimina 
exhibent  Musea  Cataniae  1),  Parisiis  (Louvre)  ^),  Neapoli  (in  Mus.  Nat.  6513  et  6099) '). 
Duo  priora  antiquum  schema  fidehter  repraesentant,  posteriora  iam  Hellenisticam  artem 
designant. 

Antiquissima  matris  cuni  infante  forma  imprimis  repraesentativa  erat:  incorporatio  quae- 
dam  ideae  matris,  infantem  brachiis  et  gremio  tenentis,  relationem  artiorem  inter  matrem  et 
prolem  exprimere  nolens.  Ars  illa  ad  spectatorem  se  vertit,  ahquid  monstrat  et  demonstrat. 
Nihil  istis  temporibus  invenimus,  quod  consilium  aut  conceptum  artificis  prodat  matris 
exhibendae,  quae  tota  infanti  intenta  non  spectatorum  gratia  sed  propter  suam  circa  prolem 
sollicitudinem  composita  esse  videtur  et  ipsi  materni  amoris  voluptati  tota  debetur.  Typum 
illum  matris  informem  infantem,  sive  pannis  involutum,  sive  nudum  a  laeva  ad  dextrum  sinui 
rigide  incubantem  tenentis  in  Graeca  quoque  arte,  et  uUra  inveniri  videmus.  Nec  muhum 
differt  typus,  qui  infantem  nudum  exhibet,  qui  gremio  matris  ex  obhquo  situ  insidebat  aut 
incumbebat  eiusque  corpus  in  modo  litterae  S  obducebat,  ut  inter  alia  „idolum  Caricum"  ^) 
iam  demonstravit. 

Hae  duae  formae  —  unius  potius  varietates  —  solae  artisGraecae  proprie  dictaetempora 
praecesserunt.  lam  videndum  utrum  et  quomodo  perstiterint  et  evolutae  sint,  et  quaenam 
novae  formae  ab  ipsa  Graecorum  arte  creatae  sint  atque  perfectae. 

')  cf.  Winter,  1.  1.,  I.  146.  1.  ibid.,  I.  146.  4.  cf.  ibid.,  I.  147.  4  et  6;  alia  eiusdem  generis 
specimina  enumerantur.   ")  cf.  Le  Bas,  Voyage  archeol.,  tab.  123. 


in. 


De  evolutione  formae  matris  cum  infante  sedentis  in  arte  Graeca. 

Cum  forma  matris  antiquissima,  quam  in  praecedente  capite  repperimus,  modus  quo 
ars  Graeca  eam  expressit  atque  perpetuavit,  satis  congruit.  Formam  illam  mutata  veste 
GraecisHellenisticisquetemporibususque  ad  I.  a.  Chr.  n.  saec.  conspicuam  prosequi  et  per- 
censere  potui.  Nunc,  quomodo  eam  ars  Graeca  receperit,  renovaverit,  evolverit  accuratius 
anquirendum. 

E  sepulcro  ad  Syracusas  invento  (med.  V.  saec.)  signum  e  t.  c.  in  lucem  rediit^),  anti- 
quam  formam  satis  immobiliter  rigido,  archaico  modo  reddens.  Fulcrum  a  posteriore  parte 
affixum,  ut  artifex  mulierem  sedentem  exprimere  potuerit,  efficit.  Cathedra  singularis,  latum 
gremium,  corporis  formae  ponderosae,  brachia  informis  speciei,  lassa,  non  ampHus  cernun- 
tur.  Hoc  quidem  opus,  parum  diligenter  confectum  atque  celeriter,  manifeste  propriam  quandam 
atque  prorsus  aliam  totius  contentionem  (spanning  van  het  geheel)  demonstrat.  Signum 
quoque  e  t.  c,  Berolini  in  Antiquario  (7413)  -)  asservatum,  e  Capua  oriundum,  antiquam 
formam  valde  inibutam  Graeco  spiritu  monstrat.  Huius  speciei  exemplum  IV.  fere  saec.  mihi 
adscribendum  videtur,  quaniquam  de  vero  tempore,  quo  hoc  praesertim  signum  ortum  sit 
nil  certius  affirmare  ausim.  Infans  prorsus  pannis  involutus  a  vere  viventis  specie  discrepat  ■'). 
Matrisfiguracompactamillamantiqui  curotrophi  typi  formam  in  mentem  revocat.  Quinto  quo- 
quesaec.  signum  e  t.  c.  (Berolini  in  Ant.  8348) ')  e  Boeotia  oriundum,  adscribendum  videtur. 
Mater  ambabus  manibus  infantem  in  gremio  quiescentem  nudum,  parvi  adhuc  homunculi 
speciem  reddentem,  amplectitur  ^).  Hic  quoque  forma  antiqua  prorsus  Graeco  modo  expressa 
est.  His  enim  temporibus  ubique  iuxta  fideliorem  antiquaeformae  reproductionem  eadem  ad 
rationem  atque  incHnationem  temporum  conversa  apparet.  Signum  laesum  matris  cum  infante, 
adultae  pupae  instar,  Cypri  in  sepulcro  inventum  est '').  Sinuum  ductu,  necnon  molh  corporis 
feminae  mobilitate,  IV.  saec.  adscribendum  videtur.  Quamquam  commune  tantum  artificium 
ante  oculos  habemus,  characteristica  eius  ad  opinionem  de  tempore  originis  formandam 
sufficiunt.  Mater  infantem  suum  amplectitur  eodem  modo  quem  apud  signum  praecedens 

cf.  Kekule,  Terrak  Sizil.,  p.  8;  eiusmodi  signum  in  Coll.Lunsingh  Scheurleer,  Hagae  Comitis 
(Cat.205)  asservatur.  cf.  Winter,  I.  147.5.  Quod  cohaerere  fortasse  suspicimus  cum  illa  pupas 
in  curotrophi  gremium  deponendi  consuetudine ;  cf.  Heubach,  Das  Kind  in  der  griech.  Kunst  (Diss. 
Heidelb.  1903),  p.  6.  ■*)  cf.  Winter,  I.  29.  G.  Quomodo  ars  Graeca  propriam  illam  puerilem  speciem 
paulatim  ad  veritatem  effigere  didicerit,  Heubach,  1.  I.  exposuit.    '■)  cf.  Jour.  Hell.  St.  XII  (1891),  p.  315. 

animadvertimus.  Inferioris  aetatis  et  quod  ad  formam  attinet,  III.  potius  saec.  adscribenda 
signa  e  t.  c.  sunt,  e  Capua  oriunda,  ibique  in  Mus.  Provinc.  et  in  Coli.  Pasquale  asservata. 
Quamquam  corporis  habitus  idem  fere  est  atque  in  aliis  operibus  supra  commemoratis, 
infantem  tamen  mobiliorem  videmus,  laevaque  matris  vestem  captantem.  Compositionis 
coartatio,  omissa  nota  repraesentativa,  manifestius  apparet  in  signo  e  t.  c.  ex  Asia  oriundo, 
nunc  in  Museo  Centrali  asservato  ^).  In  gremio  matris  infans  recubat,  cruribus  suis  dextro 
matris  brachio  impositis ;  matris  autem  laeva  caput  eius  fulcitur.  In  corpore  fingendo  infantis 
naturam  reddere  conatus  est  artifex,  quod  partim  tantum  ei  successit,  nam  dimensionum 
moderatio  adhuc  quasi  adulti  videtur.  Mater  nudo  ubere  dextro  (haec  nos  repraesentatio  ad 
formam  matris  lactantis  perducit),  capite  leviter  sinistrorsum  inclinato  tenere  infantem  de- 
spicit.  Alteram  Hellenisticae  artis  partem  prodire  videmus,  non  pathos,  non  magnum  gestum 
reddentem,  sed  modestam  atque  intimam  felicitatem  exprimentem.  Manifestius  fortasse  id 
ipsum  nos  tangit  in  gracili  illo  sigillo  Tanagraeo  (Brit.  Mus.  C  278)  quod  describens  iure 
H  utton  „a  Greek  Madonna"  appellat;  sine  dubio  imprimis  ei  in  mentem  venerunt  modestae 
atque  intimae  humanitatis  exempla,  quae  magistri  inferioris  illius  aetatis,  qua  litterae,  ars, 
vita  humaniores  renatae  sunt,  ut  Luca  della  Robbia,  e.  a.,  nobis  reliquerunt.  In  artisellio  sedens, 
mater,  capite  leviter  ad  dextram  inclinato  tenere  despicit  infantem,  nudum,  micantem,  manus 
pedesque  agitantem,  virium  suarum  distributionis  parum  compotem.  Caute  eum  utraquemanu 
mater  sustentat.  Parisiis  (Louvre  126)  e  Cypro  asservatur  signum  e  t.  c.  '),  rustici  operis, 
quod  forma  autem  satis  manifeste  schema  illud  matris,  cui  infans  in  S  litterae  modo  impositus 
est,  reddit.  Faciei  forma,  modus  quo  vestimenta  sunt  disposita,  necnon  singulae  res  (details), 
sicut  monile  e  frustulis  argilae  impositis  compositum,  hunc  typum  ortum  esse  archaico  tem- 
pore  comprobant  ■').  Cohaerentia  cum  habitu  tradito  apparet,  sed  in  reddendo  infante,  qui 
forma  ac  dimensionum  moderatione  omnia  prisci  temporis  propria  significat,  artifex  brachiis 
sublevandis,  vitam  fortius  se  profitentem  exprimere  conatus  est.  In  Hellenisticum  modum 
conversum  eundem  reperio  typum  in  signo  e  t.  c,  Paesti  invento'').  Mater,  in  cathedra 
sedens,  chitone  induta  est  ac  peplo,  qui  capiti  impositus  amplis  sinibus  per  brachia  des- 
scendit.  Utraque  manu  amplectitur  infantem,  a  sinistra  in  gremio  sedentem,  amiculo  indutum, 
quod  caput  eius  contegens  a  tergo  descendit  et  longo  panno  crura  velat.  Manibus  infans 
fructum  tenet.  Parvum  aeneum  sigillum  Parisiis  (Bib.Nat.  146.)  asservatum,  ex  aetate  impera- 
toria  ut  videtur,  idem  schema  significat ').  Succinctus  chiton  Doricus,  cothurni,  pharetra  ex 
umero  pendens,  Dianam  (Lucinam)  expressam  esse  approbant.  Infans  rigide  in  gremio  eius 
sedet,  a  laeva  sinistrorsum  versus.  Rudeatque  sine  pretio  officinae  opus  (fabriekswaar)  esse 
videtur.  Aliud  signum  e  t.  c.  quod  Agrigenti  asservatur  "*),  nobis  in  mentem  revocat  illud  e 
Paesto  oriundum,  adiecta  autem  nova  re.  Mater  dextram  ori  admovens,  laeva  mamma  in- 
fantem  lactat.  Hac  re  autem  ad  formam  matris  lactantis  perducimur.  Parisiis  (Louvre) 
asservatur  signum  e  t.  c.  '■'),  matrem  cum  infante  prorsus  peplo  amictam  reddens,  dum  caput 
tantum  infantis  e  sinibus  surgit.  Hellenistico  modo  satis  rigide  hoc  mihi  signum  idem  atque 

')  cf.  Winter,  I,  p.  148.  2.  -)  cf.  ibid.,  I,  p.  142.  2.  ■')  cf.  Hutton,  Greek  lerrac.  stat.,  fig.  25; 
Winter,  I.  141.  1.  Eiusdem  formae  exempla  cf.  Petropoli  (Eremit.  891E)  ac  Cypri  in  Museo. 
*)  cf.  Winter,  I.  141.  9.  cf.  signum  e  t.  c.  Athenisin  Polyt.  1087;  W  i  n  t  e  r,  I.  139.  5.  «^)  G  e  r- 
hard,  Ant.  Bildw.,  t.  XCVI.  ;  Gaz.  B.  Arts.  1880,  I.  p.  223.  cf.  Cat.  e.  q.  s.  p.  B  a  b  e  1  o  n  et 
B  1  a  n  c  h  e  t,  146.   '^)  cf.  K  e  !<  u  1  e,  Terrak.  Sizil.  II.,  p.  19,  fig.  39.       W  i  n  t  e  r,  1.  146.  5. 

id,  quod  Hafniae  in  Museo  asservatur,  antiquum  illum  archaicum  typum  reddens,  exprimere 
videtur  (cf.  p.  9). 

Prorsus  Hellenisticum  et  a  tradito  modo  fere  plane  solutum  erat  signum  e  t.  c.  cuius 
fragmentum  Parisiis  (Louvre),  Cypri  inventum,  asservatur  ^).  Infans  nisi  quod  caput  nimis 
parvum  videtur  propria  illa  puerilia  plane  reddens,  liber  atque  infultus  in  gremio  matris  sedet, 
a  laeva  parte.  Itemque  mediocre  illud  signum  e  t.  c,  Smyrnae  asservatum  -)  non  solum  docet, 
quo  modo  ars  Graeca  problema  corporis  propriique  puerilis  reddendi  solverit,  sed  etiam 
quomodo  industria  (kunstnijverheid)  magnae  statuariae  artis  imaginem  receperit.  Ut  in  illo  in- 
fantis  parvo  corpore  decussatim  inter  se  directiones  (bewegingsassen)  obviae  sunt,  ut  motus 
procedunt  atque  redeunt  (gang  en  tegengang)  ita  vi  intima  atque  ipsa  natura  eadem  modeste 
se  indicant,  quae  tam  giganteo  modo  Pergami  in  Gigantum  zophoro  quasi  coagulata  sunt. 

Altera  monumentorum  series,  quorum  evolutio  initium  quoque  capit  a  typo,  quem  priscis 
Graecae  artis  temporibus  adscribere  debemus,  „curotrophos"  complectitur,  quae  adversa 
facie  infantem  prae  se  tendunt.  Meo  judicio  ut  primas  huius  typi  repraesentationes  con- 
siderare  debemus  permulta  iUa  signa  e  t.  c,  matrem  stantem  reddentia,  dum  infans  umero 
eius  laevo  insidet^).  Hoc  autem  schemate  antiqua  „xoana"  expressa  erant;  in  arte  statuaria 
nulla  nobis  exemplaria  huius  formae  servata  sunt ;  eo  frequentius  autem  aetas  inferior  antiqua 
iha  temph  simulacra  denuo  generavit.  W  i  n  t  e  r  in  catalogo  typorum  muUa  exempla  affert,  quae 
quidem  omnia  citare  haud  ad  rem  videtur,  proptereaquod  omnia  fere  signa  e  t.  c.  stantem 
matremreddunt.  Initium  faciam  asigno  e  t.  c.  Roma  oriundo  (nunc  Berolini  in  Antiq.  8313)^). 
Ut  ex  attributis,  sc.  columba  et  Erote,  apparet,  Aphroditam  ante  oculos  habemus,  modo 
saeculi  IV.  arte  expressam.  Infans  umero  eius  laevo  insidet,  brachiis  decussatim  in  pectore 
positis.  Juxta  eam  ara  et  thymiaterium  locata  sunt.  Templi  simulacrum,  xoani  formam  clare 
reddens,  hic  denuo  reproductum  esse  videtur,  quod  nobis  documento  sit  formam  illam  in 
arte  Graeca  non  mutatam  mansisse.  Magnopere  autem  illam  mutatam  quoque  esse  alia  sigilla 
e  t.  c.  docent.  Conferatur  e.  g.  signum  e  t.  c.  in  Museo  Cataniae  asservatum  '"),  quod  matrem 
semi-recubantem  reddit,  dum  Eros  laeva  eius  sustentatus  in  laevum  umerum  reclinat.  Hic 
quomodo  priscum  atque  rigidum  schema  Hellenistice  conversum  sit  clare  agnoscimus.  Stilum 
rudem  Capuensem,  iam  notum,  signum  e  t.  c.  in  Antiquario  (7147)  Berolini  ostendit ''').  In- 
fans,  adversa  facie  laevo  sublevato  matris  insidet  brachio.  Ipsa  in  sella  humili  sedet. 
Signorum  e  t.  c.  magna  series  ')  matrem  monstrat,  lato  artisellio  insidentem,  tunica  indutam. 
In  velaminis  modo  peplus  capiti  impositus  infantem  quoque  circumdat,  qui  a  laeva  iuxta  eam 
in  solio  stat  adversa  spectatori  facie.  Archaicum  paulum,  propter  habitum  modumque  quo 
feminae  coma  pertractata  est,  signum  e  t.  c.  quod  Athenis  in  Polytechnio  asservatur  ^),  e 
Megaris  probabiliter  oriundum,  videtur.  Mater  habitu  depresso  atque  immobili,  oculos  defixos 
ante  se  tenet,  in  gremio  a  laeva  parte  adversa  facie  infantem  sedentem  laeva  sua  amplectens. 
Eodem  stilo  idem  schema  reddit  signum  e  t.  c.  Athenis  oriundum  nunc  Hannoverae  (Mus. 
Kestner.-')  asservatum.  Modus  quo  mulier  sedet,  in  mentem  illas  Branchidarum  statuas  gra- 
viter  in  sellis  haerentes  revocat. 

cf.  Winter  1.141.6;  cf.  eiustnodi  exempla  Berolini,  Ant.  6682.  44  et  0  h  n  e  f  a  1  s  c  fi-R.,  Kypros, 
tab.  205.  5,  et  37.  5.      cf.  W  i  n  t  e  r,  I.  142.  5.      cf.  H  e  u  b  a  c  h,  i. !.,  p.  5.  •*)  cf.  W  i  n  t  e  r,  II.  6.  3. 

ibid.,  II.  200.  9.  «)  ibid.,  I.  147.  3.  •)  cf.  G  e  r  h  a  r  d,  Ant.  Bildw.  XCVI.  ^)  cf.  W  i  n  t  e  r,  I.  139.  3. 
«)  ibid.,  I.  139.  1. 

Haec  quoque  forma  ipsa  per  se  in  arte  Graeca  evolvitur.  Signa  e  t.  c.  Parisiis  ac  Berolini 
asservata  matrem  monstrant  chitone  indutam,  arcte  peplo  amictam,  infantem,  hic  quoque 
conicum  capitis  tegumentum  gestantem,  laeva  amplectentem.  Alvum  quoque  et  crura  infantis, 
plane  adversa  facie  visa,  peplo  involuta  sunt.  In  Coll.  C  a  I  v  e  r  t  (Dardanellen)  signum  e  t.  c.  e 
Troade  oriundum  -)  eiusdem  schematis  asservatur.  Infans  paulum  ex  obliquo  situ  faciem 
plane  ad  spectatorem  convertit.  Partim  himatio,  matris  capiti  imposito,  tegitur.  Eandem 
formam,  si  descriptioni  fides  habenda  est,  signa  e  t.  c.  1040,  1927  (Cat.  Men  del)  in  museo 
Constantinopolitano  asservata,  e  Lindo  et  ex  Epheso  oriunda,  exhibent.  Adscribenda  videntur 
exeunti  V.  vel  ineunti  IV.  saeculo.  Hellenistico  modo  signum  e  t.  c.  1928  (ibid.)  eundem 
typum  repetit.  Hellenisticae  quoque  artis  exemplum  fragmentum  in  Museo  Tergestino  ^) 
ostendit,  ubi  infans,  himatio  partim  tectus,  adversa  facie  redditus  est.  Eundem  habitum 
signum  e  t.  c.  Cyprium  in  Museo  c.  t.  Louvre  '),  faciei  forma  Cypriae  propria  artis  signi- 
ficans,  et  illud  in  Mus.  Brit.  ^)  asservatum,  quod  stilo  evolutae  artis  archaicae  factum  est, 
exhibent.  Hoc  parum  tantum  discrepat  cum  infans  ad  matrem  magis  se  convertat,  dextra 
collum  eius  amplectens,  adversa  tamen  spectatori  facie  ^). 

Quamquam  signum  et.  c.  in  Polytechnio  Athenis')  asservatum  ipsum  Hellenisticae  aetati 
adscribendum  est,  continuationem  tamen  antiquioris  archaici  typi  monstrat;  mater  infantem 
pannis  involutum  prae  se  tenet,  ad  medium  corpus  admotum,  parum  tantum  sinistrorsum 
versum.  Manifestius  etiam  formam  hanc  archaicam  exhibet  signum  e  t.  c,  eMyrina  oriundum, 
nunc  Parisiis  (Louvre)  asservatum '').  Quamquam  ipsum  II.  a.  Chr.  n.  saec. adscribendum  videtur 
signum,forma  eius  priscis  archaicis  temporibus  orta  est-'),  et  cum  xoani  forma  arcte  cohaeret. 
Mater  sellae  insidens  dependente  himatio  caput  velata  utraque  manu  infantem  plane  facie  eius 
adversa  prae  se  in  gremio  tenet. 

Forma  prisca  hieratica  huius  typi,  ut  signum  e  t.  c.  Praenestinum  quoque  docet^"),  ubi 
mulier  a  laeva  parte  sedens  infantem  adversa  facie  sinibus  himatii  involutum  tenet;  Helleni- 
sticis  quoque  temporibus  immutata  mansit,  sed  nihilominus  ars  Graeca  eam  recepit  atque 
retractavit.  Antiqua  illa  forma  compositionis  Christianae,  quam  „Thronum  Dei"  postea  voca- 
verunt,  admonet^i);  vix  eam  reperies  in  humano  signi  e  t.  c.  habitu,  Panormi  asservati^'''). 
Intimam  imprimis  inter  matrem  et  infantem  relationem  reddere  conatus  est  artifex.  Fragmen- 
tum  quoque  stelae  funerariae  Atticae,  Hellenistica  aetate  (III.  saec.)  factae,  nunc  Athenis  in 
Museo  Nationali  asservatae,  idem  schema  eodem  modo  tractatum  exhibet^^). 

Singularem  traditae  pompae  atque  ad  temporum  rationem  accommodationis  mixtionem  signi 
e  t.  c.  fragmentum  in  museo  c.  t.  Louvre,  e  Cypro  oriundum  significat.  Paulisper  notam  humanio- 
rem  putes  matrem  dextra  pomum  tenere,  quasi  cum  infante  ludentem,  nisi  severus  ac  rigidus 
deae  habitus,  itemque  quod  sola  fructum  quoque  tenet,  vetaret  ^^).  Revera,  si  accuratius 
aspicis  nulla  inter  matrem  et  infantem  relatio  existit  et  Hellenistica  videtur  nota  tantum,  corpus 
infantis  tam  implicatis  motus  directionibus  confusum  esse. 


Winter,  I.  141.  2.  ibid.,  1. 142.  4.  ibid.,  1. 146.  7.  ibid.,  I.  139.  7.  ibid.,  I.  139.  6.  «)  cf.  eiusm. 
signa  e  t.  c.  in  Museo  Constantinopol.  (Cat.  Mendel  382—384).  ')  cf.  Winter,  I.  142.  3.  «)  cf.  ibid., 
I.  142.  6;  ad  ea,  quae  enumerat  exempla,  adiciantur  signa  e  t.  c.  in  Mus.  Constantinopol.  (Cat.  Mendel^ 
2630-34,2984-87).  ■')  cf.  Pottier  etReinach,  Myrina,  p.  154  sq.  '»)  cf.  Gaz.  B.  Arts  1880,  p.  219i 
signum  in  Mus.  Brit.  D  234.  'i)  cf.  Kel<ule,  Terrak.  Sizil.,  fig.  38.  '-)  ibid.,  fig.  52.  '■')  cf.  Conze,  Att- 
Grabrel.  1855.       cf.  Winter,  1.  90.  1. 

Adhuc  in  typis  tantum,  quorum  evolutionem  usque  ad  tempora  praehellenicae  culturae 
prosequi  potuimus,  versati  sumus.  Nunc  autem  quas  formas  ars  ipsa  Graeca  novas  crea- 
verit,  earumque  mutationes  quae  sint,  recensendum  videtur.  Imprimis  illa  artis  statuariae 
opera  consideremus,  quae  tantum  inter  se  cohaerent,  quod  omnes  a  sepulcris  proveniant, 
sive  ut  ectypa  funeraria,  sive  in  sarcophagis.  Ectypon  Leucotheae^),  ut  vocatur,  archaici 
stili  ectypon  funerarium  egregii  operis,  exeunti  VI.  vel  ineunti  V.  saec.  adscribendum,  exhibet 
nobis  matrem  ex  obliquo  situ  in  solio  sedentem,  pedibus  scabello  sustentatis,  chitone  ac 
himatio  indutam.  Ambabus  manibus  infantem  amplectitur,  qui  pedibus  in  gremio  eius  se 
adminiculans,  manibus  eius  insidet,  dextramque  blandus  ad  eam  protendit.  De  pedisequis 
non  agendum  videtur.  In  arte  statuaria  hic  primum  repraesentationem  ex  obliquo  situ,  ubi 
infans  in  matris  gremio  stat  (nam  stare  quamvis  sustentatus  videtur)  videmus.  Inferioris 
aetatis  artifices  hunc  typum  mox  dimiserunt.  Sic  ectypon  funerarium  Thessalicum  archaici 
stili,  sed  paulo  inferioris  temporis,  quod  in  pago  Tyrnavo  inventum  est  -),  matrem  iam 
exhibet  infantem  sedentem  adversa  ab  eafacie,  ex  obliquo  situ  in  gremiotenentem.  In  ectypo 
funerario  III.  saec,  Athenis  in  Mus.  Nat.  asservato  ^)  idem  schema  reperimus;  infans  autem 
adversa  facie  in  matris  gremio  sedet,  eiusque  mentum  blande  permulcet.  Aliud  ectypon  fun. 
Atticum,  ibidem  asservatum  *),  saec.  IV.,  inter  accedentes  figuras  mulierem  sedentem  exhibet, 
ex  obliquo  situ,  utraque  manu  infantem  tenentem,  qui  ex  obliquo  quoque  situ  visus,  ad  eam 
conversus  gremio  insidet,  manusque  ad  eam  protendit.  Hic  igitur  schema  antiquum  liberius 
quam  in  ectypopraecedente  tractatum  est.  Eidem  feretempori  ect.  fun.,  ibidem  asservatum  ■') 
adscribendum  videtur,  ubi  mater  ex  obliquo  situ  expressa  utraque  manu  infantem  jacentem 
in  gremio  suo  tenet;  ex  adverso  magnum  vas  funerarium  positum  est.  Mirum  esttam  paucas 
in  ectypis  funerariis  Atticis,  quae  vulgo  tot  cotidianae  vitae  res  depictas  (scenes)  reddunt, 
matres  cum  infantibus  inveniri,  quin  etiam  numquam  matrem  lactantem  expressam  esse. 
Valorem  videlicet  generalem  hisce  operibus  inesse  communis  opinio  fuisse  videtur,  actio- 
nemque  lactandi,  quamvis  propriam  quod  ad  relationem  matris  cum  infante  attinet,  in  figuris 
exprimendis  ut  nimis  fortuitam  evitaverunt  artifices.  In  recensenda  matris  lactantis  forma  ad 
eam  rem  redibimus. 

Adhuc  pro  certo  semper  affirmare  potui  matrem  cum  infante  mortalem  repraesentatam 
esse.  Nunc  autem  ad  alteram  monumentorum  seriem,  sarcophagorum  scilicet,  pervenimus, 
mythologicis  praesertim  repraesentationibus  instructorum.  Sic  sarcophagi  fragmentum,  Romae 
in  Villa  Albani  asservatum '''),  Dionysi  a  Nymphis  Nysenis  educationem  nobis  ante  oculos 
ducit.  Una  ex  iis  cum  parvo  Dionyso  ludit,  qui  adversa  ei  facie,  sinistra  mentum  eius  per- 
mulcet.  Quod  ad  schema  atque  habitum  attinet,  conferas  velim  Conze,  Att.  Grabrel.  471.  Hoc 
idem  schema  in  sarcophago  Romano  collect.  Walters  (Baltimore) ')  conspicitur. 

Cum  iis  repraesentationibus  cohaerere  videtur  infantis  tradendi  actio,  cuius  exemplar 
ectypon  votivum  Romanae  originis,  ineunte  aetate  imperatoria  ortum,  nobis  exhibet.  Com- 
positio  ipsa  ex  originali  Atticae  aetatis  florentis  artis  statuariae  ducta  esse  videtur  **).  Figura 
mulieris  ex  obliquo  situ  sedens  utraque  manu  infantem  pannis  involutum  accipit,  qui  ei 
porrigitur. 

cf.  Brunn-Bruckmann,  228.  cf.  Ath.  Mitt.  1890,  p.  199,  t.  VII.  cf.  Conze,  1.  1.,  1854. 
*)  cf.  ibid.,  471.  cf.  Conze,  Att.  Grabrel.  I,  tab.  XXVII.  «^)  cf.  Reinach,  Rep.  Rel.  II,  p.  135.  •)  cf.  ibid., 
II,  p.  196.      ibid.,  III,  p.  174;  Rom.  Mitt.  1891,  p.  177  sqq. 

In  arte  quoque  in  usuni  versa  (gebruikskunst)  schema,  de  quo  agitur,  reperimus.  In  vase 
argenteo,  in  Thessalia  mvento,  nunc  Athenis  in  Museo  asservato^),  prima  Dionysi  pueritia 
in  terra  Nysa  caelata  est.  Sub  arbore  in  saxo  sedet  nympha,  cuiusalvusatquecrura,  genibus 
in  altum  retractis,  pedis  digitis  tantum  in  solo  positis,  ex  obliquo  situ  redduntur,  dum  thorax 
chitone  indutus,  pectore  nudo,  7i  adversa  facie,  adspicitur.  Sinistra  Dionysum  in  genibus 
eius  stantem  sustentat,  dextra  gremio  suo  imposita.  Opus  circ.  a.'200.  a.  Chr.  n.  ortum  esse 
videtur.  Non  solum  autem  ad  Septentriones,  in  Occidentem  quoque  schema,  ex  obhquo  situ 
figuras  reddens,  pervenit.  In  speculo  Etrusco  -)  ineuntis  V.  saec.  ut  videtur,  id  invenimus. 
Repraesentatio  Aphroditae  cum  Erote  fortasse,  tortuosius  reddita  est.  Imprimis  enim  artifex 
effectum  decorativum  appetivit.  Cum  compositionem  in  planum  proiecerit  (in  het  vlak  pro- 
jecteeren),  infantis  quoque  habitus  peculiaris  factus  est.  Ad  matrem  se  convertit,  transverse 
in  gremio  sedens.  Sinistra  mater  infantis  crus  dextrum  retinet,  laevum  autem  s inistro  matris 
brachio  impositum  est.  Thorax  adversa  facie  redditus  est,  facies  autem  ex  obliquo  situ. 
Dextra  infantem  a  tergo  sustentat. 

Vasorum  pictura  saepius  in  hoc  schemate  exprimendo  versataest.  Oenochoe,  Vindobonae 
asservata  ^),  Athenae  nativitatem  exhibet.  Athena  pusilla  bellicosae  deae  figura  stat,  ab  eo 
aversa  in  genibus  summi  dei,  qui  Graece  Zeus  vocatur,  sellae  plicatili  insidentis.  Interdum 
Eros  sic  fingitur.  In  vase  Petropoli  asservato ')  eum  videmus  molliter  gracili  corpore  incur- 
vato  procedentis  instar,  in  mulieris  gremio  stantem,  respicientem  ad  eam,  sinistra  umero  eius 
imposita.  Pronus  in  juvenis  genibus  stat  in  vase  Berolini  asservato  ■')  (2706),  et  invitum  se 
avertentem  ad  suam  sententiam  perducere,  ad  aurem  ei  argumenta  sua  insusurrare  conatur. 
Sic  innocens  alatus  puer  Helenae  gremio  insidet,  adversa  ei  facie,  cruribus  praeter  laevum 
eius  latus  dependentibus,  dum  arte  dolosa  lubricaquecum  ea  ludit,  in  vaseBerolini(3182) '■) 
asservato.  Hermes  quoque  cum  Dionyso  hoc  schemate  repraesentatus  est  in  vase  Nolano, 
Londinii  in  Mus.  Brit.  ')  asservato.  Saxo  insidens  ambabus  manibus  Hermes  parvum 
Dionysum  sustentat,  qui  adversa  ei  facie  in  genibus  sedet  et  se  convertens  manus  protendit. 
Commemoro  tandem  gemmam,  Vindobonae  asservatam  **),  quae  Herculem  exhibet  saxo  insi- 
dentem,  Telephum  parvum  detinentem,  dum  is  cum  grue  ante  se  stante  ludit. 

Ubi  phantasia,  ut  hisce  in  operibus,  religiosa  traditione  non  vincta  est,  videmus  quam 
libere  ars  Graeca  illam  materiam  tractaverit  atque  evolverit.  Ectypi  aut  vasorum  picturae  plani 
sua  natura  definiti  ratione  habita,  omnes,  quae  fieri  possunt,  huius  ex  obliquo  situ  schematis 
compositiones  expressae  sunt. 

In  arte  statuaria  V.  saeculi  matris  cum  infante  schema  raro  invenitur.  Adumbratio,  quam 
fecit  Carrey  a.  1674''),  nobis  affirmat  eo  tempore  in  Parthenonis  fastigio  occidentali  figuram 
muUeris  cum  duobus  infantibus  conspectam  esse.  Veste  in  medio  cincta  induta,  humili  sedili 
insidens,  pedibus  cohibitis,  genibus  passis  adversa  spectatori  facie,  dextra  in  gremio  stantem 
puerum  nudum  sustentat,  ^  ^  adverso  spectatori  pectore;  sinistra  autem  manu  corpuspueri  mi- 
noris,  iuxta  eam  stantis  amplectitur.  Quam  quidem  figuram  GesCurotrophi  repraesentationem 
esse")  parum  probatum  mihi  videtur,  quamquam  alteram,  quam  Furtwangleri')  inter- 

.1)  cf.  Reinach,  Rep.  Rel.  III,  p  530;  Ath.  Mitt.  1912,t.  2— 3.     cf.  Gerhard,  Ges.  Akad.  Abh.,  t.  LV.  6. 
cf.  Reinach,  Rep.  V.  P.  II,  p.  207.      cf.  Reinach,  Antiq.  Bosph.  Cimm.  III,  p.  104,  t.  52.  •')  cf.  Reinach, 
Rep.  V.  P.  I,  p.  44;  Arch.Ztg.  1873,  t.  4.     ibid.II.  p.ll3.  ')  cf.  Reinach,  Bib.  mon.  fig.II,  p.51.  «)  cf.  R  einac  h, 
Pierres grav., p.7  '•') cf . C o II i gn o n, Le Parthenon, t. 54.  »»)  cf. R o s c h e r, I, p.l577.  ") cf . Meisterwerke, p. 236 sq. 

pretationem  commendat,  quasi  sit  Orithyia  cum  duobis  Boreadis  expressa,  procerto  affirmare 
nolim.  Adhuc  quaestio  illa  nondum  soluta  videtur.  Item  quae  sit  illa  mater  cum  infante,  quam 
Erechthei  zophorus  exhibet,  nondum  certo  explanatum  est.  Saxo  insidens  ad  dextram  versa 
ex  obhquo  fere  situ  femina  himatio  induta  apparet.  Gremio  eius  a  laeva  ad  dextram  opposito 
axis  momento  (in  tegengestelde  richting  van  de  as)  adultus  fere  puer  nudus  insidefi).  Opus 
artem  Phidiae  valde  designat  et  cum  eius  discipulo  Agoracrito  nexu  quodam  cohaerere  vi- 
detur  ^).  Ahud  ectypon  Eleusini  inventum,  nunc  Athenis  asservatum')  cognati  schematis  ac 
stih  esse  videtur.  Quod  Eleusini  ortum  est,  compositionis  in  Erechthei  zophoro  fortasse  inter- 
pretationem  indicat.  Nam  Eleusini  in  centro  Demetris  venerationis  donarium  parvum  inventum 
est,  Demetera  Coren  in  gremio  tenentem  reddens  ^).  Hic  quoque  Demetera  infantem  Bacchum 
in  gremio  tenentem,  ortam  esse  eiusdem  mentis  videtur.  Anathema  Eleusinium,  valde  laesum 
(capita  desunt)  muherem  humih  insidentem  saxo  reddit,  dum  aUeram  aduUam  iam  mulierem 
in  gremio  tenet.  Relationem  matris  et  infantis  hic  expressam  esse  mihi  constare  videtur,  et 
Demetris  ac  Corae  nomina  certo  in  promptu  sunt.  Opus  ut  videtur,  maius  arte  statuaria  factum 
repetens,  IV.  saeculi  stilum  designat. 

Hoc  contextu  duas  in  vasis,  rubris  figuris  ornatis,  repraesentationes  omittere  nolim.  In 
vase  quod  vocatur  „Vivenzio"  Neapoli  in  Museo  asservatO'')  post  Troiam  captam  casus  re- 
praesentationem  invenimus.  Omni  spe  carens,  manibus  supra  caput  compositis  Priamus  arae 
insidet,  quem  Graecus  miles  necaturus  est.  In  genibus  eius,  membris  laxe  remissis,  capite 
resupino  Astyanax  mortuus  iacet.  Nudum  adulescentis  corpus,  abdomine  ac  thorace  incusto- 
dite  inter  se  discompositis  (met  ongecontroleerde  verschuiving  van  borst  en  buik  tegenover 
elkaar),  egregie  expressum  est.  Est  vas  exemplum  huius  severi,  rubris  figuris  decorantis  stili. 
Aliud  quoque  vas,  Neapoli  olim  servatum,  quod  nunc  autem  nusquam  comparet^')»  figuram 
sedentis  mulieris,  iuvenem  semiadultum  in  gremio  tenentem,  dorso  ei  adverso,  exhibet.  Puer 
reclinat  et  laeva  se  sustentans,  dextra  matris  caput  amplectitur,  eamque  ad  se  attrahit  atque 
osculatur.  Educatione  sua  Nysena  Dionysus  perfecta  domum  rediit,  matremque  Semelen 
consalutat ').  Hellenisticis  tantum  temporibus  hanc  repraesentationem  ortam  esse  tam  com- 
positio  implicata  quam  singulorum  habitus  approbant. 

Curotrophum  ipsam  proxime  reddens  repraesentatio,  sc.  matris  cum  infante  lactantis, 
quodam  modo  repraesentativi,  quod  adhuc  tractavimus  schematis,  quo  idea  matris  cum  in- 
fante  quasi  incorporata  est,  varietas  fortuita,  in  arte  severioris  stili  Graeca  non  invenitur. 
Omnino  mirum  est  quam  paucas  matris  cum  infante  repraesentationes  in  arte  statuaria  inve- 
nimus ;  sed  repraesentatio  praesertim  maxime  naturalis  matris  et  infantis  relationis  rarissima 
est,  praecipue  in  V.  saeculi  arte  atque  superius*).  Exeuntis  V.  saec.  in  pictura  et  industria 
primum  inveniri  videtur.  Nonnumquam  totus  operis  stilus  superius  tempus  indicat;  iam  vi- 
dimus  Hellenistico  quoque  tempore  formas  archaicas  iterum  atque  iterum  repetitas  esse.  Sin 
autem  lactandi  actionem  apud  has  repraesentationes  invenimus,  inferiore  aetate  archaico  stilo 
eam  adiectam  esse  putemus  oportet.  Nihil  enim  est  cur  ponamus  lactandi  actionem  ante 
V.  saec.  arte  expressam  esse.  Ars  quidem  Aegyptiaca  iamdudum  eam  novit;  attamen  vix 

1)  cf.  Schoene,  Gr.  Rel.,  t.  II;  Reinach,  Rep.  Rel.  I.,  p.  10.  -)  cf.  A.  v.  Salis,  Jhrb.  Arch.  Inst.  28, 
p.  24  sq.  cf.  Reinach,  Rep.  Stat.  III,  p.  202.  1.  cf.  Reinach,  ibid.,  II,  p.  517;  Ath.  Mitt.  XX  (1895), 
p.  359.  cf.  Reinach,  Bib.  mon.  fig.  II,  p.  18.  «)  cf.  Millin,  II.  49;  Reinach,  Bib.  mon.  fig.  II.,  p.  70. 
')  cf.  Hey  demann,  Geb.  d.  Dionysos,  p.  57.  **)  cf.  Furtwangier,  Coll.  S  a  b  o  u  r  o  f  f,  ad  t.  71. 

credibile  est  artem  Graecam  inde  typum  illum  petivisse.  Nam  prorsus  aliter  idea  expressa  est; 
inter  Graecae  atque  Aegyptiacae  artis  formas  nullam  necessitudinem  hoc  tempore  existere 
statuamus  oportet.  Est  quidem  Graeca  ars  hisce  temporibus  multo  fortior,  quod  quidem 
auctoritas  eius  in  arte  Aegyptiaca  semper  crescens  clare  affirmat.  Cogitatum  autem  ipsum 
omnibus  hominibus  nimis  commune,  nimis  cotidianum,  quam  ut  ahunde  id  translatum  credas. 
Multo  magis  eo  hic  typus  in  artem  Graecam  prodit,  quod  ipsa  ahas  regulas  (richthjnen)  se- 
quitur,  quod  ahud  in  ea  studium  se  manifestat.  Per  IV.  saec.  atque  Hehenistico  tempore 
reahstica  quaedam  studia  (belangstehing)  rerum  nos  undique  cingentium,  ita  ut  ocuhs  nostris 
obveniant,  magis  magisque  apparent.  luxta  cursum  (strooming)  illum  ,,patheticum",  ingentia 
atque  violentia  opera  creantem,  quae  vocabulo  „barok"  appellamus,  modesta  quaedam  ars 
intimam  atque  tranquilli  animi  partem  vitae  sibi  elegit,  eamque  arhficiis  reddit,  quae  quasi 
supplementum  formahs  atque  repraesentativae  artis  se  exhibent;  biformitas  illa  in  litteris 
quoque  clare  se  manifestat  ^). 

Antiquissima  lactantis  matris  forma  valde  cum  archaico  tradito  typo  repraesentativo 
cohaerere  rnihi  videtur.  Quam  ob  rem  illam  lactantis  formam  ex  alio  typo  evolutam  esse 
accipiamus  oportet.  Exemplo  sit  signum  e  t.  c.  in  Antiquario  Berolini  (7150)  -),  e  Capua 
oriundum.  Statura  matris  compacta  atque  obesa,  modus  quo  late  throno  insidet  atque  in- 
fantem  laeva  sustentat,  dextra  cruribus  imposita,  omnia  insignia  atque  peculiaria  sunt  typi 
archaici  bene  nota.  Novum  tantum,  quod  mamma  laeva  matris  nudata  est,  dum  infans  paulum 
ad  matrem  conversus  lactatur.  Quomodo  autem  id  hat  artificis  curam  non  movit.  Idem  ad 
signum  e  t.  c,  in  Nummotheca  Parisiis  asservatum  (5163)  ■''),  pertinet.  Mater  cathedrae  insidens 
plane  veste  sua  induta  est.  Laeva  tantum  mamma,  cui  infantem  admovet,  insigniter  nudata  est. 
Neque  hoc,  neque  aliud  eiusmodi  signum  e  t.  c,  Tanagraeum,  nunc  Athenis  (in  Polyt.  822) 
asservatum ^),  relahonem  tam  teneram  matris  et  infantis  ullo  modo  premit.  In  signo  autem 
Parisino  commodissime  expressum  est,  quomodo  infans  laevam  protendat,  cupideque 
matris  mammam  arripiat.  Minus  rigidum  signum  e  t.  c.  e  Capua  oriundum,  nunc  Berolini  (in 
Ant.  7023)-')  asservatum  videtur.  Typus  repraesentahvus  plane  omissus  est,  quamquam 
habitus  dimensionumque  concinnitas  anhquas  formas  in  mentem  revocat.  Capite  leviter  in- 
clinato  mater  infantem  despicit,  laeva  mammam  eius  arripientem.  Eiusdem  generis  opus, 
quamquam  rusticius  informiusque,  Romae  in  Esquilino  inventum  est'%  Mentem  quasi  pro- 
vincialem  designat.  Subhliore  auxilio  artifex  signi  e  t.  c.  in  Museo  Berolini  (7148)  usus  est^). 
Gracilius  apparet  neque  tam  certo  motu  aut  corporis  habitu  quam  expolitione  (verfijning) 
quadam  generali,  totum  corpus  permanante,  melior  expressio  quaesita  est.  Hoc  nos  signum 
plane  ad  Hellenishcas  formas  expressionemque  reducit.  Eiusdem  fere  characteris  atque  ex- 
pressionis  atque  ihius  sunt  ea  e  Lindo  oriunda  signa  e.  t  c,  nunc  Constanhnopoli  in  Museo 
asservata  (1033, 1034, 1036).  Signum  quoque  e  t.  c.  in  coll.  Cal  v e r  t  (Dardanell.)")  e  Troade 
oriundum  idem  subhlius  animi  exprimendi  ingenium  exhibet,  nescioquid  vix  accurahus  de- 
hniendum;  tohus  signi  lineamentum,  quomodo  caput  gestetur-'),  cauhus  manus  prehendant, 
diligentius  genua  sustentent,  ex  his  omnibus  et  aliis  rebus  compositum  videtur.  Audacioris, 

1)  cf.  Wilamowitz,  Gr.  Literatur,  p.  146  sqq.  «jcf.  Winter,  I.  147.  7;  eiusdem  generis  signa,  Neapoli 
(Mus.  Nat.  6517  et  in  coll.  Pasquale)  utrumque  e  Capua  oriundum;  asservata.      cf.  Winter,  I.  147.  8. 

ibid.,  I.  139.4.  ibid.,  I.  148.4.  «^)  cf.  Bull.  Commun.  XV.  1887,  t.  X,  XI,  p.  197;  Winter,  I.  149.  1 
')  ibid.,  1.  148.  6.      ibid.,  I.  142.  1    ■')  cf.  Deonna,  L'Expression  des  sentiments,  p.  270  sqq. 

validioris  stili  specimen,  modo  quo  caput  et  thorax  inter  se  disposita  sunt,  totoque  corporis 
habitu  erecto  aUam  originem  prodens  signum  e  t.  c.  in  Esquihno  inventum,  nunc  Romae 
(in  Pal.  Conservat.  2466)  asservatum,  videtur.  Simplici  et  magno  hneamento,  clara  dispo- 
sitione  muho  magis  hoc  opus  indicat  nos  maioris  sculpturae  operis,  tempH  fortasse  simulacri 
deminutionem,  ante  oculos  habere. 

Hanc  operum  seriem.  quae  omnia  cum  prisco  typo  repraesentativo  cohaerent  aut  ex  eo, 
ut  supra  demonstravi  evoluta  sunt,  claudam  duo  memorando  signa  e  t.  c,  quae  huc  pertinent, 
quamquam  discrepante  paulum  modo  composita  sunt.  Alterum  e  Myrina  oriundum  nunc 
Constantinopoli  in  Museo  (2635)  asservatur -).  Stilus  ac  expressionis  vis  valde  mediocris. 
Animi  autem  attentione  dignum  est  quomodo  infans  surgens  volubihs  inter  matris  manus  ad 
laevam  mammam  sugat.  Hoc  ceteroquin  parvi  momenti  opus  nos  docet,  quomodo  nudum, 
mobile  corpus  reddere  posterioribus  a.  Chr.  n.  saecuhs  communis  res  facta  sit.  Alterum  e 
t.  c.  sigihum  Parisiis  (Louvre)  servatum  ■%  optimae  notae  opus,  typum  huius  compositionis 
perfectum  exhibet,  quamquam  hic  quoque  infans  paulum  surgit.  Parvum  opus  artis,  si  ima- 
gini  fides  habenda  est,  III.  saeculo  adscribendum  videtur.  Absoluta  certitudine  intimam 
matris  et  infantis  relationem  reddit,  dum  illa  felix,  taciturna  labori  intenta,  infantem  sugentem 
summa  teneritate  amplectitur. 

Altera  quoque  monumentorum  series,  quam  nunc  recensebo,  quod  ad  typum  pertinet  a 
prisca  forma  repraesentativa  derivanda  videtur.  Semperhic  infans  ad  laevam  matrismammam 
admotus  est,  sed  matris  cura  actionis,  nova  re  significata  est:  dextra  eius  non  amplius 
cruribus  infantis  imposita,  sed  peculiari  illo  gestu,  quo  mater  in  sugendo  infantem  adiuvat, 
laevae  mammae  imponitur.  Infans  autem  nunc,  ut  iam  vidimus,  manum  sinistram  ad  mammam 
admovet,  nunc  manu  aut  brachio  matris  nititur.  Relationem  praesertim  matris  et  infantis  in 
omnibus  his  operibus  premere  artificis  intentio  fuisse  videtur,  qua  de  causa  hanc  formam 
priscam  illam  longius  evolvisse  puto.  Nihilominus  hac  quoque  in  serie  opera  nonnulla  extant, 
arcte  cum  archaico  typo  cohaerentia.  Conferatur  e.  g.  signum  e  t.  c.  in  Museo  Britannico 
(D245),  ex  Italia  oriundum.  Mater  noto  illo  gremio  lato,  pedibuslonge  dispositis  repraesen- 
tatur.  Catalogi  descriptio  ceteroquin  nulla  insignia  praebet.  Signum  e  t.  c.  in  Museo  Provin- 
ciali  Capuae  servatum  ^),  ibidem  repertum  latam  illam  latae  cathedrae  insidentem  matrem  ex- 
hibet.  Iterum  me  certa  signa  certo  saeculo  vindicare  nolle  dico:  immo  quando  sit  typus  ipse 
ortus  difficile  dictu.  Hic  quoque  commoneo  hanc  satis  magnam  monumentorum  seriem  variam 
Graecae  artis  evolutionem  monstrare.  Eadem  illa  minora  sigiila  e  t.  c.  iuniora  iuxta  antiquiora 
indicia  exhibent.  Conferatur  e.  g.  in  Antiquario  (7145)  Berolini  signum  e  t.  c.  •'),  e  Capua 
oriundum.  Species,  sc.  quomodo  crura,  thorax,  vestis  sinus  tractata  sint,  priorem  stilum  indi- 
care  videtur,  sed  ut  celeriter  ac  neglegenter  confectum  est  signum,  inferiorem  aetatem  in- 
dicat '').  Notanda  est  curotrophi  repraesentatio,  Praeneste  ut  videtur  oriunda  ').  Femina, 
quae  nudato  thorace  infantem  eo  quem  novimus  modo  lactat,  velut  revelata  apparet:  vestis 
eius  velut  picturae  partem  posteriorem  (achtergrond)  efficit.  Ab  utroque  eius  latere  anguis 
surgit.  De  hisce  attributis  dihgentius  inquiremus. 


I)  cf.  Winter,  I.  149.  5.  cf.  ibid.,  1.  142.  9.  =)  ibid..  I.  149.  3.  cf.  ibid.,  I.  147.  2.  cf.  ibid., 
I.  148.  7.  «)  cf.  signum  in  Mus.  Brit.  Londinii  (Cat.  Terrac.  D.  247.)  •)  cf.  G  e  r  li  a  r  d,  Ges.  Altad.  Abh., 
t.  XLIX.  2. 

Ea,  quae  e  terra  Italica  oriunda  artis  opera  cognovimus,  semper  fere  ruditate  quadam 
ingrata  conspicua  sunt,  quasi  essent  pessimo  sensu  reproductiones.  Quid,  non  quomodo 
repraesentetur  artificem  commovit.  Ea  autem,  quae  arcte  cum  Graeca  arte  cohaerent  signa, 
quamquam  officinae  opera  habenda  sunt,  vulgo  clariorem  artis  intellectum,  subtiHoreni  animi 
eruditonem  exhibent  et  in  reddendo  suo  themate  uberiore  fere  qua  sensum  exprimant  facultate 
uti  solent  artifices.  Sic  signum  e  t.  c.  in  Museo  Britannico  (C  478) ')  asservatum  mundum 
prorsus  ahum  nobis  patefacit.  E  Calymna  oriundum,  componere,  quod  ad  tempus  et  typum 
attinet,  id  licet  cum  signo  supra  citato  BeroHnensi  ^).  Sed  quanto  levior,  quanto  maiore  vi 
elastica  praedita  apparet,  quanto  magis  expressiva,  quanto  magis  in  unum  contracta  tota 
figura  videtur.  Idem  pertinet  ad  signum  quod  in  privata  collectione  in  urbe  Atalante  asser- 
vatur,  e  Locride  oriundum  ^).  Notandum  ceteroquin  crus  laevum  leviter  in  altum  retractum 
esse,  quod  documento  sit  hanc  compositionem  iterum  iterumque  ab  artificibus  pertractatam 
esse,  eosque  gradatim  didicisse  quomodo  mater  tota  infanti  vacet.  Signum  e  t.  c.  Petropoli 
asservatum  (Eremit.  879  F)  ^)  e  Chersonneso  Taurica  oriundum  etiam  demonstrat  quam  bene 
Hellenisticae  aetatis  ars  parva,  intima,  fortuita  fere,  perfecta  certitudine  reddere  et  ad 
communem  paene  auctoritatem  (iets  algemeengeldigs)  attollere  sciat.  Hunc  typum  denuo  ob- 
viam  habemus  in  signo  e  t.  c.  invento  ad  pagum  Mamurt-Kaleh  ■'),  inter  Templi  Magnae 
Matris  donaria,  officinae  opusHellenisticae  aetatis.  Templi  simulacrum  hoc  signo  non  effictum 
videmus;  Magna  Mater  enim  leonem  in  gremio  tenens,  interdum  quoque  nullis  additis  attri- 
butis  effingi  solet  ^).  Si  hoc  signum  cum  iis  ex  Italia  oriundis  comparamus,  multo  magis 
exclusis  fortuitis  compositum  id  videmus.  Lineamentum  ad  medium  conducitur,  ubi  princi- 
palis  lactandi  infantis  actio  fit.  Arti  propius  sumus  quam  industriae  et  quid  ars  possit,  quamvis 
non  sibi  pepererint  artifices  ipsi,  tamen  quod  ad  mentem  attinet,  sibi  arripuerunt.  Eodem 
modo  arcte  compositum  signum  e  t.  c,  Athenis  oriundum,  ibique  in  Museo  Acropolis  asser- 
vatum  '))  apparet.  Matris  caput  deest,  pars  inferior  signi  magnopere  laesa  est,  sed  media 
pars  infantem  lactantem  exhibens,  integra  quam  clare  atque  aequilibriter  problema  matris 
brachiorum,  tenera  infantis  membra  amplectentium  solutum  sit,  monstrat.  Signum  e  t.  c, 
Roma  oriundum,  nunc  Berolini  in  Antiquario  (8217,  206)  *)  asservatum  notandum  propter 
infantis  habitum  videtur :  resupinus,  pedes  agitans  a  laeva  matris  mamma  nutritur.  Nobis 
monstrat,  quam  perfecte  posterioribus  a.  Chr.  n.  saeculis  ars  infantis  corpus  eiusque  mobi- 
lium  membrorum  peculiaria  exprimere  sciat. 

Specialem  in  hac  serie  locum  tenet  vas  Corinthium  (in  Antiq.  2913,  Berolini)  ■').  Quam- 
quam  non  proprie  est  signum,  hic  id  cito,  proptereaquod  alvus  eius  tota  in  modo  sigilli  e 
t.  c.  tractata  est.  Sedili,  quattuor  rosis  decorato,  mulier  insidet,  partes  inferiores  et  crura  veste 
induta,  quae  semicirculi  modo  dorsum  circumdat.  In  gremio  adultum  fere  puerum  tenet,  eo 
modo  quem  novimus,  eumque  lactat.  Corona  hederacea  eam  unam  ex  Nymphis  Nysenis  esse 
denotat,  pueri  Dionysi  nutricem.  Hoc  opus  eo  gravius  est,  proptereaquod  bona  arte  factum 
est  ac  certo  primo  IV.  saec.  dimidio  adscribi  potest.  Parvum  aeneum  signum,  Vindobonae 
asservatum  1"),  posterioris  Hellenisticae  aetatis,  propter  corporis  habitum  notandum  videtur. 

0  cf.  Winter,  I.  142.  7.  ibid.,  1. 148.  7.  ibid  ,  1. 140.  4.  ^)  cf.  ibid.,  I.  140.  3.  =)  cf.  C  o  n  z  e  e  t 
Scliazmann,  Mamurt-Kaleh,  D.  Arch.  Jhrb.  Erg.-H.  9,  p.  40.  cf.  v.  S  a  1  i  s  in  D.  Arch.  Jhrb.,  Vol.  28, 
p.  100.  •)  cf.  W  i  nte  r,  I.  140.  5.  ")  cf.  ilud.,  I.  149.  2.  ^)  cf.  F  u  r  t  w  a  n  g  1  e  r,  CoU.  S  a  b  o  u  r  o  f  f, 
t.  71 ;  W  i  n  t  e  r,  I.  140.  1.    ")  cf.  R  e  i  n  a  c  h,  Rep.  Stat.  II,  p.  260. 

Mulier  humili  sedili  insidens,  laevum  crus  protendit,  dextrum  autem  paulum  retractum,  post 
laevum  crus  pedem  dextrum  monstrat.  Corpus  circum  coxas  sinistrorsum  versum  paulum 
pronum  inclinatum  est.  Quae  contrapositio  satis  manifesta  mitigatur  et  quodam  modo  reci- 
pitur  infantis  corpore,  quod  in  brachio  laevo  tenetur  et  utriusque  motionis  cursum  (bewe- 
gingsas)  coniungit,  quo  perpetuus  quidam  motus  in  forma  litterae  S  oritur.  Cum  alia  signa 
vulgo  intimum  magis  quaerant,  hac  compositione  problema  statuariae  magis  artis  solvere 
conatus  est  artifex. 

Inter  artis  industriae  opera  hic  tandem  vas  argenteum  e  pago  Ingolstadt,  Hellenisticae 
aetatis  opus,  nunc  Monachii  in  Antiquario  asservatum  commemorare  velim.  Inter  res  post 
captam  Troiam  arte  expressas,  nonnullas  muHeres  cum  infantibus  Troianas  invenimus.  Ex- 
citata  anxietate  sortem  futuram  inter  se  iactare  videntur.  Paulum  a  latere  femina,  infantem 
lactans,  humi  conquiniscit.  Summa  autem  animi  attentione  quae  aliae  pertractant,  auribus  captat. 
Optime  hic  matris  actionis  duplicitas  expressa  est.  Solito  modo  infanti  satisfaciens,  cogitatis 
suis  anxiis  procul  errat.  Animi  atque  actionis  aequabiHtas  (eenheid)  rupta  egregie  efficta  est. 

In  arte  quoque  statuaria  nonnullas  invenimus  matris  cum  infante  eiusmodi  compositiones, 
quamquam  rarae  sunt  et  Hellenistica  aetate  factae.  Statua  nunc  Cairi  asservata,  cuius  caput 
deest,  laesis  quoque  inferioribus  partibus  infantisque  capite,  parva  tantum  imagine  apud 
Reinach  (Rep.  Stat.  IV,  256)  mihi  innotuit.  Isis  cumHoro  infante  appellatur,  quamquam 
dubium  mihi  nomen  illud  videtur,  nisi  nodum  illum  vestis  in  pectore,  Isidi  proprium,  docu- 
mentum  putes,  quem  quidem  imago  apud  Reinach  agnoscere  vix  sinit.  Alibi  de  hac  statua 
fusius  agam.  Quidquid  id  est,  certo  opus  Graecum  Hellenisticae  aetatis  ante  oculos  habemus, 
quod  quamvis  non  egregie  factum,  compositione  sua,  cumtypopertractatoplanecongruente, 
dignum  videtur  quod  hic  commemoretur.  Vide  sis  crus  laevum  in  altum  paulo  retractum, 
quo  infans  sustentetur.  Magni  momenti  compositio  illa  matris  cum  infante,  in  Vaticano  asser- 
vata  (Mus.  Chiaramonti  241)  -)  est  (ahit.  1.63  M.)  Quamquam  satis  depolita  (afgepoetst) 
atque  in  novum  restituta  est  (nova  sunt  umerus  dexter  cum  cirris,  brachium  et  mamma  d. 
(manus  autem  antiqua),  laevi  brachii  pars  inferior,  infantis  nasus,  tergi  pars,  clunis  laeva, 
pes  et  talus  I.)  compositionem  nobis  gravem  clare  exhibet.  Dea,  quae  videtur  esse,  sellae 
insidet,  paulum  ad  sinistram  versa.  Nudata  laeva  mamma,  quam  dextra  premit,  infantem 
genui  suo  laevo  insidentem  lactat.  Is  laeva  sua  manu  eius  articulum  comprehendit,  dum 
caput  laeva  matris  sustentatur.  In  coma  diadema  gestat,  post  quod  in  capite  parvum  foramen 
rotundum  conspicitur.  A  tergo  statua  rudis  neque  capitis  pars  superior  caelata  est,  quod 
indicare  videtur  statuam  factam  esse  ut  adversa  facie  ac  paulumeximocontempletur.  Templi 
fortasse  simulacrum  servatum  habemus.  Et  re  vera  omnibus,  quae  mythologia  praebuit, 
nominibus  praedita  fuit  statua,  donec  generali  illo  curotrophi  vel  deae  nutricis  nomine 
acquieverunt  archaeologi.  Non  dubium  quin  opus  manifesta  Graeca  auctoritate  ortum  sit. 
Furtwangler  3)  Graeco-Campanum  saec.  I.  vel  II.  esse  putat.  Amelung^),  mollis  formarum 
pertractationis,  faciei  formae,  comarum  ratione  habita,  cum  Alexandria  id  cohaerere  potius 
affirmat.  In  foramine  capitis  loti  florem  aeneum  defixum  fuisse  verisimile  putat,  quadecausa 
fieri  possit,  ut  Isis  cum  Horo  infante  Graeco  stilo  expressa  sit. 

1)  cf.  Brunn,  Kl.  Schriften,  III,  p.  101;  Baumeister,  Denkm.  I.,  t.  14;  Reinach,  Rep.  Rel.  II.  77. 
cf.  Amelung,  Valik.  Skulpt.  I.,  t.  48,  p.  471  sqq.      cf.  Coll.  Sabouroff,  ad  tab.  71.  ')  cf.  Bull.  d.  comm. 
Arch.  Comm.  1897,  p.  llOsqq.  et  134  sqq. 

Compositionem  paulum  mutatam  signaet.  c.  nunc  tractanda  exhibent.  Hic  quoque  infans 
laeva  mamma  nutritur  et  generale  schema  idem.  Sed  mater  dextra  non  premit  mammam  sed 
vestem  separat.  Thorax  vulgo  magis  vestitus  apparet,  ubere  tantum  nudato.  Nostrae  formae 
Hellenisticae  sine  dubio  varietas  est.  Primo  enim  loco  omnes  huius  schematis  signa  e  t.  c. 
manifestum  stilum  Hellenisticum  indicant,  deinde  autem  tantopere  cotidianae  vitae  res(genre- 
achtig)  videtur,  ut  schema  illud  vix  ante  Hellenisticam  aetatem  ortum  esse  possimus  putare. 
Primum  hic  signum  e  t.  c.  in  Coll.Trau  (Vindobonae)  asservatum  ^)  laudo,  mulierem  exhiben- 
tem,  quae  saxo  vel  neglegenter  perfecto  sedili  insidens,  crura  partesque  corporis  inferiores 
himatio  induta,  dextra  chitona  separat  ut  infantem,  pannis  involutum,  in  brachio  laevo 
iacentem  laeva  mamma  lactet.  Eiusmodi  signum  e  t.  c.  in  Antiquario  Berolinensi  (4996)  -) 
asservatur.  Corona  comae  imposita  unam  ex  nymphis  Nysenis  designat,  Dionysi  nutricem  '). 
Si  descriptioni  fides  habenda  est  signum  quoque  et.c.  inMuseoConstantinop.(cat. Mendel 
1033)  huc  pertinet.  Signum  e  t.  c.  in  Antiquario  Beroiinensi  (7388) ')  asservatum  mulierem 
exhibet  cathedrae,  scabello  instructae,  insidentem,  laevum  pedem  protendentem,  capite  insuper 
imposito  himatio  velato.  Infans  nudus,  pedes  agitans  in  gremio  matris  iacet,  cruribus  et 
corpore  valde  contrapositis  (in  sterke  contrapost).  Hoc  ipsum  nos  docet  opus  illud  Capua 
oriundum,  etiam  quod  ad  schema  attinet,  Hellenistica  plane  aetate  factum  esse.  Conferas 
velim  signum  e  t.  c.  Musei  Constantinopolitani  (1922  d)  eiusdem  temporis  et  Amiso  oriun- 
dum :  implicatius  enim  infans,  crus  dextrum  dextro  matris  brachio  imponens,  quam  altera 
statua  expressus  est.  Signum  e  t.  c.  in  Museo  academico  artis,  Bonnae  asservatum  feminam 
sellae  humili  insidentem,  dextra  manu  vestis  orae  imposita,  pedibus  cohibitis  exhibet.  Laeva 
mamma  infantem  lactat  manumque  eius  dextra  sua  continet.  Infans  ad  pectus  se  abscondit, 
aversa  a  spectatore  facie.  Notandum  est  alam  in  umero  infantis  laevo  clare  agnosci  posse, 
ita  ut  pro  certo  hanc  compositionem  Aphroditae  atque  Erofis  esse  affirmare  possimus. 

Rarius  mater  infantem  ad  dextram  mammam  admovens  invenitur.  Compositionem  matris 
cum  infante  a  laeva  parte  iam  vidimus  evolutam  esse  ex  antiquo  typo  repraesentativo,  ubi 
infans,  capite  laevae  matris  imposito,  directus  in  gremio  eiusiacet,  dum  mater  dextram  suam 
infantis  cruribus  imponit.  Ordine  verso,  i.  e.  capite  infantis  dextrae  matris  imposito,  nullum 
inveni  exemplum.  Typi  evolutionis  ratione  habita,  formam  ubi  infans  ad  dextram  mammam 
admovetur  varietatem  puto  per  analogiam  alterius  typi  ortam.  Exemplo  sit  primo  signum 
e  t.  c.  in  Polytechnio  (734)  Athenis  asservatum  '■),  quod  Athenis  oriundum  videtur.  Quam- 
quam  non  certo  discernendum  est,  utrum  infans  lactetur  necne,  opus  tamentotacompositione 
ac  stilo  proprium  huius  antiquis  iam  temporibus  peractae  conversionis  exemplum  est.  Typum 
repraesentativum  videmus  mulieris,  quae  dextra  infanteni  ad  pectus  admovet,  laeva  autem 
crura  eius  amplectitur.  Artioris  atque  privatae  relationis  matris  et  infantis  nulla  vestigia 
inveniuntur.  Matris  facies  typum  fere  operum  statuariae  artis,  Olympiae  repertorum  exhibet, 
dum  summa  plane  frontaliter  expressa  est.  Haec  statua  igitur  nos  docet  formam  matris  a 
dextra  parte  lactantis  eodem  fere  tempore  ortam  esse  atque  illam  magis  solitam  matris  a 

')  cf.  Winter,  1.149.6.  cf.  Gerhard,  Ges.  Akad.  Abh ,  t.  80.  2.  cf.  Heydemann,  Hall. 
Winckelmannprogr.  1885,  p.  44.  ■*)  cf.  Winter,  I.  148.  5;  cf.  eiusdem  generis  opera  Berolini  (Ant.  7144), 
Neapoli  (Mus.  Nat.  6508,6509,  6511),  Parisiis  (Louvre,  Cab.  d.  Med.  5162;  cf.  Biardot,  Terres-c.  funebres, 
t.  20.  1)  asservata.  ;)  cf.  Winter,  1.  148.  3;  cf.  eiusmodi  signum,  Capua  oriundum,  in  Mus.  Comm.  Rhegii 
asservatum.  ^)  cf.  ibid.,  I.  139.  2. 

laeva  parte  lactantis.  Multo  rarior,  ut  iam  diximus,  est  illa  forma,  sed  nonnulla  eius  exempla 
posterioris,  praesertim  Hellenisticae  aetatis  tamen  enumerari  possunt.  E.  g.  invenitur  in  Mus. 
Nat.  Neapoli  signum  e  t.  c,  quod  matrem  cruribus  veste,  per  dorsum  descendente,  indutis, 
nudo  pectore,  insidentem  cathedrae  reddit  ^),  dum  dextra  mamma  infantem  nutrit,  qui  crure 
dextro  paulum  retracto  in  gremio  matris  iacet,  dextramque  matris  uberi  imponit.  Laeva  mater 
dextrum  infantis  brachium  complectitur.  Eundem  nobis  exhibet  habitum  fragmentum  signi 
e  t.  c.  in  Museo  ConstantinopoHtano  (1037)  asservatum  et  e  Lindo  oriundum.  Sigillum 
Tanagraeum  e  t.  c.  in  Coll.  Lecuyer^),  matrem  exprimit  noto  illo  Hellenistico  throno,  cuius 
anguli  palmae  foliis  (palmetten)  decorati  decussatim  secantur,  insidentem.  Mater  laevam 
sub  mamma  dextra,  qua  infantem  lactat,  habet,  dum  ille  laevo  brachio  dextram  suam  impo- 
suit.  Hellenisticae  prorsus  mentis  signum  quoque  e  t.  c,  ex  Italia  oriundum,  nunc  Parisiis 
(Cab.  d.  Med.)  asservatum,  est^).  Mater  sellae  insidet,  dextraque  infantem,  dextram  mam- 
mam  sugentem,  sustentat.  Vestimentum  quo  crura  eius  corpusque  infantis  circumdantur,  ab 
umeris  matris'  delapsum,  magnis  sinibus  in  sede  iacet.  Laeva  cruribus  infantis  mater  im- 
posita,  tenera  cura  puerulum  paulisper  quiescentem  despicit.  Signum  in  sepulcro  Apulico 
inventum  est,  sed  quid  sibi  veHt  repraesentatio  difficile  est  dictu.  Feminae  capilH  colhgati 
sunt,  sed  incertum  utrum  capillorum  reticulo  an  velo.  Quod  si  velo  factum  esset,  fortasse 
nutricem  expressam  esse  putandum.  Sed  cur  illud  signum  in  sepulcro  inventum  sit,  non 
perspicuum  est. 

E  vasis  pictis  quoque  nonnulla  huc  pertinentia  exempla  nobis  servata  sunt.  Hydriam 
Atticam  exeuntis  V.  saecuH,  nunc  BeroHni  in  AnHquario  (2395)  asservatam  commemoro  '). 
Eriphyle  Alcmeonem  donn  Amphiarai  lactans  efficta  est.  RepraesentaHonem  iam  notam 
matris,  infantem  gremio  suo  insidentem  iaeva  mamma  nutrientis  videmus.  Ne  proiectione  in 
planum  vasis  lineis  sibi  suprapositis  obscurior  repraesentatio  fieret,  pectus  matris  ad  spec- 
tatorem  conversum  est,  dextrumque  brachium  paulum  retro  retractum.  Ceteroquin  nihil  novi 
nos  docet  hoc  opus.  Eiusdem  plane  stili,  ex  obliquo  situ  matrem  reddenHs,  repraesentaHo 
in  lamina  plumbea,  Myrinae  inventa,  nunc  Parisiis  (Louvre)  asservata^),  conspicitur.  Intra 
circulos  nonnullos  parallelos  feminam  effictam  videmus,  sellaeinsidentem.  Ingremio  infantem 
tenet,  quem  laeva  mamma  lactat.  Laeva  sua,  quam  laeva  mater  includit,  se  sustentat  infans 
contra  matris  mammam.  Ad  crura  matris  caniculus  insilit.  Thema  e  cotidiana  vita  sumpta, 
totiusque  operis  stilus  hoc  opus  secundo  fere  saeculo  adscribendum  esse  indicat. 

His  signis  recensendis  praecipuas  curotrophi  formas,  i.  e,  eas  mulierem  sedentem,  in- 
fantem  lactantem  reddentes,  pertractavisse  videor.  Non  dico  iuxta  eas  alias  repraesentationes 
non  inveniri.  Nutricibus  omissis  stantibus,  hoc  loco  e.  g.  Aphroditae,  Erotem  adultum  lactantis, 
repraesentationem  commemorare  possum.  Eam  in  cratere  Attico  IV.  saec,  in  urbe  Wiirzburg 
asservato,  invenimus  ^).  Aphrodite,  saxo  insidens,  Erotem  septem  fere  annorum  puerum, 
magnis  suis  alis  insignem,  lactat.  Genibus  eius  acclinatur.  Eandem  repraesentationem  gemma, 
Petropoli  (Eremit.)  asservata  '),  opus  lonicum  sub  exeunte  V.  saec.  factum,  exhibet.  Hic  illic 
Eros  laeva  mamma  nutritur.  Quod  quidem  nobis  novum  quid  ac  mirabile  videtur;  regionibus 
autem  meridianis  saepius  pueri,  adulti  fere,  lactantur,  quod  nostris  quoque  diebus  videre 

')  cf.  Winter,  I.  148.  1.  ibid.,  I.  140.  2.  ibid.,  1.  149.  4;  Biardot,  Terres-c.  fun.,  t.  20.  2. 
*)d  Reinach,  Rep.  V.  P.  I.  461  cf.  Pottier  et  Reinach,  Myrina.  fig.  22,  p.  210.  cf.  Mon. 
d.  Inst.  X  3.    ')  cf,  Furtwangler,  A.  G.,  t.  XIII.  4. 

licet.  Ad  hunc  autem  typum  conferantur,  quae  Pausanias  (X.  25.  9)  dicit,  ubi  apparet  Poly- 
gnotum  in  lliupersi  sua  Astyanactem  parvum  stantem  lactantem  depinxisse.  Parvulum  heroem 
pannis  involutum  effingere  ars  fortasse  vetuit,  sed  gremio  matris  eum  iuvenem  imponere  (ut 
e.  g.  in  Erechthei  zophoro  fit)  dignitas  aeque  non  passa  est  Amphora  ApuHca,  Dionysi 
pueritiam  reddens,  denuo  formam  rariorem  praebef^).  Nympha  cathedrae  insidet,  cruribus 
partibusque  corporis  inferioribus  prorsus  ad  dextram  conversis,  dum  dextra  Dionyso,  qui 
iuxta  eam  a  laeva  parte  cathedrae  anacHnterio  insidet,  laevaque  eius  sustentatur,  mammam 
laevam  ministrat.  Schema  matris,  infantem  laeva  mamma  nutrientis  et  manum  pectori  suo 
imponentis  pupa  e  Myrina  oriunda  in  Museo  ConstantinopoHtano  asservata(Mendel  2673)  ■') 
reddit.  Notandum  est  feminam  plane  nudam  effictam  esse. 

Hanc  seriem  concludere  Hbet,  si  opus  notatu  dignum,  in  Mus.  Acad.  Bonn.  asser- 
vatum')  commemoro.  Est  exemplar  nostris  diebus  e  forma  anHqua,  circa  a.  1860  Athenis 
reperta,  nunc  denuo  ex  oculis  elapsa,  expressum.  Fragmentum  paulum  incurvatum  est.  In 
vasis  ectypis  ornandis  fortasse  eo  usi  sunt  artifices.  Feminam  exhibet  valde  resupinam, 
chitone  mulHcio  peploque  lato  indutam.  Inter  genua  eius  nudus  stat  Eros  alatus,  quem 
cruribus  complectitur,  cum  pedes  cohibiH  sint.  Dextra  Eros  dextrum  manus  arHculum  mulieris 
retinet,  quae  inter  caput  alasque  umeris  eius  imposita  est.  Secundum  descriptionem,  quam 
K  e  k  u  1  e  •')  dedit,  laevum  Erotis  brachium  dextro  mulieris  tegitur,  dum  manus  eius  laeva 
umero  mulieris  imposita  est.  Laeva  autem  velamen  a  capite  dependens  femina  reicit.  AHer 
alterum  intente  aspiciunt.  In  imagine  photographica  non  perspicuum  num  Erotis  manus  feminae 
umero  imposita  sit.  Thorax  quoque  quomodo  se  habet  vix  laevum  brachium  tantopere  in 
altum  porrectum  esse  sinit,  ut  habitui  descripto  necesse  sit.  Quidquid  id  est,  valde  intima 
relaHo  videtur.  Comparatae  Aphroditae  statuae  Berolini  et  Neapoli  asservatae  '■)  primo  loco 
docent  mulierem  sine  dubio  Aphroditen  repraesentare,  deinde  exemplum  eius  Aphroditae 
typum  V.  saec,  sc.  Parthenonis  temporis  fuisse.  Amelung  quidem,  sHH  atque  habitus  raHone 
habita,  non  dubitat  huius  ectypi  formam  V.  quoque  saeculo  assignare  eamque  a.  fere  435 
a.  Chr.  n.  factam  esse  putat.  Quam  totam  documenHs  instructam  argumentaHonem  hic  repetere 
longum  est.  Schema  huius  operis  a  meae  disputaHonis  argumento  proprie  discrepat.  Sed 
saHs  notatu  dignum  mihi  videbatur  proptereaquod  mentem  (geestesgesteldheid),  qualem  poHus 
HellenisHca  aetate  expectamus,  expressit.  Hae  autem  repraesentationes  magna  ex  parte 
rariores  typum  proprie  dictum  non  efficiunt.  DiligenHus  eas  examinare  non  necesse  puto. 

cf  Heubach,  Das  Kind  etc.  p.  34       cf.  Annali  1865  E;  Heydemann,  l.l.,p.40  ^^cf.Winter, 
1.  1 ,  1.  142.  10        ibid.  II.  198.  8;  W.  Amelung,  Aphrodite  u.  Eros;  Bonn.  Jahrb.  101  (1897),  p.  153  sqq. 
cf  Arch.-epigr.  Mitt.  aus  Osterr.  1897,  p.  11  sqq.    '^)  cf.  Bonner  Jahrb  1.  1. 

De  evolutione  matris  cum  infante  formae  in  arte  Hellenistica. 

In  iis,  quae  praecesserunt  investigationibus  saepius  mihi  copia  fuit  loquendi  de  monu- 
mentis  Hellenisticis,  quotiescunque  eorum  secundum  typum  ordinatio  poscebat,  ut  non  se- 
paratim  considerarentur,  sedpotius  ut  typorum  antiquiorum  continuatio.  Aliam  mentem,  quam 
ars  illa  manifestat,  iam  breviter  indicavi  ^).  Huius  autem  periodi  culturam  examinare,  quaeque 
eam  praecesserint  aut  quomodo  se  evolverit  demonstrare  profecto  meum  non  esse  puto.  Hic 
imprimis  quaenam  ex  Hellenisticis  temporibus  opera  supra  memoratis  adicienda  sint,  quos 
typos  ipsa  ars  Hellenistica  creaverit,  anquirendum  videtur.  Florentiae  (Giard.  B  o  b  o  I  i)  in- 
venitur  statua  marmorea  feminae  cum  infante,  natura  maioris  (meer  dan  levensgroot).  Mulier 
nonnisi  inferiore  parte  corporis  vestimento  induta,  saxo  insidens,  leviter  inclinata  ad  puerum 
se  vertit  parvulum,  nudum,  in  genu  suo  laevo  crura  pedesque  agitantem  et  brachio  matris 
laevo  sustentatum.  Dextra  matris  sublevata  puero  arcum  ostendit,  quem  hic  arrepturus 
videtur.  Dextrum  autem  brachium  restauratum  est,  sicut  et  pueri  brachium  dextrum,  laeva, 
crura.  Infantis  corpus,  quamvis  laesum  atque  fractum,  sicut  laevum  brachium  authentica  sunt, 
Matris  caput,  licet  antiquum  sit,  ad  corpus  non  pertinet-).  Quamquam  ex  eo,  quod  puer 
nebridi  insidet,  erui  posse  videtur  hanc  statuam  Dionysum  cum  nympha  repraesentare  '),  alae 
dorso  eius  implantatae  Aphroditen  cum  Erote  potius  designant^).  Inveniebatur  eiusmodi 
statua  Romae  (pal.  Lante),  quam  semper  interpretabantur  ut  Dionysum  cum  Nympha,  quae 
autem  sicut  illa,  Aphroditen  cum  Erote  repraesentare  videtur'').  Nam  hic  quoque  partes  non 
parvi  momenti  in  novum  restauratae  sunt:  nec  caput,  nec  superior  pars  corporis  infantis, 
inde  ab  umbilico  authentica  sunt.  Unde  intellegas  habitum  eius  a  solito  diversum,  quippe 
quem  potius  sedere  quam  recubare  dicas ;  neque  alae  num  adfuerint  affirmari  potest.  Difficile 
profecto  est,  tempus  determinare,  quo  statuae  huius  exemplar  (origineel)  factum  sit.  Pueri 
quidem  habitus  similis  puero,  quem  Hermes  ille  Praxitelis  gestat,  est  ideoque  statuam 
nostram  post  Praxitelem  ortam  esse  statuamus  oportet,  in  eius  artis  genere.  Contra  opinionem, 
quasi  compositio  illa  Praxitelis  fere  tempore  orta  sit,  argumentum  praebent  imprimis  cutis 
sub  pectore  feminae  graves  rugae,  dein  vestimenti  subtilis  ratio,  dum  modus  quo  ludit  cum 
infante,  quo  sedet  mulier  in  saxo  illo  fortuito  Hellenisticam  iam  artem  praedicit.  Quibus  de 
causis  huius  compositionis  exemplar  exeunte  IV.  saec.  ortum  esse  multo  magis  puto.  Quo- 

1)  cf.  p.  19.    2)  cf.  Arndt-Amelung,  E.  A.  283—4.       sic  Hey demann,  I.  1.,  p.  44  et  A.  d.  Seta 
Vita  d'Arte,  I!.,  p.  167  sqq.       cf.  quae  liac  de  re  observantur  in  textu  apud  Arndt-Amelung,  E.  A. 
cf.  Reinach,  Rep.  Stat.  I.  374;  A.  d.  Seta,  1.  1.,  ubi  imaginem  photographicam  invenies. 

modo  vera  Hellenistica  ars  eiusmodi  thema  tractet,  compositio  illa  Aphroditae  cum  Erote  et 
Psycha,  Dresdae  asservatai)  nobis  monstrat.  ExempH  gratia  eam  laudo,  Hcet  mater  filium 
non  in  gremio  teneat.  Hic  manifeste  illud  genus  artis,  quod  hodie  „genre"  vocamus,  prodire 
videmus.  In  statuis  illis,  Romae  atque  Florentiae  asservatis,  de  authentica  compositione  in- 
certi,  illud  quod  hic  „genre"  sapit  restauratori  potius  quam  artifici  adscribere  vehm. 

Hellenistici  plane  characteris  est  statua  —  artis  Graeco-romanae  opus  I.  p.  Chr.  n. 
saeculi  —  quae  Pana  cum  Dionyso  repraesentat  ;  quod  opus  huc  affero  proptereaquod  idem 
fere  argumenti  genus  (motief)  exhibet.  Ludens  enim  Pan  parvulo  Dionyso  aliquid  dextra  sua 
obtendit,  quod  hic  arripere  sibi  conatur.  Quibus  statuis  etiam  adiungere  possum  eas  quae 
Romae  (Mus.  Chiaramonti,  cf.  p.22)  et  Alexandriae  (cf.  p.22)  asservantur  et  iam  praecipua 
Hellenisticae  periodi  opera,  quae  matrem  cuni  infante  exhibent,  enumeravi.  Numerus  quidem 
parvus  est;  eo  longior  autem  est  series  signorum  e  t.  c.  huius  periodi,  quorum  tamen  ea,  quae 
ahbi  tractavi,  huc  repetere  nolo.  Sufficiet  ea  adicere,  quorum  notitia  non  neglegenda  videtur. 

Berolini  Antiquarium  (7651)  servat  specimen  ex  Asia  (Kirkagatsch)  oriundum  ^),  eiusdem 
stiH,  quo  elaborata  videmus  permulta  ea  Myrina  oriunda  signa  e  t.  c,  et  exeunti  III.  vel 
ineunti  II.  saec.  adscribendum.  Mater  sellae  pulvinari  instructae  insidet,  laevo  crure  retracto, 
scabello  imposito;  laevo  brachio  infantem  nudum  sustentat,  quem  lactavisse  videtur  mater. 
Laeva  enim  mamma  adhuc  nudata  est.  Infantem  inquiete  atque  turbide  pedes  manusque  agi- 
tantem  mater  vix  ambabus  manibus  reHnere  potest.  Ita  autem  matris  superior  pars  corporis 
ad  laevam  vertitur  ut  angulum  rectum  cum  infanHs  corpore  efHciat.  Vestimentum  circa  pectus 
et  crura  ita  agitur  ut  ad  puerum  omnes  sinus  concurrere  eorumque  motus  ibi  requiem  invenire 
videantur.  Verum  magistri  hoc  dicas  opus,  qui  aequa  ratione  partes  omnes  in  unum  com- 
ponens  et  tenera  manu  subtilem  animi  motum  exprimens,  typicum  Hellenisticae  artis  specimen 
exhibuit,  artem  dico,  quae  altissima  quaeque  cordis  ideo  tam  clare  exprimere  poterat,  quia 
suam  quisque  vitam  fortiter  tunc  temporis  vivere  audebat.  Similem  eham  pueri  corpuscuH 
amorem,  et  quo  animi  impetu  regatur,  nobis  monstrat  aliud  fragmentum,  BeroHni  in  Anti- 
quario  (6413)'')  servatum,  ex  Asia  oriundum  et  terHum,  ibidem  (6228)  asservatum,  e  Cypro 
oriundum^).  Hoc  autem  artificis  voluntatem  poHus  indicare  quam  manifestare  videtur.  Sed 
sinuum  vehemens  motus  et  velamen  quasi  vento  actum  nullum  circa  tempus  originis  dubium 
admittunt.  Derivatio  tandem  typi  repraesentaHvi,  ubi  mater  infantem  iuxta  se  tenet  (cf.  e.  g. 
Winter,  I.  139.  1)  fragmentum  illud  6682.  45,  Berolini  in  Ant.  asservatum,  e  Cypro  oriun- 
dum,  esse  videtur").  Ad  spectatorem  versus  puer  stat  in  genu  matris  laevo,  cuius  brachium 
eurn  sustentat.  Sed  incerto  illi  suppedaneo  parum  fidere  videtur,  quippe  qui  matris  brachium 
et  vesHmentum  quaeritet.  Haec  vero  caput  ad  dextram  partem  leviter  incHnat,  dextraque  manu 
fructum(?)  ante  pectus  elevat,  quasi  cum  puero  ludere  veHt.  Sic  illa  exhibetur  inter  matrem 
et  infantem  relaHo  inHma,  quae  animum  spectatoris  movet.  Huc  eHam  spectat  fragmentum 
e  Smyrna  oriundum,  BeroHni  in  Ant.  (6412)  asservatum '). 

Inter  eos,  de  quibus  hucusque  tractavimus  typos  et  quos  antiquior  Graeciae  ars  nobis 
reliquit,  aHquis  saltem,  Hcet  remotus,  nexus  interfuit.  HelienisHca  enim  ars  hoc  quoque  thema 
semper  reHnuit,  sc.  matris  infantem  in  gremio  tenenHs.  Sed  liberius  quoque  illa  thema  illud 
et  quasi  per  se  aggressa  est.  SaHs  erit,  ne  longius  ab  argumento  meo  aberrem,  nonnulla 

1)  Reinach,  Rep.  Stat.  I.  351.  ibid..  HI.  21,  Esper  andieu,  HI,2663;  Arn  dt- Amel  ung,  E.  A.  1421 
')  cf.  Winter,  I.  142.  8.       ibid.,  1. 141.  7.       ibid.,  I.  141.  10.   -^)  ibid.,  I.  141.  4.    ■)  ibid.,  1,  141.  3. 

afferre  exempla.  Athenis  in  Museo  centrali  (248)  invenitur  signum  e  t.  c,  Hellenisticae 
aetatis,  Aphroditen  exhibens  cum  Erote  ^).  Dea  lapideo  insidet  scamno,  quod  dorso  alto 
instructum  est.  Crura  ad  dextram  versa  sunt,  quod  reliquum  est  corporis  ad  spectatorem. 
Velamen,  lato  post  eam  sinu  elatum  —  quasi  vento,  qui  hanc  artem  „baroccam"  agitare 
solet  —  dextra  manu  removens,  laeva,  sedi  imposita,  se  sustinere  videtur.  luxta  eam,  ge- 
nibus  maternis  dimidio  celatus  stat  Eros  alatus ;  puer  in  eo  est  ut  cruribus  etiam  matris  vesti- 
menta  retrahat,  ut  eius  tota  mox  appareat  divina  venustas.  Vides  qualem  et  quantam  haec 
ars  attingere  potuerit  dramaticam  atque  eroticam  virtutem !  Multa  sunt  quae  Aphroditen 
in  delphino  equitantem  exhibent  opera.  Quorum  quod  Antiquarium  (8191)  Berolini '^) 
conservat,  exempli  gratia  huc  affero,  quo  demonstretur  quomodo  ars  hoc  quoque  modo 
matri  potuerit  associare  infantem.  Exemplum  quidem  hoc  qualitatis  inferioris,  aperte  tamen 
ipso  suo  motu  quo  tempore  factum  fuerit,  manifestat.  Idem  pertinet  ad  signum  e  t.  c.  in  coll. 
Nervegna  Brundisii  asservatum  ^),  quod  Aphroditen  anseris  dorso  vehentem  exhibet,  Erote 
comitante,  qui  eadem  se  gerit  infantili  audacia,  quam  pueris  Hellenisticae  artis  propriam 
esse  scimus. 

Una  cum  matris  amore  exprimitur  mulieris  placendi  studium  signo  e  t.  c.  quod  Athenis 
inventum,  ibidem  (in  Mus.  Acropol.)  asservatur ').  Sedens  mater  in  genu  dextro  tenet  in- 
fantem  pannis  involutum ;  pallium,  caput  et  crus  dextrum  tegens,  reliquum  corpus  nudatum 
exhibet.  Sed  quasi  inopinatus  advenerit  spectator,  mater  vultum  a  puero  avertens,  quo 
nuditatem  protegat,  pallium  gratioso  pudore  in  suum  locum  restituere  conatur.  Haec  matris, 
si  dicere  licet,  et  mulieris  mixta  exhibitio  facilius  quam  in  hoc,  in  illo  signo  e  t.  c.  intellegitur 
ubi  Aphrodite  cum  Erote  repraesentatur  aut  e.  g.  in  fragmento  gemmae,  quod  Hannoverae 
(Mus.  Kestner.)^)  invenitur;  opus  hoc  classicisticum,  exeuntis  aevi  Hellenistici,  Psycham 
ostendit,  quae  umeris  et  cruribus  vestimento  tecta,  in  nudo  ^^remio  dormientem  tenet  puerum 
Erota.  In  signo  Atheniensi  id  potius  miramur.  Quasi  derivatum  quoddam  a  vasis  Iliupersis 
repraesentatione  ornatis,  vas  quod  dicitur  Lasimi,  (in  Mus.  c.  t.  Louvre)  apparet*^).  Sedili 
Hellenistico  pedibus  torsis  instructo  et  scenographica  (perspectief)  ratione  descripto,  insidet 
Hecuba(?),  maerentis  prae  se  ferens  speciem:  in  gremio  eius  iuvenis  filii  Astyanactis  (?) 
cadaver  brachio  matris  laevo  sustentatum  iacet.  Collata  cum  altera  eiusmodi  repraesentatione 
in  vase,  c.  t.  Vivenzio  (Neapoli  asserv.)')  nihil  praebet  quod  latius  de  ea  disseram.  Opus 
est  quod  Italograecus  quidem  artifex,  aevi  imperatorii  initio,  manu  potius  imitante  quam 
creante,  satis  apte  exaravit. 

Novum  vero  typum  ars  Hellenistica  creavit :  nutricem  dico.  lam  inde  ab  Homeri  tempo- 
ribus  saepius  fit  eius  mentio ;  in  tragoedia  partes  non  minores  agit,  et  familias,  quae  meliore 
condicione  gaudebant,  saec.  V.  utilitate  eius  frui  scimus.  Plerumque  e  servis  sumpta,  male 
audiebat :  ligurritioni  indulgebat,  intellectu  carebat,  garrulitas  eius  proverbii  loco  celebrabatur. 
Distinguebatur  vero  a  proprie  dicta  nutrice  ea,  quae  non  lactabat,  assa.  Quid  mirum,  si 
Hellenistici  aevi  artifices,  quibus  domesticae  vitae  intima  ratio  tantopere  placebat,  simplici 
illo  et  prope  rustico  movebantur  nutricis  aut  tutricis  agendi  modo,  earumque  cum  stabilitate 
infantuli  labilitatem  componere  studebant.  Funebria  Attica  monumenta  iunioris  aetatis  tales 

Winter,  II.  201.  5.  ibid.,  II.  195.  5;  cf.  Arch.  Anz.  1889,  p.  90.  8.  ibld.,  II.  193.  9;  Bernoulli, 
Aphrodite,  p.  407;  Arch.  Ztg.  1858,  p.  234,  n.  1.  cf.  Winter,  I.  140.7.  '')  cf.  Furtwangler,  A.  G. 
XLII.  36.  '^j  cf.  Reinach,  Bib.  mon.  fig.  11.,  p.  64.    ')  ibid.,  II.,  p.  18. 

iam  mulieres  quandoque  exhibent.  Exemplum  praebet  stele  funeraria,  saec.  IV.,  quam  olim 
Le  Bas  vidit  Athenis,  quaeque  postea  autem  nusquam  comparuit  ^).  Nutricis  characterem 
designant  capilli  velo  collecti.  Hic  tamen  adhuc  nihil  ilHus  expressum  habemus  characteris, 
qui  postea  spectatori  placebit.  Nihil  enim  illa  muHer  curare  videtur  quid  agat,  quidve 
patiatur  infans  quem  pannis  rigide  involutum  brachio  laevo  tenet.  UUerius  procedit  signum 
e  t.  c,  Athenis  (Polyt.  1493)-)  asservatum.  Nutrix,  cuius  characterem  designat  capitis  tegu- 
mentum  infantem  lato  sustinet  gremio  et  brachiis  caute  circumdat.  Clarius  etiam  nutricis 
naturam  signum  e  t.  c.  (in  expositione  1911 — 12,  Roterodami  exhibitum  in  scrinio  0.  30)  '), 
opus  Alexandrinum  saec.  III.  aut  II.  a.  Chr.  n.,  significat.  Mulier  provectioris  aetatis,  quae 
infantem  lactat  eique  curam  impendit,  re  vera  tutrix,  scite  composita  est  cum  infante  cuiusvis 
generis  auxilio  tantopere  egente.  Notes  vehm  quam  acute  observaverit  artifex  vultum  nutri- 
cis,  quem  nitidum  circumornavit  cirrorum  copia.  Eiusdem  qualitatis  sunt  signa  e  t.  c,  quae 
servantur  Londinii  (in  Mus.  Brit.  C  279)  '),  Parisiis  (Louvre),  Berolini  (in  Antiquario)  ubi 
nutricis  lata  facie  quasi  speculo  redditur  animi  erga  infantem  physicus  fere  affectus.  Hinc  pro- 
fecto  transitus  facilis  ad  „caricaturam" !  Vide  sis  signum  e  t.  c,  in  museo  c.  t.  Louvre  asser- 
vatum  ^),  et  statim  leges  quid  pectus  moveat  illius  servae,  quae  ponderis  sui  bene  sibi  con- 
scia  atque  necessitatis,  invidiose  alumnum  suum  brachiis  retinet.  Audias  quae  de  gula  rapaci 
parvum  e  t.  c.  signum  —  opus  ex  Italia  meridionali  oriundum  —  in  Museo  Tarentino  (454)  '■) 
asservatum  narrat.  Videas  veterem  domesticam  servam,  quam  vita  laborque  curvatam 
declinavere,  parvulum  dominum  portantem,  dum  caniculus  ad  eam  insilit  (Athenis  in  coll. 
Societ.  archaeologicae) ').  Facere  non  potes  quin  miserearis  vetulae,  quae  corpus  exsiccatum 
atque  caducum  proclinans,  grato  certe  animo  colligit  signa  desiderii  sui,  quae  puer  ei  dat, 
feliciter  conscia  puerulum  nec  videre,  nec  abhorrere  vultum  rugis  aratum,  spoliatum  capillis 
cranium  (Berolin.  in  Ant.  7094)  '^).  Opus  non  est  seriem  nutricum  aut  tutricum  augere.  In 
componendis  typologicis  ordinibus  iam  passim  nonnulla  huc  pertinentia  opera  enumeravi, 
e.  g.  signa  e  t.  c.  Berolini  in  Ant.  (7023,  7145,  7147,  7150)  asservata^).  Quorum  tamen 
originis  locus  —  Capuam  dico  —  dubium  movere  potest  an  iure  tamquam  nutrices  inter- 
pretentur.  Mentem  Hellenisticam  huius  quoque  generis  opera  penetrare  manifestum  est.  Hic 
etiam  mentio  fieri  potest  signorum  e  t.  c,  quae  Romae^")  et  Parisiis^^),  fortasse  et  quod  ibi- 
dem  in  Nummotheca  ^-),  asservantur.  Videtur  enim  mulieris  caput  proprio  illo  panno  tegi. 
Stilo  autem  operibus  melioris  notae  Tanagraeis  potius  similis  videtur. 

Nec  minus  frequenter  paedagogi  quibus  puerorum  a  septimo  fere  anno  incumbebat  cura, 
Hellenisticis  artificibus  ansam  praebuere  et  thema  variorum  operum.  Quia  proprie  extra  huius 
libelli  fines  sunt,  eorum  hic  mentio  tantum  fiat  propter  habitus  similitudinem.  Vide  sis  spe- 
cimen  ex  Eretria  oriundum,  quod  a.  1869  apud  mercatorem  opera  et  artificia  venditantem 
comparuit^^),  et  alterum  e  Corintho,  nunc  Berolini  in  Ant.  (4435)  asservatum  ^O-  Sileni  quo- 
que  signum  e  t.  c,  Dionysum  portantis  commemoro  :  extat  Parisiis  (Louvre)  ^■')  et  curotrophi 
speciem  corporis  habitu  exhibet. 

1)  cf.  LeBas.  Voy.  archeol.,  t.69.,  L  cf.  Winter,  1.154.6.  ^)  cf.  Bullet.  v.  d.  Oudheidk.  Bond, 
1911,  p.  321.  cf.  W  i  n  t  e  r,  I.  154.  4.  ibid.,  I.  153.  8.  ibid.,  I.  153.  7.  ^)  cf.  S  c  h  o  e  n  e,  Gr.  Rel., 
t.  XXXVI,  fig.  138.  «)  cf.  Winter,  1.  154,  1.  »)  cf.  ibid,  1.  148.  4;  148.  7;  147.  3;  147.  7.  ")  ibid., 
1.  149.  1.  11)  ibid.,  I.  147.  8.  ibid.,  1.  149.  4.  i-')  ibid.,  II.  403.  11.  ")  ibid.,  403.  9.  '■•)  cf.  P  o  1 1  i  e  r 
et  R  e  i  n  a  c  h,  Myrina,  t.  XLIV. 

Praeterire  profecto  non  licet  Hellenisticae  artis  proprium  typum,  quem  Alexandriae,  in 
huius  artis  igitur  centro,  evolvi  videmus:  Isidem  dico  Horum  puerum  in  gremio  portantem. 
Haec  una  Isidis  repraesentatio  est,  quaeadmeum  argumentum  pertinet;  sed  addere  necesse 
est  eam  minime  esse  frequentiorem.  Multo  plures  existunt  statuae,  quae  vario  utique  modo 
s olam  Isidem  sine  Horo  filio  exhibent.  Testis  est  Reinach,  cuius  Repertorium  120  fere  locis 
sohus  Isidis  repraesentationes  enumerat,  dum  ea,  quam  hic  spectamus  figurarum  coniunctio 
raro  invenitur.  Idem  docet  Lafaye  in  catalogo  suo  methodico,  quem  libro  c.  t.  Histoire  d. 
culte  des  Div.  d'Alexandrie,  adiunxit.  Iseum  Pompeiis  inter  plura  eaque  varia  Isidis  simu- 
lacra  nullam  Isidis  ut  Dei  matris  exhibuit  repraesentationem.  Nec  Beneventi,  nec  Romae  in 
Campo  Martio  eiusmodi  exemplum,  quod  sciam,  inventum  est.  Quidquid  id  est  repraesen- 
tationis  huius  „ubique  dispersae"  argumenta  desunt.  Certis  tantum  locis,  et  quidem  in 
Aegypto,  illam  matris  cum  infante  repraesentationem  generalem  fuisse  ponere  licet.  Museum 
Cairi  testimonia  nobis  abunde  praebet  *) ;  posteris  quoque  temporibus  mater  cum  puero 
saepius  ibi  occurrit  -). 

Isis  cum  Horo  infante  antiquum  illum,  quem  in  introductione  iam  attulimus  typum,  Helle- 
nistica  arte  transformatum  reddit  (cf.  p.  3).  Inde  a  temporibus,  quibus  terra  Nilo  adiacens 
Graecis  mercatoribus  patuit,  Graecorum  quoque  artem  vestigia  relinquere  necesse  fuit.  Anti- 
quam  autem  matris  cum  infante  typum  stilo  quidem  mutavit  Aegyptus,  sed  compositione  et 
mutua  ratione  ad  Hellenistica  usque  tempora  servavit  intactum  ').  Est  enim  Isidis  cum  Horo 
puero  typi  communis  descriptio  haec :  Isis  exhibetur,  stilo  Aegyptiaco  inferioris  aetatis,  in- 
sidens  sellae,"  spectatorem  aspiciens.  Laeva  manu  sustinet  Hori  occiput,  qui  genui  matris 
laevo  insidet,  eique  dextra  mammam  praebet.  Horus  transverse  in  gremio  sedens,  ex  obliquo 
situ  conspicitur  et  quod  unum  apparet  brachium  laevum  praeter  corpus  tantum  habet.  Ipsa 
traditio,  quae  typum  fixit  stabilemque  reddidit  prohibet  quominus  tempus  originis  accuratius 
designetur.  Dici  tantum  potest  Hellenismum  regnante  Ptolemaeo  I  et  postea  magis  magis- 
que  se  manifestare  '). 

Quattuordecim  specimina,  quae  museum  Cairi  servat,  reproductareperies  apud  Daressy, 

I.  I.,  sed  alia  innumerabilia  museum  idem  asservat.  Sex  praeterea  dicuntur  esse  in  Museo 
Borgiano  (§  55,  105 — 110);  in  Museo  Vindobonensi  50  fere  communis  typi  sigilla  aenea 
exhibentur.  Quid  multa,  vix  ullum  museum  reperies,  ubi  non  unum  alterumve  eiusmodi  opus 
ostenditur.  Ubi  autem  plura  collecta  vides,  ut  e.  g.  Vindobonae,  Graecae  et  Hellenisticae 
artis  auctoritatem  crescentem  clare  prosequi  possis.  Nutrix  quidem  nostra  in  typum  illum 
priscum  vim  suam  exercuisse  videtur-'). 

Huc  referri  potest  Isidis  cum  Horo  statua,  quam  saec.  VI.  exeunte  vel  V.  ineunte  Deae 
dedicavit  Graecus  quidam  Pythermus,  Nelonis  filius,  qui  Naucratidi  habitabat  ^). 

Ars  statuaria  proprie  dicta  nullam  statuam  —  si  supra  memoratam  Cairi  (cf.  p.  22)  ex- 
cipimus  ^)  —  typi  Aegyptiaci  in  Hellenisticum  versionem  nobis  reliquit,  quae  saltem  certo 
ut  talis  agnosci  queat.  In  statua  Cairi  asservata  antiquum  quidem  schema,  brachiorumque 
habitum  agnoscere  credas,  sed  deficientibus  determinantibus  attributis  Isidem  eam  vocare 

1)  cf.  D  a  r  e  s  s  y,  Stat.  d.  Divin.  e.  q.  s.,  t.  LXl— LXIII.  cf.  ibid.,  39369-70,  ubi  Maut  et  Horus  et 
39376,  ubi  Rannut  et  Horus  redduntur.  '■■)  cf.  R  o  s  c  h  e  r,  s.  v.  Isis,  p.  368  ;  P  e  r  r  o  t  et  C  h  i  p  i  e  z,  I., 
p.  87.      cf.  W  e  b  e  r,  Aeg.  Gr.  Terrak.,  p.  36.      cf.  sigillum  Vindobonae  asservatum  (Saal  V.,  Wandschr. 

II.  ,  23).    «)  cf.  journ.  H.  Stud.  XXIV.,  p.  337.    ')  cf.  R  e  i  n  a  c  h,  Rep.  Stat.  I.  256. 

temerarium  videtur.  Nullus  ibi  hieraticus  rigor,  nihil  ibi,  quod  Deam  matrem  Aegyptiacam 
designet;  matrem  cernimus  humanam  idealem,  quae  tota  est  in  lactando  suo  infante  ^).  Inter 
ea,  quae  Berolini  collecta  sunt  signa  e  t.  c,  duo  inveniuntur,  quae  cum  hoc  typo  conferri 
debent  (cf.  Weber,  1.  1.,  t.  II.  17  et  18).  Isis,  habitu  et  veste  typo  nostro  simiUima,  aUo 
insidet  throno,  cuius  dorsum,  quadratis  (cassetten)  ornatum,  margine  paulum  eminente  (ge- 
profileerde  rand)  tegitur.  Fieri  potest  ut  signa  ea  a  celebri  quadam  templi  statua  derivata 
sint  2).  Praeterea  mentio  facienda  videtur  matris  cum  infante,  quae  genibus  passis  in  scirpea 
quadam  sedet  (cf.  Weber,  1.  I.,  t.  II.  25).  Utrum  Isidem  cum  Horo  artifex  exprimere  voluerit 
necne,  nescio.  Si  quis  dicat  repraesentationem  ab  Iside  cum  Horo  inter  papyros  derivatam 
esse,  verum  fortasse  sentiat.  Alius  typus  arcte  cum  prisco,  ex  obliquo  situ,  schemate  Aegyp- 
tiaco  cohaerens,  quem  etiam  in  pateris  Phoeniceis,  Olympiae  et  Praeneste  repertis  (cf.  Perrot 
et  Chipiez,  III,  p.  97  et  783)  novimus  (cf.  p.  3),  reperitur  in  gemma  quae  in  urbe  Cagliari 
asservatur  (cf.  Furtwangler,  A.  G.,  t.  XI.  7).  Isis  humili  insidens  sedili,  parte  corporis 
superiore  more  Aegyptiaco  ad  spectatorem  versa,  mammam  praebet  Horo,  qui  ut  Dominus 
utriusque  regionis  rubrum  portat  et  album  capitis  insignia.  Hellenistica  eiusdem  typi  elabo- 
ratio  cernitur  in  gemma,  quae  Hagae  Comitis  (cf.  Furt  wfangler,  A.  G.  XXXIV.  3)  asservatur. 

Nunc  a  Graeca  ad  Romanam  transeamus  Hellenisticam  artem,  cuius  per  prolepsin  iam 
plura  monumenta  monstravimus,  cum  singulorum  typorum  evolutionem  prosequeremur.  De 
quibus  iterato  sermone  loqui  non  libet.  Duo  adhuc  restant :  primum  investiganda  sunt  ea 
monumenta,  quae  vel  subiecto,  vel  forma  considerari  possunt  tamquam  monumenta  artis 
stricto  sensu  Romanae,  artem  dico  Urbis  vel  ab  Urbe  dependentem.  Deinde  qui  typi  in  pro- 
vinciis  occurrant  quaerendum  est,  quantum  sc.  in  propositum  nostrum  cadunt.  Inaequabiliter 
per  singulas  provincias  haec  opera  distributa  esse  videbuntur,  protereaquod  quae  quaerimus 
partim  tantum  et  in  actis  periodicis,  ubi  difficulter  inspici  possunt,  in  lucemsunteditaet  quia 
maior  provinciarum  parsnondum  satis  explorata  remansit.  Adaequatam  igituradumbrationem 
ne  expectes. 

Primo  loco  nonnulla  monumenta  originecertaltalica,  quae  autem  nil  novi  docent,  afferam. 
Museum  Clusii  asservat  statuam  matris  infantem  lactantis  ^).  Exemplum  typi  quem  repraesen- 
tativum  dixi  est.  Observes  velim  locum  pueri  ad  partem  dextram,  quod  rarius  occurrit.  Vix 
ullum  inter  matrem  et  infantem  expressum  vides  nexum  psychicum :  mulier,  cuius  capillos 
ornat  diadema,  oculos  rigide  defixos  habet.  Mater  infantis  pondere,  ut  ita  dicam,  pressa, 
late  insidet  throno,  qui  attentione  dignus  est,  quippe  qui  sphingibus  sustentetur.  Signum 
e  t.  c,  Capuae  asservatum  typum  nobis  exhibet  nutricis  Hellenisticae,  proportionibus 
potius  ponderosum  et  ad  repraesentationem  „naturalisticam"  vergentem.  Sarcophagus  in 
coll.  Walters  (Baltimore) ^)  Nympham  Dionysum  lactantem  ostendit,  quae  typum  iam  ab 
Hellenistico  aevo  notum,  parum  tantum  mutatum,  exhibet.  Sigillum  aeneum  Parisiis  (Bib. 
Nat.)  ^)  servatum,  Romanae  artis  specimen,  statuam  quam  supra  descripsi  in  Museo  Chiara- 


cf.  sigillum  aeneum,  Parisiis  asserv.  (cf.  de  Ridder,  Bronz.  ant.  du  Louvre,  I.  192),  a.  1909 
Delphis  inventum  ;  deRidder  cum  severioris  stili  signis  id  composuit.  Multo  magis  Hellenisticum  mihi 
videtur.  Nodus  in  pectore  Isidem  fortasse  designat.  -)  cf.  Weber,  1.  I.,  p.  38.  ^)  cf.  Gerhard,  G.A.A., 
I.,  p.  320,  obs.  74;  t.  XLIX,  4-5;  Reinach,  Rep.  Stat.  II.,  260.  ')  cf.  Gaz.  B.-Arts,  1880.  I.,  p.  222. 
=)  cf.  Reinach,  Rep.  Rel.  II,  p.  198;  MeL  de  Rome  1885,  t.  11.  cL  Catal.  d.  Bronzes  d.  L  Bib.  NaL  p. 
Babelon  et  Blanchet,  56. 

monti  (cf.  p.  22)  in  memoriam  revocat  et  cum  nummis,  inscriptione  lunonis  Lucinae  instructis, 
comparari  potest^).  In  ectypo  ineuntis  aetatis  imperatoriae,  e  Caere  oriundo,  nunc  Hafniae 
(Glyptothek  138)-)  asservato,  lovem  infantem  cum  nutrice  expressum  videmus  inter  duos 
tutores  Corybantes.  Compositio  Hellenisticae  nutricis  cum  infante  typum  refert.  Fragmentum 
clipei  e  t.  c.  (terracottamedaillon)  in  Museo  Lugdunensi  ^)  repraesentatam  exhibet  Danaen, 
in  eo  ut  in  arca  includatur.  In  labro  arcae  inconstanter  sedens,  laevo  brachio  infantem,  umerum 
suum  arripientem,  detinet.  Satis  apte  hoc  thema,  arca  praesertim  scenographice  descripta, 
expressum  est.  Multas  matrum  cum  infantibus  repraesentationes  liberorum  sarcophagi  nobis 
servaverunt,  in  quibus  tam  frequenter  vitae  infantis  curriculum  fictum  videmus.  Insarcophago 
musei  Kircheriani  bis  infantem  cum  parentibus  videmus  in  reda  muhs  iuncta  ').  Nunc  uberi 
matris  dextro  admotus  quiescit,  nunc  in  genibus  eius  sedens,  quam  praetervehitur  regionem 
aspicit,  eo  quod  schema  repraesentativum  ex  obliquo  situ  dicere  possis,  sed  in  cotidianum 
usum  versum.  In  alio  infantis  sarcophago  in  Museo  Vaticano  (Loggia  scop.  987)  ■')  illum 
pannis  involutum  in  brachiis  nutricis  laevam  mammam  sugentem  aspicimus,  dum  illa 
cathedrae  insidet.  Eandem  ostenditrepraesentationem  sarcophagus  inMus.  c.  t.  Louvre  asser- 
vatus,  tempore  fere  Hadriani  imperatoris  confectus.  Rigidae  autem  rusticitati  gratia  quaedam 
facilis  subiit.  Utrumque  opus  ex  officina  videtur  prodiisse,  ad  unum  schema  adumbratum. 
Inscriptione  tantum  adiecta  monumenta  haec  funeraria  ei,  cui  opus  erat,  adaptari  plerumque 
solebant. 

Obscurum  quoddam  monumentum  Romae  in  Mus.  Vaticano  (Loggia  scop.  8) ''')  con- 
spicitur.  Ectypi  fragmentum  nudam  superiorem  corporis  partem  feminae  exhibet,  quae 
capillis  vinculo colligatis,  nudam  puellam  ad dextram mammam lactat,  eparvacupaquadam 
surgens :  cupa  autem  magno  floris  calyci  similis  est.  Quid  sibi  velit  illud  fragmentum  adhuc 
obscurum  est.  Comparanda  cum  eo  fortasse  sunt  monumenta  quaedam  matronarum  ut 
ectypon  illud,  quod  in  pago  Roedingen  inventum  est  et  tres  matronas  e  calycibus  surgentes 
exhibet  ■).  Mirum  quoque  sarcophagi  fragmentum  in  Museo  c.  t.  Louvre  videtur  esse  ■). 
Operis  factura  posteriorem  aetatem  imperatoriam  indicat,  dum  ipsum  thema  iam  exeunte 
V.  a.  Chr.  n.  saec.  ortum  est.  Centaura  infantem  a  tergo  eius  stantem  dextra  mamma  lactat: 
iam  Zeuxis  eiusmodi  tabulam  depinxit  ').  Aliud  antiquum  schema  duo  sigilla  aenea  Parisiis 
(in  Bib.  Nat.  et  in  Mus.  c.  t.  Louvre)  asservata  reddunt,  matris  sc.  cum  infante  cubantis. 
Archaico  modo  hunc  typum  iam  expressum  videmus  signo  e  t.  c.  in  urbe  Karlsruhe  ^").  Hic 
illud  conspicimus  attributis  nonnullis  perplexis  instructum.  Signum,  quod  inBibl.  Nat.  asser- 
vaturii),  feminam  exhibet  in  humih  lecto  recubantem,  laevoque  brachio  se  sustentantem.  Ad 
dextram  mammam  infantem  nudum  admovet,  in  lecti  margine  sedentem.  In  margine  easeptem 
foramina  conspiciuntur,  quae  cum  septem  diebus  hebdomadis  cohaerere  suspicati  sunt 

cf.  Overbeck,  Kunstmyth.,  Hera,  Miinzent.  III.  -)  cf.  Rohden,  Arch.  Tonrel.,  t.  X.,  p.  245. 
cf.  Dechelette,  Vases  cer.  orn.  II.,  p.  279.  78;  cf.  Roscher,  s.  v.  Danae,  p.  948;  Daremberg  et 
Saglio,  s.  V.  arca,  p.  362.  cf.  Reinach,  Rep.  Rel.  III.,  p.  269;  Helbig,  Fiihrer,  II,  p.  3,  n.  1645. 
6)  cf.  R.  Rochette,  Mon.  Ined.,  t.  77;  Wernicke,  Arch.  Ztg.  1885,  p.  216.  '^)  cf.  Amel ung,  Vat.  Skulpt. 
II.,  t.  82.  8;  fortasse  loti  floris  calyx  est  et  Dea  Isis  repraesentatur,  sed  puellam  expressam  esse 
obstat.  cf.  0  rcurti,  Cat.  illust.  d.  mon.  egiz.  Mus.  di  Torino,  1852,  p.  180.  6  et  Mus.  Borgiano,  52,  423; 
Doc.Ined.  I.,  p.  381  sq.  '■)  cf.  Ihm,  Bonner  Jahrb.  83  (1887),  t.  III.  2.  »)  cf.  Reinach,  Rep.  Stat.  I.  42. 
«)  cf.  eiusmodi  repraesentatio  in  gemma,  in  Mus.  Florentino  asservata;  v.Daremberg  et  Saglio,  s.  v. 
Centaurus,  fig.  1286.    ^»)  cf.  Kekule,  Terrak.  Siz.,  fig.  38.    ")  cf.  Babelon  et  Blanchet,  Catal.  57. 

Babelon  et  Blanchet.  Quade  causa  lunonem Lucinam  hic  expressam  esse  putant.  Eundem 
typum  exhibet  sigillum  in  mus.  c.  t.  Louvre  quod  de  Ridder  caute  ut  „Deesse  mere  allai- 
tant"  interpretatus  est.  MuHer,  in  laevo  latere  cubans,  infantem  pannis  involutum  laeva 
mamma  lactat.  In  margine  lecti  hic  novem  conspiciuntur  foramina,  ut  loti  flores  fortasse  inter- 
pretanda.  Insuper  autem  addita  sunt  rana,  cornix  (aut  potius  accipiter),  testudo,  lacerta,  dum 
anguis  post  puerum  serpens  ad  mulieris  caputsurgit.  Attributorum  horum  exoticorum  ratione 
habita,  deam  quandam  orientalem  expressam  esse  putesetinpromptuest,  utcum  Iside  signum 
illud  cohaerere  suspiceris.  Mirum  quoque  typum  signum  e  t.  c.  Londinii  in  Mus.  Brit.  (D  252)  -') 
exhibet:  femina  provectioris  aetatis,  in  medio  sedens,  laevo  atque  dextro  brachio  figuras  minores, 
masculinam  et  femininam  amplectitur.  Opus  Praenestinum  Hellenistica  aetate  factum  esse 
videtur.  Quid  autem  sibi  velit,  collato  alio  signo  e  t.  c.  ^)  Praenestino  (cf.  p.  15)  suo  loco 
diligentius  anquiram.  Veram  Romano-hellenisticam  artem  designat  ectypon,  quod  vocatur 
Telluris,  Florentiae  (Uffizi)  servatum  *) ;  pars  ut  videtur  Arae  Pacis  Augusti,  mulierem 
sedentem  exhibet,  laevo  crure  paulum  in  altum  retracto.  Caput  eius  velamine  dependente 
tegitur;  laevo  et  dextro  brachio  puerulum  ludentem  sustentat  gremiumque  eius  floribus 
fructibusque  completum  est.  Opus  hoc  egregium  exemplum  nobis  exhibet  compositionis 
illius  liberae  atque  facilis,  quam  Hellenistica  aetate  ars  sibi  peperit.  Minoris  pretii  est 
repraesentatio  quam  in  basi,  quae  dicitur  Casali,  invenimus  (Romae,  in  Mus.  Vaticano) ^), 
qua  Romae  conditae  fabulatractatur  (II.  p.  Chr.  n.  saec).  Altrix,  quaealumnossuosRomulum 
et  Remum  in  gremio  fovet,  rigido  schemate,  adversa  facie  reddita  est.  Utroque  brachio 
infantem  sustentat.  Minus  expedite  compositio  expressa  est,  sed  graphice  fere  atque  ut  ita 
dicam  „impressionistice"  adumbrata  est  descriptio.  Eodem  modo,  sed  maiore  arte  (technisch 
kunnen)  sarcophagus  turbide  Adonidis  mythum  exhibens,  Biedae  in  ecclesia  asservatus  ^), 
tractatus  est.  Apud  mortuum  Adonidem  femina  assidet  (Aphrodite  ?)  cuius  genu  dextrum 
cruribus  amplectens  puerulus  conspicitur  (Eros?).  Florentiae  (Uffizi)  asservatur  latus  angustum 
sarcophagi  valde  laesum  quod  hic  tamen  compositionis  matris  cum  infante  causa  afferre 
velim.  Cathedrae  insidet  Rhea,  dum  lovem  puerum  lactat ') ;  Hermes,  puerum  ad  altricem 
ducturus  adstat ;  is  autem  ad  matris  pectus  se  abscondit,  manibusque  eam  arripit. 

Ut  seriem  expleam  hic  tandem  peculiarium  repraesentationum  genus  afferam,  sc.  earum 
quibus  victi  barbari  exprimuntur  in  monumentis  sollemnibus  publicis  aetatis  imperatoriae. 
Eundem  semper  typum  exhibentes,  semper  fere  secundas  partes  agunt  in  compositione. 
Typum  in  iis  Iliupersin  tractantibus  monumentis  iam  novimus.  Mantuae  e.  g.  sarcophagus 
aetatis  imperatoriae  asservatur**),  in  quo  Iliupersis  efficta  est.  Documentum  nobis  est  totam 
repraesentationem  aetate  quoque  imperatoria  nondum  relictam  esse.  Matrem  videmus,  laevo 
genu  nixam,  dum  in  dextro  genu  ambabus  manibus  infantem  ex  obliquo  situ  visum,  firme 
amplectitur.  Barbarae  mulieres  vulgo  magis  in  sorte  acquiescunt,  minus  perturbatae  apparent. 
Multo  magis  inter  fortunae  socias  symbolicae  fere  figurae  esse  videntur.  Sic  gemma  ectypa, 
Parisiis  in  Nummotheca  asservata^),  eas  exhibet.  Iconographica  de  causa  ponere  licet  eam 

cf.  Reinach,  Rep.  Stat.  II.  423;  de  Ridder,  1.  1.,  744.  -)  cf.  Darem b e  r g  et  Sagl i  o,  s.  v.  Ceres 
fig.  1307.  3)  cf.  Gaz.  B.-Arts,  1880. 1.,  p.  219.  cf.  Reinach,  Rep.  Rel.  I.  236;  ectypa  idem  schema  repetentia 
inMuseo  c.t.Louvre  (R  einach,  ibid.,  11.260)  et  Carthagini  asservata.  ^)  cf.  Gusman,  Art  dec.de Rome,  t.80. 
°)  cf.  R  ober  t,  III,  1-3, 14;  Reinach,  Rep.Rel.  III.  7.  ■)  cf.  Wernicke,  Arch.Ztg.  1885,  p.230.  ^)  cf.  Robert, 
1.  I.,  II,  t.  26.    •')  cf.  Furtwangler,  A.  G.,  t.  LX;  cf.  Vol.  II.,  p.  268  etWieseler  1.2,  in  textu  p.  91. 

factam  essecirca  a.  20  p.  Chr.  n.  Mulier  humi  conquiniscit,  cruribus  paulum  in  altum  retractis, 
nudumque  puerum  in  gremio  tenet,  qui  summa  vi  evadere  conatur.  In  diptychis  quoque  con- 
sularibus  infimae  imperatoriae  aetatis  barbarorum  repraesentationes  saepius  inveniuntur.  In 
thesauro  ecclesiae  in  urbe  Halberstadt  diptychon  saec.  V.  vel  VI.  p.  Chr.  n.  asservatur,  quod 
matrem  conquiniscentem  exhibet,  quae  ambabus  manibus  infantem  manus  ad  se  porrigentem, 
a  solo  toHit^);  altera  sedens  ad  laevam  recHnatur  et  infanti  iuxta  se  ad  gremium  stanti, 
laevam  mammam  praebet^).  In  columna  quoque  Theodosii,  a.  386  Constantinopoli  erecta, 
quae  a.  1517  corruit,  eiusmodi  repraesentatio  fuisse  videtur.  Adumbratio  ignoti  cuiusdam 
Itali  artificis,  quam  Museum  c.  t.  Louvre  asservat,  triumphum,  ibi  expressum,  stilo  quidem 
XV.  fere  saec.  reddidit.  Inter  barbaros  captos  reda  vehitur,  in  qua  femina  conspicitur  ex 
obliquo  situ,  in  laevo  genu  nudum  infantem,  adversa  facie  tenens.  Adumbratio  autem  plura 
de  ea  dicere  non  sinit ').  Statua  quoque  quae  in  oppido  St.  Gervais  asservatur,  quamque 
Reinach^)  ut  „suspectam"  in  Repertorium  suum  recepit,  quod  ad  compositionem  ethabitum 
attinet  huc  pertinens,  accuratius  tractari  nequit. 

In  provinciis  nimirum  multa  artis  industriae  opera  occurrunt,  quae  arcte  cum  Romae  arte 
Hellenistica  cohaerent.  Ut  demonstrem  typum  matris  cum  infante  huc  quoque  pervenisse, 
duotantum  exempla  afferam.  Fragmentum  clipei  e  t.  c.  (Vienne,  Coll.  Chaumartin)'')  parvum 
Dionysum  reddit,  quem  genibus  nixum  in  gremio  suo  sedentem,  nympha  dextra  mamma 
lactat.  Ectypon  Hellenisticum  Avenioni  asservatum''),  ex  obliquo  situ  nutricem  cum  alumno 
exhibet. 

Sed  praeter  ea  opera,  quae  nisi  importata  sunt,  stilum  profecto  Italicum  designant,  per- 
multa  alia  inveniuntur,  quae  clare  characterem  provincialem  exhibent.  Plerumque  femina  red- 
dita  est,  infantem  a  laeva  parte  in  gremio  tenens.  Conferatur  e.  g.  signum  e  terra  samia  c, 
inferioris  operis  specimen,  quod  servatur  in  coll.  Tudot  (Champ-Lary) ').  Typum  Helleni- 
sticum  in  provincialem  modum  versum  ante  oculos  habere  puto,  quem  compositio  plerum- 
que  arta  et  capitis  inclinatio  hic  illic  ostendit.  Multa  eiusmodi  signa  e  t.  c.  ad  pagos 
MouIins-s.-Allier  et  Toulon  inventa  sunt.  Formae,  quae  ibidem  reperiebantur  et  inscriptio- 
nibus  incisis  Gallicam  originem  profitentur,  industriam  indigenam  hic  floruisse  affirmant. 
Typum  quam  maxime  pervulgatum  Tudot  nomine„Veneris  Anadyomenae"  adornavit.  Praeter 
eum  crebrae  curotrophorum  repraesentationes  nunc  uno  cum  infante,  nunc  cum  duobus  in- 
fantibus,  inveniebantur.  Mirum  et  notatu  dignum  est  capitis  tegumentum,  quod  saepe  feminae 
gerunt:  non  sunt  capilli,  sed  quaedam  tiara  (tulband),  eius  temporis,  ut  videtur,  vestitus 
popularis*).  Exempli  gratia  affero  haec:  signum  e  t. c.  in  coU.  Oppermann,  Parisiis  asser- 
vatum,  e  pago  Tarquinpol  oriundum'-');  duo  signa  e  t.  c.  in  coll.  Tudot^")  et  alia  eiusmodi 
opera  eBurgundia,  in  pagoMoulinsinmuseoasservata").  In  provinciis  Celticis  etGermanicis 
saepissime  compositiones  trium  dearum,  quae  vocantur  Matres  aut  Matronae,  inveniuntur.  Una 
ex  iis  interdum  infantem  in  gremio  tenet,  quamquam  compositio  etiam  sive  nullis  omnino 
cum  attributis,  sive  cum  aliis,  velut  fructibus,  cornucopiis,  catulis,  e.  a.  saepius  reperitur. 

cf.  Mitt.  d.  k.  k.  Zentralk.  Wien,  XV  11870),  p.  22;  Molinier,  Les  Ivoires,  p.  34.  cf.  Reinach, 
Rep.  Rel.  II.  65.  ''i  cf.  Reinach,  ibid.,  I.  105.  cf.  Rein  ach,  Rep.  Stat.  II.  516.  °)  cf.  D ec helette, 
1. 1.,  II.,  p. 384.  156.  «I  cf.  Reinach,  Rep.  Rel.  II.  215;  Esperandieu,  1.67.  ")  cf.  Tudot,  CoII.  fig.  en 
arg.,  t.  28.  «)  cf.  H.  Lehner,  Fuhrer  ant.  Abt.  Prov.  Mus.  Bonn,  1915,  p.  190.  cf.  Tudot,  1.  1.,  t.  30. 
'")  ibid.,  t.  25  et  27.    "  i  ibid.,  t.  26  et  30. 

Exempla  praebent  signa  in  museo  Lugdunensi  ^),  in  urbibus  Chatillon  ^),  Beaune  •''),  Autun^), 
asservata.  Modo,  cum  femina  cum  infante  a  laeva  parte  compositionis  conspicitur,  infantem 
dextra  mamma  lactat,  nunc  cum  medium  locum  tenet,  ad  laevam  eius  mammam  infans  ad- 
motus  est.  Plerumque  infans  plane  pannis  involutus  est.  Compositiones  omnes  indigenae 
industriae  opera  sunt,  ut  stilus,  lapis  quoque  e  quo  factae  sunt,  indicant.  Singulae  quoque 
hae  deae  inveniuntur.  Exempla  praebent  signa  rustice  et  provincialiter  facta,  quae  Musea 
in  urbibus  Saintes  •')  et  Nantes ''),  omnia  valde  laesa,  conservant.  Hoc  apud  pagum  Rezey 
(Loire  inf.)  in  larario  inventum,  figuram  femininam  neglegenter  adumbratam  reddit.  Femina 
brevi  tunica  induta  est,  quae  crura  brachiaque  non  tegit  et  in  umeris  duobusfibuliscolligata 
est.  Christiano  quoque  aevo  diu  dea  illa  viguisse  videtur.  In  pago  Epinal  eam  reperimus  in 
ara  expressam,  qua  ad  XIX.  usque  saec.  baptisterii  loco  utebantur  in  ecclesia  pagi  Virecourt '). 
Peculiare  hic  agnoscimus  deae  capitis  tegumentum.  Ipsius  deae  superior  tantum  corporis 
pars  conspicitur ;  infra  in  canem  abit.  Brachiis  tenet  duas  minores  figuras,  quarum  altera 
barba  atque  mystace  ut  masculina  designatur.  Quamquam  repraesentationem  illam  singillatim 
interpretari  non  licet,  verisimile  mihi  videtur  hoc  signo  matronarum  typum  continuatum  esse. 
Merovingico  tempore  ortum  esse  videtur. 

Tn  Belgia  quoque  matronae  illae  occurrebant;  fragmenta  nonnuIIainurbeArloninMuseo 
asservantur  ®). 

Quaestio  nondum  soluta  est,  utrum  matronae  sint  Celticae  an  Germanicae  originis. 
Tempore,  quo  Romani  in  Galliam  venerunt,  vernaculas  eas  fuisse,  figuramque  earum  externam 
tamquam  vestem  mutuatam  a  victoribus  esse  constare  videtur.  In  provincia  quoque  Rhenana 
magna  eiusmodi  monumentorum  vis  in  lucem  rediitetsaepe  matrona  utcurotrophusredditur. 
lam  Dorow  ■')  imaginem  mulieris  cum  infante  depictam  dedit,  eo  quem  novimus  schemate 
expressam.  Isidem  cum  Horo  repraesentatam  esse  putavit.  Ex  illo  tempore  multa  et  alia 
inventa  sunt  monumenta  atque  ordine  descripta.  Meum  non  puto  haec  omnia  colligere.  Satis 
erit  nonnulla  exempla  afferre.  Conferantur  ea  quae  in  Mus.  Prov.  Bonnensi  asservantur  signa 
e  t.  c.  (U  253  et  2920)  et  fragmentum  lapideum  24960,  omnia  deam  cum  infante  reddentia. 
Vulgo  hoc  modo  repraesentantur :  in  scamno  tres  sedent  feminae,  vestimentis  indutae  et 
peculiari,  minime  Romano  velamine  (shawl)  amictae,  quod  umeris  impositum  est  et  fibula  in 
pectore  continetur.  Plerumque  monile  quoddam  in  modum  torquis  in  collo  portant.  Maxime 
mirum  est  capitis  tegumentum,  quod  iam  indicavimus.  Dum  media  figura  nudo  capite  con- 
spicitur,  aliae  semper  hoc  tegumento,  vestitu  ut  videtur  populari,  instructae  sunt.  Suo  loco 
accuratius  anquiram,  quid  sit  atque  valeat  illarum  dearum  cultus.  - 

NonnuIIa  digna  quae  notentur  monumenta  in  pago  Pettau  ad  Dravum  fluvium  (1895) 
inventa  sunt.  Inscriptiones  votivae  nos  docent  sacrarium  Nutricum  Augustarum  ibi  fuisse. 
Monumenta,  quae  ad  nostrum  argumentum  pertinent  i"),  valde  interdum  laesa,  nutricem 
expressam  exhibent.  Duo  quidem  exemplum  Romanum  Hellenisticum  redolent,  duo 
autem  alia  rudis  atque  certo  vernaculae  facturae  sunt  et  propriam  traditionem  provin- 
cialem  indicant. 

')  cf.  Esperandieu,  111.  1742.  ibid.,  IV.  3377.  ■■■)  ibid.,  111.  2064;  2081.  ibid.,  1831.  ")  ibid.,  11. 
1326, 1333, 1334.  " i  ibid.,  IV.  3017.  '  i  cf.  Rev.  Arch.  1883,  1. 1  -4.  cf.  Guide  ill.  du  Musee  d'Arlon,  p.  123. 
'■')  cf.  Opferstatten  und  Grabhiigel  der  Germ.  u.  Rom.  II.,  t.  7.  3.  '")  cf.  Conze,  Rom.  Bildwerke  einh. 
Fundorts,  1875,  II.,  p.  13;  Gurlitt,  Pettauer  Antiken,  Arch.-Epig.  Mitt.  a.  Oesterr.  1896  (XIX),  p.  1  sqq. 

Seorsum  mentione  digni  nummi  illi  videntur,  quibus  imago  matris  cum  infante  impressa 
est.  Non  Romae  sed  prius  in  Provinciis  Orientalibus  occurrunt,  ubi  eiusmodi  repraesenta- 
tiones  notas  et  receptas  fuisse  ponere  licet.  Primo  loco  nummos  affero,  qui  aetate  impera- 
toria  Alexandriae  cudebantur  et  in  latere  verso  Isldem  Horum  infantem  in  gremio  tenentem 
exhibent.  Traiani,  Hadriani,  Sabinae,  M.  Aurelii,  Faustinae  lunioris,  L.  Veri,  Lucillae  multi 
huius  typi  nobis  innotuerunt  ^).  Quamquam  alibi  quoque,  ut  Cumis  Aeolicis '■^),  Isidis  in 
nummis  repraesentatio  nonnumquam  invenitur,  Alexandriae  proprii  esse  videntur,  quod 
novum  nobis  documentum  est,  quantopere  repraesentatio  illa  populari  gratia  gauderet. 
Quotiescunque  compositio,  Hellenistico  semper  sensu  quem  iam  novimus,  redditur,  hic 
silentio  eam  praeterire  licet.  In  nummis  proprie  Romanis  stantis  matris  cum  infante 
repraesentatio,  sc.  Fecunditas  Augusta  inter  duas  puellas,  primum  in  nummo  Faustinae, 
M.  Aurelii  tam  multiparae  uxoris,  invenitur  ■').  Modus,  quo  superiore  parte  corporis  adversa 
spectatori,  dum  pars  inferior  exobliquo  situ  conspicitur,  feminaexpressaest,  Isidisexobliquo 
situ  repraesentationem  in  mentem  revocat.  Nympha  Nysena  Dionysum  in  gremio  tenentem 
in  Zacynthiorum  nummo'')  conspicitur,  eandemque  nummus  Cassandriae  in  Macedonia, 
temporis  Philippi  Arabis,  exhibet  '').  Ut  Pietas  Augustae  repraesentatio  in  nummo  Faustinae, 
Constantini  Magni  uxoris,  occurrit  '•).  Infantem  autem  hisce  in  repraesentationibus  numquam 
lactari  expressis  verbis  hic  statuo.  In  nummis  demum  Juliani  II  Apostatae,  haec  repraesen- 
tatio  invenitur.  Ut  Vota  Publica  Isidem,  loto  aliisque  attributis  conspicuam,  lactantem  mani- 
feste  expressam  videmus  ').  Eodem  modo  postea  in  nummis  Helenae,  loviani,  Valentiniani  I, 
Valentis  '')  invenitur.  Quamquamlsis  alio  habitu,multosuperiore  temporeoccurritinnummis, 
lactans  demum  c.  a.  360  p.  Chr.  n.  invenitur.  Mater  autem  infantem  in  gremio  tenens  c.  ann. 
150.  p.  Chr,  n.  primum  in  nummis  conspicitur.  In  nummis  tractandis  paulo  diutius  moratus 
sum  proptereaquod  artis  industriae  minuscula  opera  typum  quendam  optime  tradere  possunt, 
ut  sunt  mobiles  et  facile  e  manu  ad  manum  transeuntes. 

Hic  repraesentationes  antiquas  matris  cum  infante  tractandi  finem  imponam.  Nequaquam 
plenam  atque  absolutam  seriem,  quam  explicui,  esse  perbene  scio.  Praesertim  quod  ad  pro- 
vincias  attinet,  multae  lacunae  extant.  Hispaniae  nomen  omnino  non  occurrit.  Africa  uno 
tantum  exemplo  repraesentatur.  Quod  ad  Orientem  attinet,  haud  necesse  putavi  me  tradi- 
tionem  diutius  prosequi :  in  recensendis  Hellenisticis  artis  operibus  iam  satis  apparuit,  quam 
pervulgata  in  Oriente  matris  cum  infante  repraesentatio  esset.  Hoc  mihi  propositum  fuit 
statuere  legiones  Romanas,  earumque  mercatores  comites,  aliis  verbis :  cultum  Romanum,  in 
eas  quas  sibi  adsumpsit  terras  artem,  omnibus  Hellenistico  tempore  communem,  secum 
portasse,  victasque  gentes  docuisse  quomodo  cogitata  sua,  quamvis  interdum  imperfecte, 
arte  exprimerent. 

1)  cf.  Roscher,  s.  v.  Isis,  p.'506sq.  -)  cf.  Head,  H.  N.2,  p.  554.  n  cf.  Cohen,  VII,  Suppl.,  p.  424, 
t.4.45.  cf.  Muller-Wieseler,  11.  410.  -^)  cf.  Imhoof-BIumer,  Monn.  Gr.,  t.  68,  35.  ••).  cf.  Kenner, 
Jhrb.  kunsth.  Samml.  Wien,  IX,  tab.  4.  270.    ■  )  cf.  Cohen,  VI.,  t.  11,  p.  371.   ")  cf.  Roscher,  s.  v.  Isis,  p.507. 

Repraesentationes  matris  cum  infante  quid  valuerint  apud  Antiquos. 

Multa  ex  iis  quae  praecedentibus  capitibus  tractavi  monumenta  propter  iconographicas 
rationes  facile  explicari  possunt.  In  descriptionum  textu  vulgo  iam  attributa  commemoravi 
et  quid  significent  monumenta  indicavi.  Quam  ob  rem  breviorem  esse  hoc  loco  mihi  licebit. 
Monumenta  tantum  enumerabo  et  quantum  opus  erit  generaliter  ea  retractabo. 

Una  ex  iis  quae  facilHme  agnoscuntur  compositionibus  est  Aphroditae  cum  Erote.  Erota 
lactat  ac  ceteroquin  aUis  attributis  rebus,  velut  columba,  delphino,  ansere,  e.  a.  facile  cogno- 
scetur.  Hac  serie  continentur:  GemmaPetropoH  servata  (cf.  Fu rtw an g  1  e  r,  A.  G.,  t.  XIII.  4) ; 
repraesentatio  in  Attico  cratere,  qui  Wiirzburg  in  urbe  asservatur  (cf.  Monum.  d.  Inst.  X.  3); 
gemma  in  Mus.  Brit.  asservata  (cf.  F  u  r  t  wa  n  gl  er,  A.  G.,  t.  X.  31) ;  signum  e  t.  c.  in  Museo 
Acad.  Bonnensi  (cf.  Winter,  I.  148.  3);  repraesentatio  in  speculo  Etrusco  (cf.  Gerhard, 
Ges.  akad.  Abh.,  t.  LV.  6);  signum  e  t.  c.  in  Antiquario  BeroHnensi  (8313;  cf.  Winter,  II. 
6.  3);  repraesentaho  in  vase  picto,  Petropoli  (Eremit.)  asservato  (cf.  Reinach,  Ant.  Bosph. 
Cimm.  III.  52);  signum  e  t.  c.  in  Antiquario  Berolinensi  (8191;  cf.  Winter,  II.  195.  5); 
signum  e  t.  c.  in  coll.  Nervegna,  Brundisii,  asservatum  (cf.  W  i  n  t  e  r,  II.  193. 
9);  compositio  Aphroditae  cum  Erote  et  Psycha,  Dresdae  asservata  (cf.  Reinach,  Rep. 
Stat.  I.  351) ;  fortasse  duae  quae  Romae  (Pal.  Lante)  et  Florentiae  (Giard.  Boboli)  asservantur 
compositiones  matris  cum  infante  (cf.  Reinach,  Rep.  Stat.  I.  374;  Arndt-Amelung,  E.  A. 
283,  284).  In  omnibus  his  compositionibus  Aphroditen  cognoscere  Hcet  Erote  adiecto,  et 
ratione  quae  inter  eos  est.  DifficiHus  eam  agnoscimus  in  iis  quas  nunc  enumerabo  compo- 
sitionibus.  Ectypon  e  t.  c.  in  Mus.  Academ.  Bonnensi  asservatum,  quod  est  peculiariter 
eroticum  (cf.  Bonner  Jhrb.  101,  t.  6),  Aphroditen  quoque  exhibere  videtur.  Typus  enim 
plane  cum  Aphroditae  statuis  Berolinensi  atque  Neapolitana  congruit  ^).  Internus  hic  ectypi 
sensus  deficit  et  ad  typorum  comparationem  nobis  confugiendum  est.  Haec  autem  in  aliis 
operibus  symbolicis  eroticis,  ut  signis  e  t.  c,  Cataniae  in  Mus.  Biscari  (cf.  W  i  n  t  e  r,  II.  200.  9) 
et  Athenis  in  Museo  CentraH  (248;  cf.  Winter,  II.  201.  5)  asservatis  et  vase  picto  in  CoII. 
Hope  (Deepdene)  asservato  (cf.  Reinach,  Rep.  V.  P.  II.  315)  nos  non  adiuvat,  et  quam- 
quam  alis  suis  Eros  semper  satis  conspicuus  est,  utrum  Aphroditen  an  muHerem  mortalem 
ante  oculos  habeamus,  affirmare  non  possum.  Immo  vero  in  vasis  laudaH  repraesentatione 
feminam  mortalem  potius  videre  veHm,  comparatis  imprimis  repraesentationibus  in  vasis 
pictis,  BeroHni  (in  Antiq.  3182  et  2706;  cL  R  e  i  n ac  h,  Bib.  mon.  fig.  II.,  113  et  Rep.  V. 

■)  cf.  Bonner  Jahrb.  101,  p.  156  sq.,  tab.  VI,  2  et  VII. 

P.  I.  414)  asservatis.  Hic  Eros  genibus  iuvenis,  illic  Helenae  gremio  insidet.  In  Erote  totus 
amoris  impetus  expressus  est,  blandissime  victimis  suis  persuadens  ut  sibi  indulgeant.  Con- 
feratur  quoque  gemma  Hannoverae  in  Mus.  Kestner  (cf.  Furtwangler,  A.  G.,  XLII.  36) 
servata,  ubi  Psyche  alis  suis  insignis  parvum  dormientem  Erota  in  gremio  tenet. 

Alia  praecipuo  studio  ab  antiquis  artificibus  expressa  repraesentatio,  Nymphae  sc.  Ny- 
senae  cum  Dionyso  infante,  secundae  seriei  monumentis  exhibetur ').  Nympham  vulgo  ephe- 
drae  corona,  comae  imposita,  statim  cognosces.  Alibi,  ut  in  sarcophagis  tota  figurarum  com- 
positio  satis  perspicua.  Exempla  affero  haec :  Vas  in  modo  "signi  e  t.  c.  perfectum,  nunc 
Berolini  in  Antiquario  (2913;  cf.  F urt wangler,  Coll.  Sabouroff,  t.  71)  asservatum ;  vas 
argenteum  in  Thessalia  inventum  (cf.  Ath.  Mitt.  1912,  t.  3);  signum  e  t.  c.  Vindobonae  in 
coll.  Tr  au  servatum  (cf.  Wi  nt  er,  I.  149.  6) ;  signum  e  t.  c.  in  Antiq.  Berolin.  (cf.  G  erhar  d, 
G.  A.  A.,  tab.  80);  vas  pictum  NeapoH  in  coll.  Castellani  servatum  (cf.  Reinach,  Rep.  V 
P.  I.  132);  vas  pictum  oHm  Neapoh,  nunc  ex  oculis  elapsum  (cf.  Reinach,  Bib.  mon.  fig. 

II.  ,  p.  707);  sarcophagi  fragmentum,  Romae  in  Villa  Albani  servatum  (cf.  Reinach,  Rep. 
Rel.  III.  136);  duo  sarcophagi  in  coll.  Walters  (Baltimore)  servati  (cf.  Reinach,  Rep. 
Rel.  II.,  p.  196  et  198);  fragmentum  clipei  (medaillon)  e  t.  c.  in  coll.  Chaumartin,  Lemo- 
vici  servatum  (cf.  Dechelette,  Vases  cer.  orn.  e.  q.  s.  II.,  p.  384.  n.  156);  nonnulli  aetatis  im- 
peratoriae  nummi  Zakynthi  et  Macedonicae  Cassandriae  (cf.  Muller-Wiesel  er,  II.  410; 
I  m  h  o  o  f-B  1  u m  er,  Monn.  Gr.,  tab.  68,  35). 

luxta  has,  muhae  et  aliae  e  mythologia  Graeca  ductae  repraesentationes  inveniuntur.  Vas 
pictum,  Vindobonae  asservatum  (cf.  R  e  i  n  a  c  h,  Rep.  V.  P.  II.  207)  quomodo  Athena  e  patris 
femore  nascatur,  exhibet  '■*).  Figuras  in  hydria  Attica  V.  saec.  ut  Eryphilen,  domi  Amphiarai 
Alcmeonem  lactantem  inscriptiones  denotant  (in  Ant.  Berolin.  2395;  cf.  Reinach,  Rep.  V. 
P.  I.  461).  Vas  pictum  in  coll.  H  o  p  e  (Deepdene)  (cf.  R  e  i  n  a  c  h,  Rep.  V.  P.  II.  354)  aeque  ac 
fragmentum  clipei  e  t.  c.  in  Museo  Lugdunensi  servatum  (cf.  Dechelette,  I.  1.,  II.,  p.  279) 
tragoediam  Danaae,  cum  infante  in  arca  inclusae  reddunt.  Vas  pictum  Nolanum  in  Museo 
Brit.  (cf.  Reinach,  Bib.  mon.,  fig.  II.,  51).  Hermen  cum  Dionyso  infante  saxo  insidentem  ex- 
hibet.  Ectypon  Romanum,  quomodo  a  matre  infans  pannis  involutus  feminae  sedenti  tradatur 
reddens  (cf.  Reinach,  Rep.  Rel.  III.  174)  donarium  ex  voto  Artemidi  curotropho  esse  vide- 
tur :  sedens  saltem  femina  pharetrae  balteo  ut  Artemis  designatur  ^),  Sarcophagus  fabulam 
Adonidis  reddens  Biedae  in  ecclesiaservatus (cf.  Robert,  Sarkoph.  III.  1—3,  14;  Reinach, 
Rep.  Rel.  III.  7)  iuxta  Adonidis  corpus  feminam  sedentem  exhibet,  dum  Eros  pedibus  vari- 
catis  genui  eius  insidet.  Aprodite  dolens  videtur.  Silenus  quoque  et  Pan  hoc  modo  cum 
Dionyso  infante  expressi  sunt  (cf.  P  o  1 1  i  e  r  et  R  e  i  n  a  c  h,  Myrina,  t.  44;  Esperandieu, 

III.  2663 ;  A  r  n  d  t-A  m  e  1  u  n  g,  E.  A.  V.  1421). 

Ex  historia  aeque  atque  e  mythologia  artifices  materiam  matris  cum  infante  effingendae 
duxerunt.  Graecorum  quidem  Troiae  excidium  iterum  atque  iterum  cogitationem  excitavit 
et  Hellenistica  atque  Romana  quoque  aetate  tam  arti  quam  industriae  argumentum  saepe 
tractatum  fuit.  Identidem  autem  repraesentationes  exhibentur,  quae  ad  argumentum  nostrum 
pertinent.  E.  g.  vas  pictum,  quod  vocatur  Vivenzio,  Neapoli  in  Museo  asservatum  (cf. 

cf.  Heydemann,  Dionysos'  Geburt  und  Kindheit,  Hall,  Winci<elm.  Progr.  1885.  ■)  cf.  Schneider, 
Die  Geburt  der  Athena,  p.  14.  "i  cf.  Weiszhiiupl,  Das  Telephosrelief  der  Viila  Borghese;  Rom.  Mitt. 
1891,  p.  177. 

Reinach,  Bib.  mon.  fig.  II.,  p.  18).  Priamum  senem  arae  insidentem,  nepotis  Astyanactis 
mortui  corpus  in  genibus  tenentem,  praebet,  Eiusmodi  repraesentationem,  sc.  Hecubae  mor- 
tuum  nepotem  foventis,  vas  pictum  quod  Lasimi  vocatur,  Parisiis  servatum  (cf.  Reinach, 
ibid.,  II.,  p.  64)  exhibet.  Realistico  modo  argenteum  vas  Hellenisticum  in  Antiquario  Monacensi 
servatum  (cf.  Baumeister,  Denkm.  I.,  tab.  14,  p.  742)  nonnullas  cum  infantibus  mulieres 
stipatas  depingit.  SuntTroades,  novum  dominum  expectantes,  variis  modis  infantibus  intentae. 
Eodem  fere  modo  sarcophagus  aetatis  imperatoriae,  Mantuae  servatus  (cf.  Robert,  I.I., 
II.,  t.  26)  eventa  reddit.  Postquam  autem  Romani  suam  gloriosam  historiam  arte  exprimere 
coeperunt,  inter  barbarorum  repraesentationes,  quae  gemmas  ectypas  repraesentativas, 
diptycha  consularia  interdum  ornant,  Hellenisticum  Troadum  typum  denuo  invenimus.  Sic 
matrem  cum  infante  in  magna  imagine  Tiberii,  Liviae,  Germanici  ectypa,  quae  Parisiis  (Cab. 
d.  Med. ;  cf.  Furtwan  gler,  A.  G.,  t.  60)  asservatur,  sic  eam  in  utraque  parte  diptychi  con- 
sularis  saec.  V.  vel  VI.,  quod  in  urbe  Halberstadt  in  ecclesia  servatum  est  (cf.  L.  v.  Sybel, 
Chr.  Antike,  II.  68)  videmus.  Eam,  quam  fecitsaec.XV.  Italus  artifex  adumbrationem  columnae 
Theodosii,  quae  ohm  Constantinopoli  fuit  (cf.  Reinach,  Rep.  Rel.  I.  105)  sicut  suspectam 
statuam  in  urbe  St.  Gervais  asservatam  (cf.  Reinach,  Rep.  Stat.  II.  516),  ne  quid  omittam, 
hic  tantum  laudo. 

Ad  ea,  quae  mortales  repraesentant  matres,  monumenta  perveni,  qua  de  causa  hoc  loco 
apte  monumenta  funeraria,  matrem  infantem  in  gremio  tenentem  repraesentantia,  comme- 
morare  possum.  Primo  loco  ectypon  funerarium,  Romae  in  Villa  Albani  servatum  affero 
(cf.  Brunn-Bruckmann,  228;  Helbig,  FUhrer,  II.  1863)  plane  archaici  stili.  Infans  in 
matris  genibus  stat.  Huius  temporis  monumenta  matris  cum  infante  rarissima  sunt;  in  ectypis 
quoque  funerariis  Atticis  paucae  tantum  matres,  infantes  in  gremio  tenentes,  inveniuntur. 
In  lapide  funerario,  qui  olim  fuit  Athenis,  nunc  autem  ex  oculis  denuo  elapsus  est  (cf. 
Reinach,  Voyage  arch.,  LeBas,  t.  69.1;  IV.  saec),  repraesentationem  feminae  cum  infante 
invenimus,  quam  propter  comam  velo  colligatam  ut  nutricem  interpretandam  esse  puto.  Eandem 
effictam  esse  in  duobus  ectypis  funerariis  Athenis  in  Mus.  Nat.  asservatis  (cf.  Conze,  Att. 
Grabr.  1855  et  471)  pro  certo  habeo.  Hic  enim  inter  accidentes  figuras  femina  recepta  est. 
Ipsa  mater  expressa  videtur  in  ectypo  funerario  feminae  Milesiacae,  Athenis  asservato  (cf. 
Conze,  ibid.,  1854),  IV.  vel  III.  saec.  a.  Chr.  n.;  eademque  in  alio  funerario  ectypo  Athenis 
servato  (cf.  C  o  n  z  e,  ibid. ,  tab.  27),  ubi  feminam  cum  infante  redditam  videmus ;  ex  adverso 
ei  magno  funerario  vase  stante.  In  ectypo  tandem  inferioris  Hellenisticae  aetatis,  Avenioni 
servato  (cf.  Reinach,  Rep.  Rel.  II.  215 ;  Esperandieu,  I.,  p.  67),  quo  epulum  funebre 
redditur,  iuxta  mariti  lectum  feminam,  infantem  in  gremio  detinentem,  effictam  videmus.  In 
cistis  quoque  funerariis  Etruscis  saepius  matris  cum  infante  repraesentatio  in  iis  composi- 
tionibus,  ubi  coniuges  valere  sibi  dicunt  (cf.  e.  g.  Reinach,  Rep.  Rel.  II.  34)  invenitur.  Tota 
forma  ex  arte  Graeco-Hellenistica  pendet.  Eodem  modo  matrum  cum  infantibus  in  liberorum 
sarcophagis  Romanis  repraesentationes  tractatae  sunt.  Plerumque  ordinaria  officinae  opera 
ante  oculos  habemus,  nullum  novum  aspectum  afferentia,  sed  notatu  digna  proptereaquod, 
quam  diffusa  atque  nota  Romana  quoque  aetate  matris  cum  infante  forma  fuerit  docent. 
Exempla  haec  affero :  Sarcophagus  Hadriani  aetatis  '),  nunc  Parisiis  (Louvre)  servatus 

'I  cf,  Arch,  Zts.  1885,  p.  209. 

(cf.  Reinach,  Rep.  Rel.  II.  289);  sarcophagiis  Romae  in  Mus.  Kircher.  asservatus  (cf.  ibid., 
III.  269;  Helbig,  Fiihrer,  II.  1447);  sarcophagus  Romae  in  VillaPamfili  servatus  (cf.  Matz- 
Duhn,  II.  3087);  sarcophagi  fragmentum  in  Museo  Vaticano  (Loggia  scop.  987;  cf.  Wer- 
nicl<e,  Arch.  Ztg.  1885,  p.  216).  Novis  observationibus  locum  non  dant.  Matrem  cum  in- 
fante  effictam  esse  contextus  plerumque  affirmat. 

Specialem  tenent  locum  repraesentationes  nutricum  atque  assarum.  In  aUo  contextu  de 
iis  iam  supra  egimus  neque  ad  eas  reverti  necesse  est  (d.  p.  28).  Itemque  ibi  complura 
signa  e  t.  c.  commonstravimus,  quae  stilo  atque  expressione  arcte  cum  iis  realisticis,  paene 
depravatis  nulricum  imaginibus  (caricaturen)  cohaerent,  quae  autem  attributis  deficientibus 
aut  inveniendi  loci  ratione  habita,  nutricis  nomine  appellari  non  potuerunt.  Generali  curo- 
trophi  nomine  ea  complexi  sumus.  Suo  loco  ea  collecta  invenies  (cf.  p.  29). 

Ad  maximam  servatorum  monumentorum  seriem,  quae  a  prisca  antiquitate  usque  ad 
infimam  imperatoriam  aetatem  exempla  sua  habet,  pervenimus.  De  singulis  operibus  fusius 
agere  longum  est.  Satis  erit,  nonnullis,  quae  documento  sint  exemplis  citandis,  ea  quae  dixi 
affirmare.  Primo  loco  id  ago,  ut  primam  priscae  curotrophi,  quae  vocatur,  Graecae  reprae- 
sentationis  significationem  diligentius  explorem.  In  introductione  nonnulla  de  ea  re  observavi 
(cf.  p.  2  et  p.  5)  quae  barbarorum  priscorum  monumentorum  proprium  (karakter)  ;  satis 
illustraverunt.  Ad  enucleandam  priscorum  operum  Graecorum  significationem  primo  me  iis, 
quae  Cypri  inventa  sunt,  monumentis  continere  praestare  videtur.  Magno  enim  studio,  quam- 
quam  non  semper  critica  ratione,  insula  perscrutata  est  magnaque  materia  tam  priscorum 
quam  inferiorum  temporum  in  lucem  rediit.  Accedit  quod  certis  locis  haec  omnia  inventa 
sunt,  quod  insuper  traditio  de  Dea  Cypri  culta  omnino  constat.  Cyprus  Aphroditae  insula 
est:  a  Cypro  cognomen  suum  Cypridis  sumpsit.  Profecto  Herodotus  (I.  105)  templum  eius 
ad  exemplar  templi  Aphroditae  Uraniae,  quod  Ascaloni  in  Palaestina  conspiciebatur,  exstruc- 
tum  esse  narrat  (hic  quoque,  ut  in  diis  Aegyptiacis,  Herodotum  operam  dare,  ut  externis  diis 
Graecos  aequet  videmus :  ex  Astarte  Syriaca  fit  Aphrodite  Urania !),  idque  antiquissimum 
omnium  Aphroditae  fanorum  esse,  sed  ne  inducamur  in  errorem  Aphroditen  Cypriam  e  Syria 
oriundam  esse.  Nam  diu  antequam  auctoritatem  Syro-Phoeniceam  ponere  licet,  Cypri  iam 
documenta  deae  praesentiae  invenimus,  simplicia  sc.  signa  e  rubraterra  cocta,  argili  bracteas 
tantum,  capite  informi,  gravi  monili  indicatis  tantum,  instructas.  Tertio  a.  Chr.  n.  millennio 
adsribenda  videntur.  Hic  illic  bracteae  e  t.  c,  duobus  capitibus  instructae  inveniuntur.  Dea 
quidem  cum  infante  reddita  est.  lam  priscis  igitur  temporibus  ut  dea  Mater  intellecta  est  haec 
dea,  ut  curotrophus.  Sic  eam  expressam  videmus  signis  e  t.  c,  quae  in  Museo  in  urbe  Karls- 
ruhe  et  Neo-Eboriaci  asservantur  (cf.  Winter,  I.  II.  3;  Cat.  Cesnola-coll.  New-York,  p.  334), 
periodoque  aeneae  (bronsperiode),  i.  e.  ante  a.  1200,  adscribenda  videntur.  Aetatis  Mycenaeae 
ea  sunt  signa  e  t.  c,  quae  ex  obliquo  situ  avis  rostrum  imitare  videntur  (cf.  Contenau, 
1.  I.  fig.  78;  Winter,  I.  14.  3).  Tempore  Mycenaeo  ad  oram  Syriacam  e  Cypro  adacta 
esse  videntur.  Nuditate  quodammodo  se  cum  „dea  nuda"  orientaU  cohaerere  affirmant 
(cf.  p.  5). 

Temporibus  demum  postmycenaeis  externa  ars  auctoritatem  suam  magis  interponit. 
Elementa  Assyriaca^)  atque  Aegyptiaca-)  in  repraesentationibus  clarius  prodeunt  et  partim 

cf.  P  0  u  1  s  e  n,  Orient  und  Friih-gr.  Kunst,  p.  71  sqq.  (de  capillis  pennis  ornatis).  '■')  cf.  D  u  s  s  a  u  d, 
L'Aphrodite  chypriote,  Rev.  Hist.  Rel,  1916,  p.  256. 

in  attributa  Aphroditae,  nunc  Graecae,  abierunt.  Haec  autem  ad  nostram  argumentum  non 
pertinent.  Primo  loco,  quomodo  prisca  Dea  mater  Cypri  evoluta  sit  ad  Aphroditen  Uraniam, 
ad  deam  cum  morte  sepulcrisque  coniunctam,  quaeritur.  Cum  morte  eam  coniunctam  esse 
innumerabilia  in  sepulcris  inventa  signa  e  t.  c.  clare  demonstrant. 

Post  eas,  quas  Dieterichin  libro  suo  „MutterErde"  instituit  inquisitiones,'hic  non  repe- 
tendas,  satis  constare  videtur  priscorum  illorum  temporum  deam  Cypriam  ut  Terram  Matrem 
intellegendam  esse.  Utrum  Cypri  terrae  conformationem  (personificatie)  ante  oculos  habe- 
amus,  an  abstracta  iam  Terra  Mater  ut  omnis  creaturae  mater  culta  sit,  paulum  refert.  Sub 
Aphrodita  Urania  primam  Terram  Matrem  latere  constat.  Nonne  novimus  ritum  quendam 
fertilitatis  in  antiquis  Paphi  mysteriis  usitatum :  mystis  in  initiamentis  phallus  paulumque  salis 
in  manus  dabatur  ^).  Et  quomodo  Phoeniceus  Adonis,  elementum  masculinum,  quod  iuxta 
Astarten  et  cum  ea  in  Syria  colebatur,  tam  libenter  in  Cyprium  cultum  receptus  esset,  nisi 
fertihtatis  deae  Astartae,  Terrae  Matri  Orientis,  eadem  propria  infuissent  ac  deae  Cypriae  ^). 
TerraMater  autem  est,  qua  omnis  creatura  nascitur,  quae  creata  sua  nutrit,  tandemque  omnia 
in  sinum  suum  recipit.  Homo  primitivus  cum  morte  ac  nativitate  eam  coniunctam  esse  credit, 
ad  verbum  ei  Mater  est,  quae  mortuos  in  sinum  recipit,  ut  ad  novam  vitam  eos  repariat  ^). 
Proprio  sensu  Pythagoreaillametempsychoseos  doctrina  nil  nisi  vetustissima  haec  popularis 
religio,  ad  logicae  artis  formam  redacta,  erat.  Sic  muUa  in  sepulcris  inventa  signa  e  t.  c. 
prisci  huius  temporis,  optime  ut  Terrae  matris,  in  gremio  mortui  „animam"  *)  detinentis 
effigies  explanari  posse  mihi  videntur,  quasi  sit  novaevitae  promissum.  Hoc  modo  explicata, 
signa  e  t.  c.  novum  mihi  documentum  afferre  videntur  Aphroditen  Uraniam  principio  Terram 
Matrem  fuisse.  Quae  opinio  eo  quoque  firmatur,  quod  ex  antiquis  Aphroditae  cognominibus 
apparet  principio  eam  mortis  deam  habitam  esse.  Hanc  etymologicam,  semasiologicam  ar- 
gumentationem  repetere  longum  est  (cf.  H.  Giintert,  Kalypso  (1919),  p.  185  sqq.). 

Mori  autem  non  solum  in  sinum  Terrae  Matris  est  redire.  Fides  popularis  ac  spes  maiorem 
hic  atque  aliam  beatitudinem  quaesivit,  mortemque  quasi  coniugium  cum  deo  vel  dea 
inferorum  accepit-').  Non  solum  apud  Graecos  sed  etiam  apud  septentrionales  gentes 
in  has  incidimus  opiniones,  quae  fabulis  Germanorum  nunc  quoque  vivunt.  Freyja,  amoris 
atque  pulchritudinis  dea,  eadem  est  dea  mortis  '^).  Sic  Aphrodite,  ut  prisca  Terra  Mater, 
hoc  modo  cum  mortuis  cohaerere  videtur.  Conferas  velim  Persephonen,  mortis  sponsam. 
Sed  viventibus  quoque,  modo  natis,  auxilio  eius  ac  pace  ut  pulchritudinis  deae  opus 
est :  curotrophus  per  totam  antiquitatem  Aphrodite  appellatur  (cf.  e.  g.  Sophocl.  ap.  Athen. 
13.  p.  592 A;  Epig.  Nicod.,  Anthol.  Pal.  VI,  318).  Cognomen  «Matris"  eandem  fere  vim 
habet  ac  ,deae  nativitatis".  Terra  Mater,  fertilitatis  dea,  infantem  modo  natum  fortuna 
prospera  ac  valetudine  ut  fortunet,  optant,  et  quid  mirum  deam  illam  ut  pulchram  et 
sanam  feminam  cogitatione  depingi ").  Ita  fortasse,  quomodo  Aphrodite  Urania  cum 
Terra  Matre  cohaereat  intellegetur.  Non  dico  Aphroditen  Cypriam  his  proprietatibus 
separatim  disputatis  explicatam  esse.  Multa  et  alia  Aegyptiacae  et  Syriacae  originis  ele- 
menta,  necnon  ipsa  mythologia  Graeca  per  saeculorum  cursum  primam  eius  naturam 

1)  cf.  N  i  1 1  s  0  n,  Griech.  Feste,  p.  365.    -)  cf.  D  u  s  s  a  u  d,  p.  251.       cf.  D  i  e  t  e  r  i  c  h,  1.  1.,  p.  38. 

*)  ibid.,  p.  31,  n.  2.     )  cf.  G  ii  n  t  e  r  t,  1.  1.,  p.  83  sqq.     '^)  cf.  ibid.,  p.  98  sq.     ')  cf.  pulchrae  eae 

divae  septentrionales  (schoone  fee),  quae  proprio  sensu  nil  nisi  fertilitatis  ac  nativitatis  deae  sunt, 
V.  G  ii  n  t  e  r  t,  1. 1.,  p.  244. 

valde  mutaverunt.  Et  multa  inferioris  aetatis  signa  e  t.  c.  tam  artificibus  quam  iis  qui  ea 
emerunt  profecto  non  eandem  habuerunt  significationem  quam  priscis  illis  signis  attribuimus. 
More  pristino  antiquum  symbolum  saepe  mortuis  in  sepulcrum  dari  solebat.  Ex  longin- 
qua  memoria  vetustaque  autem  traditione  granatum  illud  servatum  videtur,  quod  mater 
aliquoties,  velut  infantis  oblectamentum,  manu  tenet  (cf.  e.  g.  Winter,  I.  141,  8),  granatum 
non  minus  Aphroditae  quam  Persephonae  sacrum  ^). 

Adhuc  nos  continuimus  in  Cypriis  monumentis,  cum  res  ita  bene  se  habeant  quod 
ad  materiam  archaeulogicam  attinet.  Sed  in  reliqua  quoque  Graecia,  in  Cycladibus,  in 
continenti  crebra  vestigia,  tam  archaeologica,  quam  quae  litteris  servata  sunt  innotuerunt, 
priscam  matris  rehgionem  clare  affirmantia.  Maxime  manifesta  sunt  in  terra  Attica  ^), 
quamquam  alibi  minime  desunt.  Nec  mirum !  Nam  semper  vidimus  e  reliquiis  archaeolo- 
gicis  effici  posse  typum  almae  deae  matris  fertilis  ab  initio  in  priscis  culturis  indigenam 
esse.  Qua  quidem  reDieterichi  opinio  affirmatur,  qui  omnem  humanam  cogitationem 
rehgiosam  hinc  proficisci  putat.  Haec  quidem  informatio  nimis  generaHs,  parum  per  se 
constans  erat,  quam  quae  amplius  evolvi  posset :  statu  suo  semel  occupato  stabat,  in 
religione  populari  vox  quaedam  austera  personat,  sed  quodammodo  aliis  magis  definitis 
deis  concedit,  quae  antiquae  religionis  vires  recipiunt,  eamque  nova  specie  perpetuant. 
Ipsa  autem  occulta  quaedam  potentia  fit,  cui  vix  appropinquare  licet,  quae  horrore  tantum 
appellatur.  Paucis  tantum  locis  a  cultu  remotis  prisca  sua  forma  se  exhibet,  venerabili 
occultorum  mysteriorum  nebula  circumdata.  Dodonae,  Aegis  oracula  eius  adhuc  sonabant, 
in  Achaea,  haud  ita  procul  a  flumine  Crethide  (cf.  Pausanias  VII.  25.  13)  in  templo 
eius  xoanon  priscum  adhuc  conspiciebatur.  Tegeae  in  foro  ara  eius  erat  (cf.  ibid.,  VIII. 
48.  8).  Signa  ut  illud,  cuius  imaginem  tantum  apud  Le  Bas,  Voyage  arch..  tab.  123,  no- 
vimus,  aliaque  eiusmodi  e  t.  c.  Tegeae  inventa '),  cum  hac  dea  cohaerere  credas,  eaque 
ut  repraesentationes  cum  iis,  quas  in  Cypro  invenimus,  congruentes  interpretari  licet.  Sed 
hypothesis  tantum  extat.  Signum  quoque  e  t.  c,  Berolini  in  Antiquario  (8361)  servatum  ') 
aenigma  manet.  Arte  geometrica  mortales  quoque  matres  cum  infantibus  expressas  esse 
scimus  (cf.  p.  7).  Sed  hic  deam  cum  infante  fictam  esse  potius  credo.  Gremium  fere 
symbolice  latum,  placida  totius  tranquillitas,  dum  tota  plane  actio  deest,  approbare  id 
videntur.  Quae  autem  dea  hoc  Tanagraeo  signo  reddita  sit  difficile  dictu.  Demetera 
effictam  esse  vix  credas  et  denuo  quaentur,  deane  illa  mater,  quae  cum  mortuis  inferis- 
que  cohaeret,  repraesentetur.  Cum  magni  Graeciae  dei  in  certam  formam  redigerentur, 
una  tantum  dea  e  Terrae  Matris  religione  praecipuas  proprietates  tantopere  recepit,  ut 
nova  quoque  forma  magnae  auctoritatis  partes  agerent,  sc.  Demeter.  Primitus  dea  fertiU- 
tatis  Thracia,  „frumenti  mater"  fortasse,  Eleusini  cum  Persephona  se  coniungit,  cum  dea 
propinqua  chthonia  arcte  cum  inferis  cohaerente:  postea  inde  relatio  matris  et  filiae 
intima  orta  est  qua  semel  tantum   in  Graecia  religiosus  matris  amoris  sensus  in 
mythologia  se  manifestavit.  Nec  in  solam  fiham  amorem  suum  Demeter  contulit.  Quis- 
que  mysta  eius  particeps  fiebat,  et  huc  potissimum  mysteria  Eleusinia  intenderunt :  deae 
progenies  fieri,  hoc  ipsum  initiandi  petiverunt,  ut  oHm,  cum  in  sinum  eius,  in  Matris 


1)  cf.  etiam  quae  observavi  ad  p.  8,  n.  «,  de  „polo".  cf.  Dieterich,  1.  1.,  cap.  11.  cf.  Martha, 
Cat.  d.  figurines  en  t.  c.  d'Athenes,  544.    '')  cf.  W  i  n  t  e  r,  1.  5,  1. 

Terrae  sinum  rediissent,  ad  novam  vitam  renascerentur.  Innumerabiliane  ex  omnibus 
Graeciae  partibus  nobis  servata  signa  e  t.  c.  cum  Demetere,  cum  Matre  Terra  quodam- 
modo,  ut  dea  mortem  vincente,  cohaerere  ponamus  oportet?  Multae  archaici  schematis 
figurae,  polo  capiti  imposito  (cf.  e.  g.  Winter,  I.  139.  4;  139.  1;  Bull.  Acad. 
R.  Sciences  et  Lettres,  Copenhague,  1905,  p.  98)  profecto  dearum  effigies  esse  videntur: 
saepe  eas  in  sepulcris  inventas  esse  scimus.  Equidem,  quamquam  semper  Demetris  nomen 
pronuntiare  nolim,  haec  signa  e  t.  c.  ut  effigies  deae  vitae  ac  mortis,  aeternae  fertiUtatis, 
quae  in  gremio  mortuum  ut  modo  natum,  ut  denuo  pariendum  potius  tenet,  interpretari 
velim,  eo  magis  cum  e  sepulcris  certo  proveniant.  Ut  dea  illa  certo  nomine  appelletur, 
plerumque  fieri  non  potest.  Nonnumquam  nominis  coniectura  probabilis  esse  potest,  cum 
constat  ubi  et  quomodo  signa  inventa  sint,  eoque  probatur  deae,  nonnumquam  fortasse 
Demetris,  nomen,  quae  partes  quas  descripsi  agere  posset.  Quod  Eleusini  autem  nihil 
fere  inventum  est,  quod  hisce  cum  notionibus  congruat,  cautius  progrediamur  admonet. 
Statuaria  ars  Demetera  et  Koren  raro  intime  coniunctas  expressit  et  hoc  quidem  semper 
ut  matrem  cum  filia  adulta.  Et  si  feminam  nimis  grandem  puerum  in  gremio  tenentem, 
quae  in  Erechthei  zophoro  ficta  est'^),  ut  Demetera  cum  Dionyso  iuvene  interpretamur, 
haec  compositio  nequaquam  cum  iis  quas  tractavi  cohaerere  mihi  videtur.  Compositio 
quoque  in  Parthenonis  fastigio  occidentali,  quam  adumbratione  tantum  a  Carrey  confecta ') 
novimus,  ad  tempus  non  liquet.  Gen  curotrophum,  i.  e.  Terram  Matrem,  non  expressam 
esse  puto.  Salvis  iis,  quas  Furtwangler')  attulit  causis,  non  verisimile  mihi  videtur, 
proptereaquod  Ge  in  publica  religione  V.  saec.  Athenis  non  eas  partes  egit,  ut  iure  cons- 
picuo  hoc  loco  ficta  esset. 

Difficilior  etiam  fit  quaestio  de  illis  IV.  saec.  et  Hellenisticae  aetatis  signis  e  t.  c.  Tam 
subtiliter,  tam  vere  humane  compositiones  illae  confectae  sunt,  ut  haesites  quare  ad  eas 
fingendas  perductus  sit  artifex  rogare ;  adeo  sua  ipsarum  causa  factae  videntur.  Opera  ut 
ectypon  parvum  Athenis  asservatum  (cf.  Winter,  I.  140.  7)  vel  caelata  plumbea  lamina, 
Myrinae  inventa  (cf.  Pottier  et  Reinach,  Myrina,p.210,f.22)  cum  mortuis  parum  conveniunt. 
Attamen  considerandum  laminam  eam  plumbeam  certo  in  sepulcro  inventam  esse,  multaque 
et  alia  opera,  arcte  cum  illis  Tanagraeis  cohaerentia,  e  sepulcris  necropolis  Myrinensis  in 
lucem  rediisse.  Vix  fieri  potest  ut  subtilem  religiosam  mentem  cum  iis  repraesentationibus 
coniungamus  et  more  maiorum  potius  eas  in  sepulcra  demissas  esse  ponere  libet.  In  ipso 
potissimum  mortuoruni  ritu  pristina  sollemnia  tam  diu  persistunt.  Cui  enim  gravis  Antigonae 
austeritas  in  mentem  venit,  cum  nostris  quoque  diebus  polite  cognatis  mortui  facultatem 
faciat  fossor  officio  perfungendi,  dum  palam  terrae  in  sepulcrum  mittunt.  Et  ubi  pristinus 
maiorum  mos  venerabilis  in  vanam  consuetudinem  abiit,  nulla  causa  erat  cur  prisca  exempla 
hieratica  sequeretur  artifex.  Suo  consilio  utens  secundum  temporum  inclinationem  opera  sua 
informare  potuit.  Fieri  tamen  potest,  ut  nonnulla  huiusmodi  signa  non  sepulcris  ac  mortuis 
facta  sint.  E.  g.  nobis  servatum  est  signum  e  t.  c.  votivum,  repertum  in  templo  Magnae  Matris 
ad  pagum  Mamurt-Kaleh  (cf.  Conze  etSchazmann,  Mamurt-Kaleh,  Jhrb.  d.  Arch.  Inst. ; 
Ergh.  9,  p.  40)  feminam  reddens,  quae  infantem  laeva  mamma  lactat.  Effigiem  deae  ibi 

')  cf.  quae  de  ,.polo"  observavi  ad.  p.  !S,  n.  8.  -'i  cf.  S  c  h  o  e  n  e,  Gr.  Rel.,  t.  11  et  Reinach 
Rep,  Stat.  III.  202.    'j  cf.  C  o  1 1  i  g  n  o  n,  Le  Parthenon,  t.  54.       cf.  Meisterwerke,  p.  236  sq. 

cultae  non  esse  constat;  scimus  enira  eam  fictam  esse  cum  duobus  leonibus  ab  utroque 
latere  ei  appositis,  interdum  quoque  catulum  in  gremio  tenentem.  Figuram  ex  voto  dedicatam, 
pro  suscepta  prole  fortasse,  nos  ante  oculos  habere,  grataeque  precantis  personam  expri- 
mentem  ponere  libet.  Neque  stilo  neque  expressione  a  ceteris  discrepat.  Hic  ut  plerumque 
vulgare  Hellenisticae  aetatis  officinae  opus  videmus.  Tutissimum  esse  videtur  non  certo 
nomine  has  repraesentationes  appellare.ne  deas  quidem  curotrophos  eas  vocare.  Usudemum, 
quem  singulae  habuerunt,  nomen  quoque  designatur.  Et  quo  consiUo  factum  sit,  ubi  inventum 
sit  quodque  opus  accuratius  perscrutandum  est,  si  caute  hypothetico  nomine  singula  signa 
instruere  volumus.  Raro  autem  singulas  eas  res  perspicere  possumus.  Hoc  tantum  statuimus 
Hellenisticam  artis  industriam  permultas  matris  cum  infante  compositiones  creavisse,  quod 
ad  stilum  attinet,  „reaHsticas"  vocandas,  quantum  formam  matris  mortalis  cum  infante  reddant. 
Exotica  Graecia  scihcet  patriae  Graeciae  non  cedit.  SiciHa  insula,  ager  imprimis  frumentarius, 
magnas  in  mytho  Demetris  partes  egit.  Multae  profecto  e  sepulcris  repraesentationes  matrum 
cum  infantibus  prodierunt.  E.  g.  signum  e  t.  c.  affero,  Syracusis  in  sepulcro  (a.  fere  450  a. 
Chr.  n.)  inventum  (cf.  K  ekule,  Terr.  Siz.,  p.  8,  fig.  2c),  quod  Kekule  inter  crepundia  ducit. 
At  certo  pupam  eam  esse  non  puto.  Multo  magis  signum  illud  cum  iis,  quas  tractavi,  reh- 
giosis  rebus  cohaerere  mihi  videtur.  Quod  idem  pertinet  ad  alia  iam  tractata  signa  e  t.  c, 
in  SiciHa  vel  in  Itaha  meridionah  inventa.  Ea  tantum,  quae  Paesti  inventa  sunt  signa  e  t.  c. 
(cf.  Gerhard,  Ant.  Bildw.,  tab.  XCVI)  fortasse  secernenda  sunt.  Fieri  potest  ut  templi 
simulacrum  iis  reproductum  sit.  Hoc  certo  thronus  aUus,  schema  matris  et  infantis  prorsus 
repraesentativum,  mirum  profecto  hac  aetate,  significant.  Cum  Gerhard  autem  Demetera 
curotrophum  deam  illam  appellare  nimis  incautum  mihi  videtur.  Memores  simus  nos  in  ex- 
tremis  Graeci  cultus  finibus  versari.  Curotrophos  deas  illas,  speciei  ratione  habita,  appellare 
possumus,  sed  generale  tantum  nomen  illud  esse  bene  conscii  simus.  Ge  imprimis,  sicut 
Demeter  curotrophus  vocatur,  sed  Artemis,  Aphrodite,  Leto,  Irene,  Athene,  dei  quidem 
Hermes,  ApoIIo,flumina,  regioneshoc  nomineomnesappellanturi).  Posterioribus  temporibus, 
„infantium  patronae",  valorem  hoc  nomen  habuit,  „in  pariendo  adiutrix"  quoque  valuit. 
Hoc  enim  sensu  Leto,  Irene,  Hermes  fortasse  eo  nomine  appellantur.  Ubi  Pallas  autem,  Atticae 
terrae  patrona,  Aphrodite  (cf.  p.  41),  Demeter,  Ge  imprimis  id  nomen  gerunt,  subtiliorem  ac 
priorem  sensum  habet.  Priscum  Matris  Terrae  religionis  reliquum  tunc  videmus.  Quatenus 
curam  infantium  atque  educationem  tuetur,  curotrophus  appellanda  est,  eoque  munere  deae 
ei  succedentes  plus  minusve  manifeste  funguntur.  Ea  igitur,  quae  iam  tractavi  signa  e  t.  c 
et  quae  ut  Terram  Matrem  infantem,  sc.  mortuum  in  gremio  tenentem  interpretatus  sum,  non 
proprie  curotrophi  appellari  possunt,  quamquam  considerandum  est,  quantopere  hae 
notiones  altera  in  alteram  abeant.  Redire  in  sinum  Terrae,  infantem  denuo  Terrae  Matris  fieri 
ad  verbum  fere  cogitandum  est''^). 

In  Graeci  mundi  extremis  finibus  difficilius  fit  monumentis  nomina  adstruere.  Eo  quo 
monumenta  nostra  orta  sunt  tempore  omnia  exaequantur,  undique  nova  recipiuntur  et  iis 
quae  sunt  assimilantur.  Demetris  cultus,  ne  loquar  de  Magna  Matre,  Isidis  venerationem 
iam  sibi  assumpsit  eoque  novum  quoddam  sibi  elementum  assimilavit.  Utriusque  mysteria 
iunguntur.  Isis  quoque  omnium  hominum  mater  erat;  magis  etiam  conspicua  in  ea  fuit 


1)  cf.  R  o  s  c  h  e  r,  s.  v.    '-j  cf.  D  i  e  t  e  r  i  c  h,  1.  1.,  p.  55  sqq. 

relatio  matris  et  infantis,  quippe  quae  artissimo  vinculo  cum  Horo  coniuncta  erat.  Non 
dubito  quin  haec  Graeco-Orientalis  religio  potentior  fuerit.  Sed  priscos  Italicos  deos, 
quos  hisce  in  finibus  inveniebat,  auctoritate  quid  apud  eam  valuisse  mihi  persuasum 
habeo.  Qui  Itali  novos  deos  venerati  sunt,  multa  in  eos  priscis  deis  propria,  quae  dilexerunt, 
sine  dubio  reduxerunt.  Huius  rei  nobis  ratio  habenda  est  in  recensendis  permultis  signis  e  t.  c, 
matrem  cum  infante  reddentibus,  Capuae  inventis.  Denuo  satis  certiores  facti  sumus  de 
loco,  quo  monumenta  illa  inventa  sunt,  quamquam  traditio  de  nomine  deae  cultae,  qua 
Cypri  niti  potuimus,  plane  deest.  li,  qui  primum  de  hoc  invento  egerunt  ^),  de  templo 
tantum  matronalis  deae,  II.  a.  Chr.  n.  saeculo  exusto  neque  denuo  restructo  loquuntur. 
Priscam  deam  Italicam,  deae  Terrae  Matris  similem  ante  oculos  habere  videmur.  Ad  latus 
templi  septentrionale  multae  (fere  150)  statuae  e  lapide  calcario  inventae  sunt,  quae  omnes 
feminam  sedentem,  unum  vel  plures  (ad  12  usque)  infantes  in  gremio  tenentem  reddunt. 
Interdum  mater  infantem  lactat.  NonnuIIarum  inscriptionum  ratione  habita  ponere  licet 
has  statuas  ex  voto  ibi  positas  esse  ^)  pro  suscepta  prole.  Quod  quidem  varius  infantium 
numerus  affirmare  videtur.  Utrum  figura  feminae  sit  gratae  donatricis  effigies  an  ipsius  deae, 
incertum  autem  manet.  Equidem  curotrophum,  infantium  patronam,  potius  expressam  esse 
credam,  eo  magis,  quod  nonnulla  monumenta  inventa  sunt,  quae  stilum  valde  primitivum 
monstrant  (cf.  e.  g.  Cat.  Terrac.  Brit.  Mus.  D  229,  fig.  71 ;  Reinach,  Rep.  Stat.  IV.  157). 
Huc  accedit,  quod  multa  signa  in  sepulcris  inventa  sunt,  alia  autem,  attributis,  e.  g.  granato, 
clare  designata  sunt  ut  cohaerentia  cum  cultu  deae  cuiusdam  fertilitatis  ac  mortis.  His  e 
sepulcris  repraesentationibus  deam  expressam  esse  supra  iam  fusius  exposui.  Mihi  quidem 
constare  videtur  nos  priscam  Italicam  deam  ante  oculos  habere,  quae  quamquam  a  Graecis 
partibus  auctoritatem  subiit,  manifeste  tamen  originem  suam  a  Dea  Terra  Matre  indicat. 
Figurae  feminae  hic  vulgo  divinam  quandam  vim  infuisse  puto.  Ad  nostrum  argumentum 
imprimis  pertinet  nos  typi  matris  evolutionem  in  hac  ingenti  copia  monumentorum,  quorum 
magnam  partem  officinae  antiquae  apparatus  contribuit,  eodem  modo  prosequi  posse  ex 
forma  valde  primitiva  usque  ad  typum  posterioris  Hellenisticae  aetatis,  atque  Cypri  nobis 
licuit,  Antiquane  illa  Italica  dea  eadem  fortasse  fuerit  atque  illa  in  media  Italia  culta  dea 
lovia  Damusa,  cuius  veneratio  cum  ea  lovii  Flagii  et  Veneris  Genetricis  cohaerebat,  quae- 
stionem  non  solvere  possum  ').  In  urbibus  mediae  Italiae  Hellenisticis  cultum  deae  Matris  non 
ignotum  fuisse  templi  simulacrum,  iam  tractatum,  affirmat  (in  Mus.  Vaticano;  cf.  Amelung, 
Vat.  Skulpt.,  I.,  t.  48).  Suo  loco  de  interpretatione  probabili  deque  stilo  Campanam  artem 
fortasse  indicante  iam  egi  (cf.  p.  22).  Hoc  loco  eo  redeo,  ut  indicem  fieri  posse  ut  in 
Capuae  vicinitate  matris  deae  veneratio  floruerit,  purum  Graeco-Hellenisticum  characterem 
exhibens, 

Templi  simulacri  quoque  reproductio  signum  e  t.  c,  in  Pal.  Conserv,  Romae  asservatum 
esse  videtur  (cf.  Winter,  I.  149.  5).  Quae  autem  sit  dea  expressa,  dicere  non  possim. 

Ad  Romam  nunc  pervenimus,  ubi  „hominem"  iure  „humi  filium"  voces,  quamquam, 
quomodo  cognatae  sint  voces  „humus"  ac  „homo"  Romani  ipsi  ignorarunt  ^).  Roma 
Tellurem  matrem,  quae  idem  fere,  restrictius  quidem,  valuit  atque  in  prisca  Graecia  antiqua 


')  cf.  Bull.  d.  Inst.  1873,  p.  145  sqq.  -j  cf.  Lenormant,  Gaz.  B.  Arts  1880,  I,  p.  105  sqq.,  218  sqq. 
cf.  ibid.,  p.  220  sq.       cf.  Dieterich,  1.  1.,  p.  76. 

Terra  Mater,  mediam  deam  expressit  in  eo  monumento,  quod  quasi  summi  fortunae  suae 
culminis  symbolum  exstruxit,  sc.  in  Ara  Pacis.  Romae  vestigia  minime  dubitanda  invenimus 
priscae  Terrae  Matris  venerationis  ^),  quae  moribus  antiquis  ac  consuetudinibus  se  mani- 
festant,  quae  cognoscere  licet  in  antiquis  diis,  ad  mythologiam  Graecam  adaptatis,  Venere, 
Cerere,  Fortuna,  Magna  Matre.  Omnes  Terrae  Matris  hereditatem  ceperunt.  luno  quoque, 
Regina  CoeH,  primitus  minime  caelestis  ingenii  erat.  Est  femina  ac  mater,  in  cuius  favore 
omnia  posita  sunt,  vitae  ac  mortis  domina,  dea  mater  quaedam  chthonica^),  cum  Terra 
Matre  arcte  cohaerens.  Complures  matronalis  deae  repraesentationes  Romanae  aetatis  nobis 
servatae  sunt.  Ectypon  e  t.  c.  tantum  affero,Rheam  cum  love  infante  reddens  (cf.  v.  Rohden, 
Archit.Tonrel.,t.  10),  quam  repraesentationem  in  sarcophagi  fragmento,  Florentiae  (inOfficiis) 
servato  (cf.  Wernicke,  Arch.  Ztg.  1885,  p.  230)  reperimus,  eandemque  in  nummis  nonnulhs 
imperatoriae  aetatis  (cf.  p.  36).  In  mentem  revoco  duo  signa  aenea  (Parisiis  in  Bib.  Nat.  146 
et  56,  cf.  Cat.  Babelon  et  Blanchet),  quorum  alterum  attributis  ut  Diana  Lucina  significatur; 
deinde  eas  repraesentationes  difficilesinterpretatu,  quae  Isidem  fortasse  exprimunt  (cf.  p.  32), 
matronalem  illam  re  vera  magnae  in  imperio  Romano  auctoritatis  deam.  Imaginum  in 
nummis  expressarum  mentionem  facio,  dico  Fecunditatem  Augustam,  Saeculi  Felicitatem, 
Pietatem  Augustae,  Vota  Publica,  quae  inde  ab  a.  150  p.  Chr.  n.  divinae  matris  cum  infante 
imaginem  longe  lateque  diffuderunt.  Notatu  dignum  est,  pro  notionibus  illis  abstractis 
Juliano  II  Apostata  imperatore  demum  deam  propriam  venisse,  Isidem  cum  Horo  infante, 
ut  Vota  Publica  (cf.  Cohen,  VI,t.  XI.  97);  sed  iuxta  eas  divinarum  matrum  repraesentationes, 
quarum  nomina  indicare  plerumque  contigit,  nonnullae  aliae  innotuerunt,  difficiliores  definitu. 
Nulla  mihi  probabilis  interpretatio  nota  est  statuae  deae,  solio  insidentis,  infantem  in  gremio 
tenentis.  Ab  utroque  latere  sphinx  ei  apposita  est  (inventa  est  Clusii;  cf.  Gerhard,  Ges. 
Ak.  Abh.,  t.  49,  4/5).  Gerhard  eam  ut  Cererem  aut  Bonam  Deam  Curotrophum  interpretatus 
est,  deam  quandam  inferorum,  nativitatis,  liberorum  patronam.  Modus,  quo  positae  sunt 
sphinges,  Magnae  matris  leones  potiusjn  mentem  revocat,  sed  interpretationem  probabilem 
non  affert.  Signum  quoque  e  t.  c,  quod  Gerhard,  1.  1.,  affert,  non  ut  Cererem  curotrophum 
interpretari  licet.  Angues,  qui  ab  utroque  Deae  latere  ficti  sunt,  cum  inferis  cohaerent, 
cuius  rei  ratione  habita,  infantem,  quem  dea  lactat,  cum  inferis  quoque  componendum 
esse  puto.  Considera  denique  anguem  lunonis  quoque  sacrum  esse,  e.  g.  Lanuvii.  His 
omnibus  perspectis  rebus  lunonem  Lucinam  deam  illam  potius  vocare  velim.  De  nonnullis 
signis  et.c.  Praenestinis  (cf.  Len ormant,  l.l.,p.219;  Gerhard,  Ant.BildwerkelV.I;  Darem- 
berg  et  Saglio,  s.  v.  Ceres,  p.  1062)  maiore  fortasse  certitudine  agi  potest.  Cicero,  de 
divin.  II.  41,  nonnulli  et  alii  scriptores ')  nobis  narrant  Praenesti  templum  atque  oraculum 
Fortunae  Primigenae  fuisse,  quae  cum  duobus  infantibus  love  et  lunone  exprimebatur.  Nonne 
in  promptu  est  eas  apud  Dare  mberg  et  Saglio  et  Gerhard,  1. 1.,  depictas  compositiones 
ut  triadis  huius  repraesentationes  considerare  ?  Equidem  alia  nomina  quaerere  nolim  '), 
cum  auctores  de  deae  nomine  consentiant.  Infitiari  nolo  priscam  illam  deam  Italicam  aliarum 
dearum  auctoritate,  imprimis  Cereris  et  Demetris,  affectam  esse.  Hoc  ipsum  signum  e  t,  c. 
Praenestinum  (cf.  Lenormant,  l.I.)  designare  videtur,  ubi  Fortuna,  lovem  infantem  in  gremio 

'j  cf.  Dieterich,  Caput  IV.    -)  cf.  W.  Otto,  Juno,  Philol.  LXIV  (1905),  p.  161  sqq.  et  220. 
cf.  Fernique,  Etude  s.  Preneste,  p.  86  sqq.        quod  quidem  conantur,  e.  g.  G  e  r  h  a  r  d,  Prodr., 
p.  66  ;  Daremb.  et  Saglio,  1. 1. 

tenens,  iuxta  lunonem  iam  adultam  expressa  est.  Non  solum  auctoritas  triadis  Demetris, 
Persephonae,  lacchi  infantis  in  mentem  venit,  sed  etiam  priscae  illius  lunonis  figurae 
vestigia  animadvertere  videmur.  Quae  iuxtapositio  non  plane  a  Demetris  cultu  desumpta, 
sed  parallela  quadam  evolutione  orta  esse  videtur.  Fortuna  enim,  quamquam  Magnae 
Matris  mythi  auctoritatem  subiit,  nil  nisi  prisca  Terra  Mater;  luno  autem  ipsa,  antiqua 
chthonia  dea  mortis  ac  fertilitatis  est. 

Priscum  illud  nativum  ingenium  lunonis  procul  a  Roma,  a  publico  cultu  reperimus  in 
Celticis,  Germanisque  provinciis,  ubi  miles  legionarius,  homines  quoque  humih  loco  nati 
negotiantes,  in  diis  matribus  ibi  cultis  ea  quae  e  sua  ipsorum  religione  propria  noverunt, 
reppererunt.  Matres,  Matronas,  sed  etiam  lunones  antiquas  illas  deas  matres  Celticas  etGer- 
manicas,  „SuIevias",  priscas  loci  genios,  diversa  specie  semper  Terram  Matrem,  vocabant. 
Et  sicutTerraMater,  Matronae  illae  non  tantum  fertilitatis  deae  erant,  sed  ut  Nornae,  Parcae 
illae  septentrionales,  vitae  ac  hominum  morti  consulebant  ^).  Innumerabilia  huius  cultus  mo- 
numenta  in  museisFranco-Galliae,  Provinciae  Rhenanae,  Hispaniae  asservantur,  quaequam- 
quam  artem  Romanam  clare  manifestant,  haud  minus  priscae  originis  vestigia  prae  se  ferunt. 
Interdum  unaematribus  expressa  est,  infantem  in  gremio  tenens,  ut  curotrophus,  recens  na- 
torum  patrona. 

Speciali  animi  attentione  sunt  digna  monumenta  deae  Nehalenniae,  quae  attributis  toties 
IsidiRomanae  assimilata  videtur.  Haec  autem  assimilatio  naturae  similitudinem  indicat:  Isis 

> 

cum  Demetere  iuncta,  imprimis  Dea  mortis  est.  Et  mirum:  in  multis  Nehalenniae  aris  e.  g. 
canem  invenimus,  symbolum  evidens  septentrionale  inferorum  -).  Cuius  rei  habita  ratione 
deam  ignotam,  in  ara  quae  in  pagoEpinal  asservatur  (cf.  Rev.  Arch.  1883, 1. 1  —4)  expressam 
fortasse  melius  explicare  possumus.  Brachiis  suis  puerum  atque  puellam  detinet,  pannis  in- 
volutos,  quorum  autem  faciesut  adultorum  sunt.  Feminae  abdomen  incanem  abit.  Peculiare 
capitis  tegumentum  in  mentem  revocat  matronarum  capitis  ornamentuni  in  fonna  tiarae  (tul- 
band).  Infimae  aetatis  deductionem  matronarum  cultus  ante  oculos  habere  videmur  (cf.p.35). 

Accuratius  tandem  consideremus  inventum  notatu  dignum,  quod  Poetovioni  factum  est 
(cf.  p.35)^).  „Nutrices  Augustas"  repraesentari  inscriptionibus  probatum  est.  Easdern  in 
provincia  Africa  novimus  (cf.  Rev.  Arch.  1876,  II,  p.  127)  quam  aetate  imperatoria  totam  fere 
agrum  imperatorium  fuisse  scimus,  etRomae  quoque  eiusmodi  inscriptio  votiva  servi  impera- 
torii  inventa  est.  Quarum  rerum  ratione  habita  monumenta  cuitus  domus  Caesaris  ante  oculos 
nos  habere  ponere  licet.  Inde  ab  a.  180  p.  Chr.  n.  vectigal  Illyrici  adCaesaris  aerarium  trans_ 
latum  est.  Vectigalia  illa  imperatoriis  servis  exercenda  delegata  erant.  Ab  iis  cultum  nutricum 
Augustarum  Poetovionem  inductum  esse  puto;  quod  vulgo  autem  tres  inveniuntur  Nutrices, 
altera  ex  parte  eas  cum  cultu  matronarum  cohaerere  indicat,  quae  in  Austria  superiore  quo- 
que  cultae  esse  videntur.  ')  Proprio  sensu  cultus  nutricum  nil  nisi  matronarum  cultus  paulo 
magis  in  Romanam  formam  redactus  esse  videtur. 

Multae  ex  iis  repraesentationibus  provincialibus  graviter  signa  illaet.  c.  Hellenisticae 
aetatis  in  mentem  revocant,  sicut  ea  quae  Capuae  novimus  ■  ),  et  provincialia  illa  artis  indu- 

M  cf.  Guntert,  1.  1.,  p.  243  et  57.  cf.  Guntert,  ibid.,  p.  55  et  61.  cf.  Gurlitt,  Pettauer  Antiken; 
Arch.  Epig.  Mitt.  a.  Oesterr.  1896  (XIX),  p.  1—25.  *i  Vindobonae  in  Museo,  itemque  in  Museo  in  pago. 
Deutsch-Altenburg  nonnulla  signa  e  t.  c.  mihi  innoluerunt,  quae  e  Qaliia  importata  esse  terra  samia, 
qua  facta  sunt,  affirmat.       cf.  Dieterich,  1.  1.,  observ.  ad  p.  79  ip.  133j. 

striae  directe  ex  Italicis  deducta  esse  videntur.  In  officinis,  quas  novimus  in  ProvinciaRhenana 
et  in  Franco-Gallia  hi  typi  recepti  sunt  et  longius  evoluti,  prout  pia  ementium  voluntas 
poscebat. 

Ubique  igitur  in  imperio  Romano,  ante  et  diu  post  Christum  natum  divinarum  et  morta- 
lium  feminarum  cum  infantibus  repraesentationes  repperimus;  ubique  ante  populi  oculos 
erant,  in  manibus  versabantur.  Et  praecipue  notandum  est  has  repraesentationes  non  solum 
principibus  proprias  esse,  sed  etiam  et  imprimis  infimo  loco  natis,  i.  e.  maiori  populi  parti 
notas  atque  caras  esse.  Non  tam  earum  arte  gavisi  sunt  simplicis  cordis  homines  quam 
eo  quod  exprimitur.  Religiosae  suae  necessitudini  iis  satisfecerunt,  religiosas  suas  notiones 
hisce  manifestis  repraesentationibus  sustinuerunt. 


cf.  Tudot,  Coll.  de  Fig.  en  argile  e.  q.  s.  Parisiis,  1860. 


VI. 


De  forma  matris  cum  infante  sicut  ab  artificibus  priscis  Christianis 

efficta  est. 

Falso  fortasse  artem  Christianam  per  se  considerabimus.  Historice  enim  nec  loqui  possu- 
mus  de  Christiana  religione  nisi  eam  consideremus  una  cum  reliquis  religiosis  aetatis  im- 
peratoriae  phaenomenis,  nisi  eam  velut  anulum  ultimum  fortasse  catenae  animi  evolutionis 
totius  antiquitatis  spectemus,  nec  artem  Christianam  velut  solam  per  se  ipsam  factam  con- 
templari  licet.  Profecto  autem  falsum  est  priscam  Christianam  artem  gentili  eiusdem  tem- 
poris  arti  prorsus  opponere;  immo  vero  longius  etiam  progrediendum:  priscam  Christianam 
et  paganam  artes  ut  duas  et  inter  se  diversas  considerare  non  licet,  ne  ei  quidem,  qui  artem 
Christianam  ab  eiusdem  temporis  gentili  arte  pendere  suscipit.  Ars  Christiana  et  gentilis  ars 
initio  una  et  eadem  est  ^),  proptereaquod  primaevi  Christiani  et  gentiles  unum  tantum  popu- 
lum,  magnum  illud  Nomen  Romanum  efficiunt,  in  eadem  societate  et  inter  se  vivunt.  Nonne 
scimus  Christianos  interdum  artifices  deorum  signis  fabricandis  victum  quaesivisse '^)?  Ra- 
tionem  autem  inter  ambas  si  definire  accuratius  velis,  artem  priscam  Christianam  partem 
esse  artis,  quae  aetate  imperatoria  viguit,  dicas,  partem  primo  humilem  quae  in  obscuro  tan- 
tum  occultam  vitam  agens,  paulatim  crescit,  vivendo  vires  acquirit.  Tandem  autem  spiritu 
suo  omnia  complet,  totam  et  opulentam  artis  gentilis  hereditatem  formarum,  per  multa  saecula 
indagando  et  laborando  comparatarum,  sibi  assumit  et  ad  Christianas  repraesentationes 
reddendas  adhibet.  Re  vera,  novas  formas  quaerere  haud  necesse !  Praecedens  nostra  di- 
sceptatio  iam  satis  id  nos  docuit.  Vix  fieri  potuit  ut  post  infinitos  modos,  quibus  antiquitas 
gentilis  matrem  infantem  in  gremio  tenentem  reddidit,  novi  quidam  crearentur. 

lam  observemus  quas  repraesentationes,  ad  nostram  disputationem  pertinentes,  arsprisca 
Christiana  nobis  reliquerit.  Primo  loco  nimirumnobis  in  mentem  venh  Maria  Mater,  Christum 
puerum  secum  habens,  compositio  illa  quae  per  saeculorum  cursum  in  cultu  Christiano  at- 
que  religione  locum  tam  insignem  obtinebat.  Hisce  autem  priscis  temporibus  cautius  nobis 
inquirendum,  quid  valeant  eiusmodi  compositiones.  Etiamsi  apparet  plurimas  earum  Mariam 
cum  Christo  infante  reddere,  raras  tantum  mortahs  matris  effigiem  effingere,  nihilominus 
constat  non  eandem  vim  religiosam  hisce  atque  inferioris  aetatis  repraesentationibus  inesse. 

Cum  pervolveris  librum  Herrmanni,  c.t.  Denkmaler  der  Malerei  des  Altertums,  evolventi 
tibi  Wilperti  librum,  c.t.  Katakombenmalereien,  praestantesque  imagines  attente  inspicienti 
pecuHaris  sensus  obrepit.  Si  enim  significationem  iconographicam  omittas,  gentilis  artis  mo- 

')  cf.  L.  V.  Sybel,  Chr.  Ant.  1,  p.  9sqq.       cf.  Lehner,  Mariendarstellungen,  p.  283. 

numenta  ante  oculos  te  habere  credas.  Re  vera,  quo  melius  appelles  nomine  ea,  quam  illo 
„Christliche  Antike" !  Unum  tantum  inter  gentilia  Christianaque  monumenta  interest:  haec, 
coemeteriorum  picturae,  vulgo  picturis  muralibus  in  palatiis  Romanis  repertis  longe  cedunt: 
penicilli  ductus  saepe  incompositus,  rudis,  propositum  parum  assequens.  Fusius  per  latas 
lineas  pingendi  genus  ex  impressionistico  pingendi  genere,  tunc  temporis  vigente,  evenire 
credas,  sed  eo  modo  nullum  singularem  effectum  pictor  peragit.  Nil  maius,  nil  vero  aliud, 
si  rationem  iconographicam  negligas,  Christianus  artifex  appetit  quam  gentilis,  neque  negare 
possis  hunc  vulgo  illo  mehus  destinata  sua  collineavisse.  Picturae  in  coemeteriis  repertae 
magna  parte  a  mediocribus,  saepe  humilibus  artificibus  confectae  sunt.  Christianos  autem 
operibus  suis  arte  factis  haud  elegantiam,  haud  speciem  quandam  externam  imprimis  peti- 
visse  bene  scio.  Coemeteriorum  pictura  funeraria  ars  est:  repraesentationes  eius  inParidisi, 
beatorum  sedis  descriptionibus  versantur.  Homo  autem  ea  quae  fore  sperat  atque  credit, 
quae  oculorum  sensum  tamen  prorsus  effugiunt,  cogitatione  tantum  visibihs  huius  mundi 
formis  animo  concipere  potest;  itaque  in  formis  gentili  quoque  arte  usitatis  ars  novi  argu- 
menti  floret,  ita  prisca  symbola  sententia  nova  complentur.  In  formis  imprimis  Christianae 
artis,  quae  ad  argumentum  meum  pertinent,  ad  tempus  me  continebo.  Primo  loco  quae  nobis 
vetustissimae  in  coemeteriis  picturae  matres  cum  infantibus,  praesertim  Mariam  cum  puero 
suo  reddentes,  servatae  sint  inquirendum  est. 

In  coem.  S.  Priscillae  pictura  muralis,  cuius  pars  superior  tantum  servata  est,  Mariam 
•74  adversa  ad  spectatorem  facie  sinistrorsum  spectantem  praebet  >).  Manu  dextra  Christum 
puerum  nudum  uberi  dextro  admovet;  is  autem  caput  retro  flectens  dextra  ricam  eius  occiput 
tegentem,  per  umeros  brachiaque  dependentem  prensat.  Maria,  plane  veste  induta,  leviter 
puerum  circum  corpus  sustinet.  A  sinistra  philosophus  stellam  supra  Mariae  caput  surgentem 
monstrat.  Sive  eum  ut  Isaian,  Messian  e  virgine  nascentem  praedicentem  (cf.  Is.  7,  14)  inter- 
pretamur,  sive  Bileam  prophetam  eum  putamus  (cf.  Num.  24, 17;  haec  interpretatio  mihi  pro- 
babiliorvidetur,  stella  praesertim  tam  clare  expressa,  cum  Bileam  propheta  quoque  in  circuitu 
picturae  coemeterialis  saepe  occurrit;  vide  Wilpert,  Katakombenmal.  in  textu  p.  199 sqq.), 
certe  Mariam  cum  Christo  puero  hic  compositam  cum  alia  figura  esse  statuere  licet.  Longe 
antiquissima  haec  muralis  pictura,  primo  II.  saec.  dimidio  orta  esse  videtur. 

In  aliam  compositionem  recepta  Maria  cum  infante  in  coem.  Petri  et  Marcelhni  invenitur^). 
Ad  eam  in  cathedra  sedentem,  Vi  sinistrorsum  adversa  spectatori  facie,  utrimque  Magus 
accedit,  Christus  puer  a  matre,  ambabus  eum  manibus  amplexa,  aversus,  tunica  indutus, 
erectus  in  gremio  eius  sedet,  paulum  sinistrorsum,  spectatorem  intuens.  Minus  manifestum 
est,  in  quam  compositionem  Maria  cum  infante  recepta  sit  in  pictura  murali,  altero  III.  saec. 
dimidio  in  coem.  S.  Priscillae  facta^),  ita  ut  Kraus*)  primam  hic  Mariae  cum  Christo 
per  se  constantem  repraesentationem  ante  oculos  habere  putet.  Wilpert^)  autem  explicite 
demonstravit  formam  Mariae  cohaerere  cum  compositione  a  dextra  parte,  ubi  sacro  capitis 
velamine  virgo  Christo  despondetur.  Maria  formae  ipsi  e  Coem.  Petri  et  Marcellini  similis, 
7*  ad  dextram  adverso  corpore,  caput  sinistrorsum  ad  spectatorem  convertit ;  brachiis  suis 
Christum  puerum  nudum  tenet,  aetate  atque  habitu  puerum  antiquissimae  ilhus  in  eodem 
coemeterio  muralis  picturae  in  mentem  revocantem.ln  coemeterio  S.  Domitillae  (fig.  1 1)  matrem 

cf.  Wilpert,  Katakombenmal.,  t.  21,  1  et  22.       ibid.,  t.  60.       ibid.,  t.  81        cf.  Christl.  Kunst,  1, 
p.  191.   =■)  1.  1.,  in  textu  p.  206sqq. 

cum  Dei  filio  in  compositionem  adorationis  magorum  denuo  receptam  viderrius,  qui  "numero 
quattuor,  bini  utrimque  Mariae  appropinquant  ^),  quae  in  cathedra  sedens,  paulum  sini- 
strorsum  ad  spectatorem  versa,  dextram  porrigit.  Laeva  aut^m  Christum  puerum  ab  ipsa 
aversum,  tunica  indutum,  erectum  in  gremio  sedentem  amplectitur.  Pictura  primo  IV.  saec. 
dimidio  orta  videtur.  Paulo  antea  (e  III.  saec.  fine)  in  eodem  coemeterio  pictura,  valde 
laesa,  facta  videtur.  Maria  sicut  in  coem.  S.  Priscillae  cum  propheta  depingitur.  Is  autem 
veste,  ut  a  sanctis  geritur,  indutus  est;  Maria  adversa  facie  a  sinistra  sedens,  Christum 
puerum,  tunica  indutum,  ab  ipsa  aversum  ambabus  manibus  complecitur  ^).  In  coem. 
quoque  S.  Calixti  magorum  adoratio  matrem  nobis  Mariam  ex  obliquo  situ  a  dextra  de- 
pictam,  ad  magos  tres  appropinquantes  dextram  tendentem,  monstrat  ^).  In  gremio  eius 
Christus  puer,  in  laevum  brachium  reclinans,  sedet,  manus  tendens  (prim.  IV.  saec.  dimid.). 
Paulum  tantum  ab  hac  compositione,  matris  in  utraque  epiphania,  in  coem.  maiore^) 
reperta,  habitus  discrepat.  Christus  puer  recubat  supinus  in  brachio  laevo  matris,  dextra 
eum  amplectentis.  Incunabulis  adhuc  tectus  videtur.  Utraque  repraesentatio  ex  obliquo 
situ  reddita,  ex  aitero  IV.  saec.  dimidio  oriunda  videtur.  Eiusdem  generis  cum  tribus  magis 
compositionem  in  coem.  ad  VignaMassimo,  ut  dicitur,  medio  IV.  sac.  oriundum  invenimus^). 
Maria,  V.i  adversa  facie  in  cathedra  sedens,  dextro  genu  Christum  puerum  tunica  vestitum, 
plane  adversa  facie,  manum  ad  magos  tendentem  tenet.  Obscura  atque  non  clara  in  coem. 
Domitillae  pictura  e  IV.  saec.  fine '')  eodem  modo  nobis  matrem  puerumque  praebet. 
Tandem  in  Domitillae  quoque  Coemeterio  ex  eodem  tempore  trium  magorum  adorationem 
ordine  converso  expressam  videmus ").  A  dextra  picturae  parte  Maria  V4  adversa  facie 
depicta  Christum  puerum  aversum  ambabus  manibus  sedentem  in  gremio  tenet,  ad 
magos  dona  afferentes  manus  tendentem. 

Christiani  nimirum  argumenti  repraesentationes  per  longum  temporis  spatium  latebris 
se  occultare  debebant.  Sixtus  III  papa  (432 — 440)  quantum  scimus  primus  monumentis 
suam  Mariae  virginis  venerationem  significavit.  In  apside  ecclesiae  S.  Mariae  Maioris 
coronationem  Mariae  effingi  iussit  idemque  Mariae  reginae  informationem  primus  concepisse 
videtur  ^).  lam  hic  Mariam  cum  Christo  infante  solam  per  se  constantem  post  concilium 
demum,  Ephesi  habitum  (431),  solitam  factam  esse  observabo.  Nulla  autem  ex  iis  priscis 
monumentis,  quoad  ad  Mariae  cum  Christo  repraesentationem  pertinent,  nobis  servata 
sunt.  Mente  tantum  illa  fingere  possumus,  inferioris  aetatis  arte  facta  opera  intuentes. 
E.  g.  in  ecclesia  S.  Mariae  Antiquae  pictura  muraiis  magnopere  laesa,  secundum  Wilpert 
e  V.  saec.  oriunda,  conspicitur'-').  Sin  autem  cum  simili  repraesentatione  in  ecclesia  funeraria 
SS.  Felicis  et  Adaucti  i"),  secundum  inscriptionem  a.  528  orta,  eam  componimus,  maxima 
inter  utramque  convenientia  picturam  muralem  in  eccl.  S.  Mariae  Antiquae  potius  VI.  saec. 
ortam  esse  nos  docet.  Maria  plane  adversa  facie  in  cathedra  gemmata,  veste  imperatoria 
induta  sedet,  in  gremio  Christum  infantem,  adversa  quoque  spectatori  facie,  manu  codicem 
gemmatum  tenentem,  dextra  sua  umerum,  sinistra  femur  eius  amplectens,  secum  habet. 
Altera  muralis  pictura  nullo  modo  nisi  vestimentis  a  repraesentatione  in  eccl.  S.  Mariae 
Antiquae  discrepat.  Maria  purpureo  talari  induta,  palla  super  occiput  eius  obducta,'  pur- 

»)  ibid.,  t.  116,  1  et  141,  6.  ibid.,  t.  83,  1  et  in  textu  p.  191,  fig.  14.  »)  ibid.,  t.  144,  1.  ibid., 
t.  166  et  172.  ibid.,  t.  212.  "■)  ibid.,  t.  231.  ')  cf.  Wilpert,  1. 1.,  t.239.  ")  cf.  Wilpert,  Mosailcen  und 
Malereien,  in  textu  p.  1128sqq.      ibid.,  t.  133— 134.    >»)  ibid.,  t.  136. 

pureis  calceamentis  calceata,  manifeste  a  mortalium  mulierum  habitu  distincta  est.  Christus 
pro  codice  volumen  obsignatum  tenet  manu.  Haec  forma  ut  „Byzantina"  quae  dicitur 
manet,  quamquam  Maria  hac  inferiore  aetate  alio  quoque  modo  efficta  est.  De  his  autem 
post  saec.  V.  ortis  formis,  quarum  quae  dicitur  Hodegetriae  passim  tantum  formam 
commemorabo,  accuratius  non  agam. 

Notandum  vero  monumentum,  pictura  muralis  in  coem.  maiore  inventa  (e  IV.  saec. 
fine),  accuratius  mihi  explicandum  videtur  ^).  Imago  clipeata  nobis  matrem  adversa  plane 
facie  manus  in  orantis  modo  attollentem  monstrat.  Ante  eam,  adversa  quoque  facie,  puer 
apparet,  non  orans.  Ab  utraque  parte  monogramma  Christi  expressum  est.  Quam  ob  rem 
Wilpert^),  considerans  quoque  puerum  non  orantem  effictum  esse,  formamque  eam 
in  arte  Byzantina  ut  Dei  matris  imaginem  permanere,  hic  Mariam  cum  Christo  puero  in 
orantis  modo  pictam  esse  putat.  Secundum  eum  haec  pictura  muralis  Mariam  priscis  iam 
ecclesiae  temporibus  deprecatricis  partes  egisse  comprobat  eiusque  in  ecclesia  catholica 
positionem  natura  sua  iam  eandem  fuisse  priscis  atque  posterioribus  saeculis.  v.  SybeP) 
iure,  ut  opinor,  huic  argumentationi  repugnavit,  picturamque  ut  matris  mortuae  cum  filio 
interpretatus  est.  Nonnullas  et  alias  matrum  mortalium  cum  infantibus  repraesentationes 
hoc  loco  omittere  nolim,  quamquam  stantes  effictae  a  proposito  meo  proprie  procul 
sunt.  Inveniuntur  in  opere  musivo,  caedem  innocentium  exprimente,  in  eccl.  S.  Mariae 
Maioris  (e  primo  V.  saec.  dimidio),  matresque  infantes  suos  sedentes  in  brachio  laevo 
tenentes  reddunt^).  Eodem  loco  eiusdem  temporis  similem  matris  Mariae  cum  infante 
repraesentationem  videmus  ''):  forma  „Hodegetriae"  est,  cuius  antiquissimum  exemplum 
mihi  innotuit  in:  Bauer  et  Strzygowski,  Alexandr.  Weltchronik,  fragm.  8  C  vers. 
ex  ineunte  V.  saec.  Postea  aetate  Byzantina  haec  quidem  forma  late  pervulgata  est. 

In  tractanda  pictura  libris  egregiis  usus  sum,  qui  imaginibus  fidelibus  facultatem  mihi 
iudicandi  de  tempore,  quo  factae  sint  picturae,  praebebant.  Materia  ea  insuper  summa 
cura  saepius  pertractata  est.  In  rebus  minus  secundis  sum,  cum  in  arte  statuaria  quae 
repraesentationes  ad  propositum  meum  pertineant  mihi  investigandum  est.  Artis  statuariae 
aetatis  imperatoriae  historiam  stilisticam,  si  disputationes  nonnullas  speciales  neglegimus, 
non  habemus ''').  Quod  ad  artem  statuariam  Christianam  attinet  paulo  meliore  condicione 
utimur.  Haec  perpetua  atque  cohaerente  cum  arte  gentili  comparatione  tractanda  sit,  qua 
quidem  ratione  a  nonnullis  adhibita,  normae  generales  iam  in  chao  elaboratae  sunt"). 
Maxima  nobis  negotia  sarcophagi  praebent.  Quos  hic  sarcophagos  persequemur,  magna 
ex  parte  imaginibus  tantum  minus  commodis,  a  Garucci  in  lucem  editis,  cognovimus,  ita 

»)  cf.  Wilpert,  Katakombenmal.,  1. 161, 1;  207—209.  ibid.  p.  209sqq.  cf.  Christi.Antike  1,  p.  260sq. 
*)  cf.  Wilpert,  Mosaiken,  t.  69.  °)  cf.  ibid.  t.  57—8.  ")  A.  Hekler,  Romiscfie  weibliche  Gewandstatuen 
(Miinch.  Arch.  Stud.  1906)  de  parte  tantum  agit;  A.  Strong,  Roman  sculpture,  1907,  et  H.  B.  Walters. 
The  Art  of  the  Romans,  quasi  duce  tantum  generali  utaris.  Ne  libri  quidem  F.  Wickhoff,  Rom.  Kunst 
(1895)  et  A.  Riegl,  Spatromische  Kunstindustrie,  1  (1901),  quamvis  magni  momenti  sint,  lacunam  illam 
prorsus  complere  possunt.  Modo  Vindobonae  usitato  uterque  historiam  vitae  ac  cultus  antiquorum  basin 
habet  et  ex  historia  artis  generali  propriam  auctoris  opinionem  elucidat.  Historiam  autem  monumentorum 
stilisticam,  sensu  circumscripto,  neuter  dat.  Quamvis  latus  sit  conspectus,  Cagnat  et  Chapot,  quoque, 
Manuel  d'Arch.  Rom.  I.  (Paris.  1916),  ut  nomen  eius  indicat,  historia  critica  stilistica  artis  proprio  sensu 
non  est.  ')  Imprimis  L.  v.  Sybel,  Chr.  Antike  I/II  (1906—9)  optime  de  his  rebus  meritus  est;  cf.  etiam 
Wittig,  Die  altchristlichen  Skulpturen  im  Deutschen  Camposanto  in  Rom  (I906j. 

ut  plerumque  quando  confecti  sint  difficile  dictu.  Satis  igitur  mihi  erit  ea  monumenta, 
quibus  matres  cum  infantibus  repraesentantur,  ordine  enumerare.  Summatim  post  saec.  IV. 
peractum  sarcophagos  illos  ortos  esse  enuntiare  Hcet.  Vulgo  Maria  cum  Christo  puero 
repraesentatur,  semper  quidem  in  compositionem  magorum  adorationis  vel  in  alium  con- 
textum  recepta.  Forma  creberrima  Mariam  matrem  ex  obhquo  situ,  sedentem  in  artiselHo 
ex  arundine  nexo,  cuius  storea  interdum  significatur,  reddit.  Plerumque  velata,  aversum 
ab  ipsa  Christum  puerum  ex  obHquo  situ  manus  extendentem,  ut  magorum  dona  accipiat, 
in  gremio  tenet.  Hanc  repraesentaHonem  in  compluribus  sarcophagis  reperimus,  Romae 
in  Laterano  asservatis  (cf.  G  a  r  u  c  c  i,  V.  358,  1  ;  359,  1 ;  365,  2  (fig.  1 2) ;  384,  5 ;  398,  3  et  4) 
et  in  Vaticano  (cf.  ibid.,  VI.  435,  7);  Syracusis  (cf.  ibid.,  V.  365,  1),  Parisiis  (cf.  ibid., 
VI.  447,2).  In  sarcophagis,  qui  in  oppidisRavello  etTolentinoasservantur  (cf.  ibid.,  V.  398, 16 
et  Kraus,  Chr.  Kunst,  I,  p.  152)  Maria  dextram  porrigit;  sarcophagus  Romae  in  Vaticano 
asservatus  (cf.  Garucci,  V.  377,  1)  puerum  stantem  in  matris  gremio  reddit.  Sellam 
paulum  discrepantem,  plicatili  interdum  sella  vel  saxo  subeunte,  sarcophagi  Arelati  et 
Tolentino  in  oppido  asservati  praebent  (cf.  ibid.,  V.  317,  4;  303,  3).  Paulo  magis  adversa 
facie  Mariam  in  ectypo,  nunc  propylaeis  eccl.  S.  Marci  Venetiis  affixo,  videmus.  Quod 
ectypon  Syriaca  determinante  auctoritate  ortum  esse  apparet.  Hic  quoque  Maria  cum  Christo 
adorationis  magorum  partem  efficiunt  i).  Indicem  hunc  plenum  atque  perfectum  non  esse 
scio.  Nonnullos  VI.  vel  VII.  saec,  sarcophagos  omisi.  Satis  autem  demonstrat  repraesen- 
tationes  Mariae  cu  minfante  in  arte  statuaria  decorativa  locum  quendam  specialem  atque 
pecuHarem  obtinuisse.  Plerumque  cum  adoratione  Magorum  cohaerent,  numquam  per  se 
solae  constantes  inveniuntur  *). 

Eiusmodi  formam  adversa  autem  facie  et  in  nonnullis  sarcophagis  et  in  aliis  arHs 
statuariae  operibus  interdum  invenimus.  Ectypon  in  Mus.  Kircher.  asservatum  Romae, 
magorum  adoraHonem  nobis  matrisque  eiusmodi  formam  ostendit;  puerum  autem  non 
prae  se  tendit  mater,  sed  nudus  in  gremio  cubans  in  laevam  matris,  dextra  sua  corpus 
eius  amplectentis,  recHnatur  ^).  Secundum  imaginem  hoc  opus  magnopere  cum  repraesen- 
tationibus  gentilibus  anHquis  cohaeret,  ita  ut  ineunte  saec.  IV.  factum  videatur.  Sarco- 
phagus  Carthagini  asservatus,  quamquam  valde  laesus,  Mariam  cum  Christo  infante  in 
maiorem  compositionem,  detrimento  autem  ambiguam,  receptam  ostendit^).  Maria  paulum 
sinistrorsum  sed  adversa  fere  facie,  in  sella,  scabello  instructa,  sedens,  ad  nonnullas 
Hguras,  a  dextra  parte  appropinquantes  se  convertit.  Christumque  puerum,  ab  ipsa  aver- 
sum  ambabus  manibus  in  gremio  deHnet.  (V.  saec.)  Hanc  formam  quasi  praecursoriam 
formae  illius  Byzantinae,  plane  adversa  facie,  considerare  velim.  Cuius  exempla  picturas 
murales  in  eccl.  S.  Mariae  Ant.  et  SS.  Felicis  et  AdaucH  iam  novimus  (cf.  p.  51).  Quo- 
modo  forma  illa  evoluta  sit  hisce  monumenHs  observare  licet: 

ReHquiarium  asservatum  in  eccl.  S.  Nazarii,  Mediolani  ^).  Mater  prorsus  adversa  facie 
efficta  est  magi  philosophorum  veste  induH,  puer  nudus  valde  agilis  expressus  est.  Opus, 
auctoritate  Orientali  vigente,  exeunte  IV.  saec.  ortum  videtur.  Evangeliarium  de  E  t  s  c  h- 
miadsin «).  Magorum  adorationem  in  infima  tabula  expressam  silenHo  praeterimus, animum 

cf.  Wulff,  Altchr.  u.  Byz.  Kunst,  p.  132  sq.  cf.  ceterum  quem  dedit  conspectum  Liell,  in  Maria- 
darstellungen,  p.  224sqq.  ^)  cf.  Garucci,  VI.  427. 6b.  *)  cf.  Liell,  1.  1.,  fig.  56.  =)  cf.  Wulff,  1.1., 
fig.  200.       ibid.,  fig.  185 ;  S  t  r  z  y  g  o  w  s  k  i,  Byz.  Denkm.,  1.,  1895. 

ajutem  intendimus  in  repraesentatione  Mariae  cum  Christo,  omni  maiore  compositione  soluta, 
adstantibus  duobus  modo  angelis  ministris.  Maria  plane  adversa  facie,  passis  genibus, 
Gohil>itis  pedibus  sedens  expressa  est.  In  genu  dextro  V4  adversa  facie,  Christus  puer, 
reclinans  in  laevam,  dextra  eius  fultus  sedet.  Opus  exeunte  saec.  V.  ex  auctoritate  Syriaca 
ortum  esse  apparet.Fragmentum  suggestus  (ambo),  Thessalonicae  inventum,  eodem  tempore 
ex  eadem  auctoritate  ortum  ^),  in  aedicula  Mariam  cum  infante  ostendit,  plane  formam 
Byzantinam  secutum.  Utraque  figura  adversa  prorsus  facie  redditur;  puer  medio  gremio,  a 
matre  aversus,  erectus  sedet,  ambabus  manibus  sustentus.  Maria  ab  adorantibus  magis 
aedicula  sua  divisa,  quodammodo  per  se  sola  constans  videtur.  Venerationis  autem  Mariae 
per  se  constantis  haec  compositio  pro  documento  afferri  non  potest. 

Coptica  quoque  ars  huius  formae  exemplar  nobis  reliquit :  in  Museo  Cairinensi  eiusmodi 
ectypon  e  lapide  calcario  asservatur,  Thebis  repertum,  saec.  VI.  ut  videtur  ortum  ^).  In  arte 
Byzantina  identidem  et  fere  sola  haec  forma  nobis  obvam  fit.  E.  g.  diptychon  R  uf  iani, 
Berolini  in  Museo  Fredericiano  asservatum,  hoc  loco  significo  ^). 

r  Semper  fere,  ut  supra  commemoravimus,  opera  matrem  cum  infante  exprimentia 
Mariam  cum  Christo  reddere  constat.  In  arte  statuaria  unum  tantum  monumentum  mihi 
iffinotuit,  quo  mater  mortalis  cum  infante  suo  exprimitur;  sc.  in  ectypo  in  sarcophagi 
operculo,  in  Museo  Germanici  Campi  Sancti  Romae,  asservato  ^).  Ante  parapetasma,  a 
Cupidinibus  sustentum,  familiam  videmus,maritum,  uxorem,  puellam,  thoracis  modo  effictam. 
Mater  proprio  oris  habitu  (met  individueele  gezichtsuitdrukking)  a  sinistra  expressa,  ad 
dextram  se  convertit,  V-i  adversa  ad  maritum  facie,  gremioque  puellam  ab  ipsa  aversam 
detinet,  umerumque  eius  dextra  sua  amplectitur.  Haec  repraesentatio  quod  ad  formam  attinet 
maxime  cum  solita  adversae  faciei  forma  ex  adoratione  magorum  congruit. 
,  Colligamus  et  breviter  quibus  de  rebus  verba  fecerimus  commoneamus.  Quinque  prae- 
sertim  formas  repraesentationum  matris  cum  infante  describere  possumus.  Formam  vetu- 
Stissimam  in  coem.  S.  Priscillae  invenimus :  mater  adversa  spectatori  facie,  infantem 
brachiis  ad  se  tenet.  Altera  forma  prima  invenitur  in  coem.  SS.  Petri  et  Marcellini :  mater 
eodem  modo  expressa,  infantem  ab  ipsa  aversum  ambabus  manibus  prae  se  tenet  in  gremio. 
Tertia  videtur  forma  ex  obliquo  situ  esse  :  mater  ex  obliquo  situ  reddita  puerum  aversum, 
ambabus  manibus  sustentum  in  gremio  tenet.  Nonnumquam  infans  incunabulis  involutus 
con  picitur.  Quartam  formam  puto  illam  prorsus  adversa  facie  redditam,  cui  in  partibus 
praesertim  Orientalibus  imperii  Romani  mature  occurrimus,  quae  deinde  forma  Byzantina 
perpetuabitur.  Passim  modo  quintae  formae,  „Hodegetriae"  quae  dicitur,  mentionem  feci. 
Sequenti  capite  harum  atque  artis  gentilis  formarum  necessitudinem  atque  cohaerentiam 
accuratius  definire  conabor. 

Nunc  autem  quaerendum  mihi  videtur,  quid  Maria  priorum  saeculorum  Christianis  valuerit, 
quem  sensum  eius  effigies  iis  praebuerit.  Spinosa  loca  me  ingredi  bene  scio  neque  quaquam 
in  controversiaixi  theologorum  catholicorum  et  reformatorum  evangelicorum,  qui  utrique 
opinionem  suam.theologico-dogmaticam  Christianorum  monumentorum  testimonio  fulcire 
yolunt,  inserere  me  velim.  Qui  cupidus  controversiae  huius,  specie  iniucundissima,  cogno- 

ef.  K  r  a  u  s,  Chr.  Kunst,  I.,  fig.  189 ;  W  u  1  f  f,  1.  1.,  p.  135  sq.  -j  cf.  S  t  r  z  y  g  0  w  s  k  i,  Koptische 
Kunst,  fig.  161.  cf.  Beschr.  der  Bildwerke,  e.  q.  s. :  Die  Elfenbeinwerke,  tab.  II.,  2.  '')  cf.  v.  S  y  b  e  1, 
Chr.  Antike,  II.,  fig.  13,  p.  180  sq. 

scendaejegatquaesolntroductionematqueultimacapitalibri  Lielli,  Die  Darstellungen  Maria, 
(Freiburg  i.  B.  1887).  Quamvis  utilis  sit  liber  rerum  congestarum  copia,  charactere  suo 
polemico,  personam  magis  quam  rem  aggrediente,  propositaque  voluntate  certa  comprobandi 
ea,  quae  multo  magis  fidei  quam.scientiae  sunt,  saporem  a  scientia  alienum  relinquit  (cf. 
praesertim  Introd.  p.  15!).  Mea  opinione  non  porro  progrediendum  quam  Lehneri) 
disputatione  sua  cauta  progressus  est,  qui  S.  Scripturae  textu  nisus,  hanc  Mariae  imaginem 
adumbravit:  „Maria  ist  Jungfrau,  Mutter  des  Messias,  Josephs  Weib.  Sie  ist  glaubig  und 
tugendhaft  und  genieBt  der  Gnade  Gottes.  Sie  wird  selig  gepriesen"  ^).  Prioribus  duobus 
saeculis  his  praesertim  rebusMariae  informatio  constitisse  videtur.  lam  evangelia  apocrypha 
uberiorem  Mariae  speciem  describunt^) ;  paulatim  nunc  controversiae  illae  de  immaculata 
conceptione  aliisque  rebus  magis  magisque  surgunt*).  Quaestio  utrum  lesus  Dei  filius  an 
Deus  ipse  sit  ardenter  inter  patres  ecclesiae  disputatur;  quomodo  autem  solvatur  magni 
nimirum  momenti  est  in  definienda  Mariae  in  ecclesia  positione.  Magis  magisque  Maria 
eminet,  honorisque  eius  amplificatio  eodem  modo,  quo  Christus  fit  Deus,  increscit.  Qui  cum 
Deus  transcendens  factus  sit,  Maria  imprimi.s,  deprecatricis,  mediatricisque  partibus  functa 
est  '').  Accedit  quod  inde  a  medio  saec.  IV.  studium  virginitatis,  cui  nimium  profecto  tribue- 
batur,  continenter  augebatur.  Quis  autem  magis  exemplum  venerandum  esset  quam  virgo 
Maria  ^),  quam  virginem  immaculatam  fuisse  ante  partum,  in  partu,  post  partum  populus  si 
non  e  dogmate  ecclesiae,  attamen  ut  sententiam  saepe  enuntiatam  credebat.  Concilium 
Nicaeae  habitum  (325)  homousian  Patris  etFilii  constituit:  concihum  Ephesi  habitum  (431) 
conclusit  tantum  et  confirmavit  sanxitque  praedicatum  illud  Mariae,  „Theotocus",  per 
IV.  saec.  magis  magisque  usitatum.  Ita  Mariae  venerationem,  ratione  primitus  SS.  Martyrum 
venerationis  simillimam,  longe  eam  superare  videmus  atque  profectam  a  patrum  ecclesiae 
considerationibus  de  Theotoco  nomine,  proprium  cursum  perficere,  quo  tandem  specialem 
atque  fere  per  se  constantem  in  ecclesia  catholica  honorem  atque  munus  adepta  est. 

In  difficilibus  illis  atque  tortuosis  contemplationibus  diutius  mihi  versari  non  licet,  hoc 
loco  autem  monere  non  praetermittam  magnum  illud  atque  acre  de  Maria  certamen, 
quamvis  toti  ecclesiae  patribusque  aeque  ex  Occidentis  partibus  cordi  esset,  Orientis  im- 
primis  in  partibus  dimicatum  esse;  concilium  de  Maria  Ephesi  habitum  esse,  in  prisca 
illa  Astartae  urbe,  deae  virginis  gentilium,  cuius  templum  quidem  in  Mariae  ecclesiam  com- 
mutatum  videtur ')  conciliique  decretum  incredibili  animi  permotione  coram  populo  pro- 
nuntiatum  esse;  clarumque  „Theotoci"  propugnatorem  Cyrillum  illum,  Alexandriae,  priscae 
Isidis  urbis  episcopum  fuisse.  Verisimile  igitur  est  initia  Mariae  venerationis  per  se  con- 
stantis  circa  med.  V.  saec.  quaerenda  esse,  quamquam  primordia  fortasse  antiquiora  sunt. 
Quid  monumenta  quae  memoravi  hac  de  re  docent?  In  coemeteriis  nulla  exempla  Mariae 
cum  Christo  compositionis  per  se  constantis  invenimus.  Semper  fere  Maria  in  adorationis 
magorum  compositionem  recepta  erat.  Et  Christum  puerum,  non  Mariam,  a  magis  adorari 
consideres;  verba  in  Ev.  Matthaei  (II.  11  —  12)  hac  de  re  satis  plana  atque  clara  sunt.  Cum 
in  hisce  compositionibus  Mariae  cum  Christo  forma  inveniatur,  nequaquam  cum  Mariae 

M  cf.  Die  Marienverehrung,  e.  q.  s.,  Stuttgart  1881.  -)  ibid.,  p.  7.  cf.  imprimis  Protev.  Jacobi. 
■*)  cf.  Harnack,  Dogmengesch.,  I.,  p.  152.  cf.  Renan,  M.  Aurele,  p.  144.  ")  cf.  Lucius,  Anf.  d. 
Heiligenkults,  p.  422  sqq.  ')  cf.  R  o  e  s  c  h,  Astarte-Maria,  Theol.  Stud.  und  Krit.,  1888,  p.  282;  W  o  o  d, 
Discoveries  at  Ephesos,  p.  190  et  259. 

veneratione  peculiarl  cohaerere  eam  constat.  Mariae  praesentia  primo  loco  textus  verbis 
explicatur,  deinde  autem,  proptereaquod  quasi  necessaria  est  ad  compositionem  claudendam. 
Alius  sensus  proprius  Mariae  non  attribuebatur.  Hoc  apparet  ex  opere]  musivo  in  eccl. 
S.  Mariae  Maioris  (a.  435  p.  Chr.  n.)  ubi  Christus  solus  in  solio  sedens,  magorum  laudes 
recipit.  Si  in  repraesentatione  Mariae  cum  infante  illa  proprium  locum  teneret  et  speciali 
quadam  veneratione  coli  soleret,  talis  repraesentatio,  in  qua  Maria  prorsus  supprimitur, 
medio  V.  saec,  eo  ipso  tempore,  quo  Mariae  veneratio  formaHter  agnita  atque  affirmata 
esset,  oriri  non  potuisset.  Hoc  loco  liceat  magnam  illam  differentiam,  quae  inter  deas 
matres  a  gentilibus  cultas  et  Mariam  extat  verbo  statuere.  Dum  illae  semper  primas  partes, 
ut  ita  dicam,  agunt  et  ipsae  praesertim  coluntur,  Maria  fiho  cedit.  Prioribus  post  Christum 
n.  saeculis  nonnisi  „Thronus  Dei"  est  et  hunc,  Christum,  imprimis  adorant  Christiani, 
hunc  praecipue  repraesentationibus  honorant.  Ut  concise  iam  praecipiam  quod  sequenti 
capite  fusius  tractabo:  hic  apparet,  quare  Mariae  venerationem  e  cultu  matrum  dearum 
gentiUum,  imprimis  Isidis,  ortam  esse  ponere  non  liceat.  Multa  profecto  munera  a  paganis 
deis  recepit,  sed  tunc  demum  id  facere  potuit  cum  ipsius  Christianae  fidei  evolutione  locum 
maioris  auctoritatis  sibi  peperisset.  Tunc  Mariam  aliarum  dearum  auctoritatem  expertam  esse 
non  nego.  Quomodo  autem  id  factum  sit,  accuratius  exponere  suo  loco  conabor.  De  mytho 
quoque  magorum  adorationis  oriundo  ^)  hoc  loco  uberius  tractare  non  possum ;  de  tota 
autem  compositione,  deque  forma  matris  cum  infante,  proximo  capite  fusius  agam. 

Vetustissima  Mariae  cum  infante  repraesentatio  in  coem.  S.  Priscillae  invenitur,  ubi 
coram  propheta  Isaia  (sive  Bileam)  conspicitur.  Hanc  quoque  picturam  re  vera  illustrativam 
esse  mihi  persuasum  habeo.  Haec  pariter  atque  aliae  repraesentationes  picturae  coeme- 
teriorum  decorativae  partes  ordinariae  sunt  locisque  inveniuntur,  quae  per  se  Mariae 
venerationem  parum  probabilem  reddunt.  Mariae  autem  miraculosam  historiam,  quae  ubi 
orta  sit,  ignoramus  ^),  II.  iam  saec.  sermonibus  atque  animis  percelebratam  esse  insuper 
scimus'*).  Prophetam  autem,  si  recte  eum  interpretati  sumus  ut  Bileam,  in  duabus  pic- 
turis  coemeteriorum  reperimus.  Bileam  ibi  repraesentatur  solus,  sine  Maria  cum  infante, 
dum  stellam  digito  monstrat  ^),  quod  novo  documento  sit  Mariae  formam  nullam  propriam 
atque  venerabilem  vim  habuisse. 

Peculiarem  dispositionem  in  alia  pictura  murali  in  coem.  S.  Priscillae  ^)  invenimus, 
ubi  Christi  mater  componitur  cum  velatione  virginis  Deo  promissae  (ex  altera  III.  saec. 
parte).  Hac  imagine,  ut  opinor,  mature  iam  expressum  est  quod  evangeliis  apocryphis, 
quod  patrum  ecclesiae  scriptis  vi  atque  semper  crescente  gravitate  monetur:  Mariam  ante 
omnia  Dei  ancillam,  in  terris  exemplum,  deprecatricem  autem  ac  patronam  in  coelo  esse 
virginum  Deo  promissarum ').  Ut  exemplum  imprimis  hoc  loco  depicta  est,  exemplum 
virginis  mundum  relinquentis,  se  ipsa  totam  Deo  promittentis.  Hic  fortasse  peculiarem 
Mariae  venerationem  verecunde  in  lucem  prodeuntem  aspicere  licet,  quamquam  longe 
abest  ut  iam  vulgata  sit. 

In  recensendis  picturis  eam,  quae  in  coem.  maiore  (e  medio  IV.  saec.)  reperta  est^), 
mortalis  matris,  in  modum  „orantis"  effictae,  effigiem  me  habere  iam  exposui.  Hac  de 

1)  cf.  Wilpert,  Mosaiken,  t.  62— 63.  cf.  A.  Dieterich,  Kl.  Schriften,  p.  272  sqq.  cf.  Harnacic, 
Dogmengesch.,  I.,  p.  152.  *)  cf.  Lucius,  Anf.  d.  Heiligenlc.,  p.  422  sqq.  •')  cf.  Wilpert,  Katakombenmal., 
1. 158,  2  et  165.   ")  ibid.,  t.81.    ')  cf.  Lucius,  1.  1.,  p.  431  sq.       cf.  W  i  1  pe  r  t,  l  I.,  t.  163,  1;  207—9. 

re  non  pluribus  verbis  agam,  praesertim  quia  incertum  adhuc,  utrum  „orantes"  ut  „adorantes", 
i.  e.  ut  mortui  in  Dei  magnificentia  defixi*),  an  ut  „orantes"  proprio  sensu,  i.  e.  ut  animae 
eorum  qui  in  Deo  mortui  sunt,  imprimis  SS.  Martyrum,  precibusque  apud  Deum  viventium 
deprecatores  esse  possint  ^).  Etiamsi  hac  pictura  repraesentatio  Mariae  ut  „orantis"  (catho- 
hco  sensu!)  redderetur,  haud  quaquam  revera  peculiarem  Matris  Mariae  cum  Christo 
venerationem  comprobaret:  Mariam  tantum  ut  unam  e  permultis  „orantibus"  in  coemeteriis 
depictis,  considerare  possim. 

Quae  veram  Mariae  cum  Christo  puero  venerationem  attestantur  repraesentationes  tem- 
poribus  post  concilium  Ephesi  habitum  (431)  modo  occurrunt.  Sixtus  III  papa  (432 — 440) 
ut  supra  dixi,  primus  qui  venerationem  suam  Matris  Dei  magnifico  modo  significavit  fuisse 
videtur,  Opus  illud  musivum,  (nunc  sublatum)  in  eccl.  S.  Mariae  Maioris,  Mariae  coronationem 
reddens,  documento  sit.  Quamquam  suscipitur  eundem  formam  quoque  Mariae  Reginae, 
quam  in  Eccl.  S.  Mariae  Antiquae  novimus  (ex  ineunte  VI.  saec.)  ^),  creavisse,  in  partibus 
Occidentalibus  VI.  demum  saec.  eam  tenemus.  Nempe  coram  picturis  muralibus,  in  eccl. 
S.  Mariae  Antiquae  et  in  eccl.  funeraria  SS.  Felicis  et  Adaucti  repertis,  non  amplius  dubitandum 
quin  compositionem  prorsus  repraesentativam,  solam  per  se  constantem  videamus. 

In  partibus  Orientalibus  repraesentationem  Mariae  cum  Christo  paulo  priorem  esse 
videmus,  quasi  concilii  Ephesiaci  decreta  populus  festinans  opperiri  non  potuerit.  Revera 
notabile  hic  primum  nos  formam  illam  Hodegetriae  invenire  (ineunte  V.  saec.)  quae  deinde 
in  artis  evolutione  tantam  vim  vitalem  comprobavit.  In  arte  statuaria  magorum  adorationem 
repetitione  perpetua  in  sarcophagis  conspicimus,  satis  copiose  pertractatam.  In  compo- 
sitioneper  se  constante  Maria  cum  Christo  puero  primum  in  Evangeliario  de  Etschmiadin 
occurrit  (V.  saec).  Mariam  videmus  cum  infante  in  solio  sedentem  inter  duos  angelos,  dis- 
positionis  formam,  quam  in  ampullis  unguentariis  de  Monza  e  VI.  vel  VII.  saec.  reperimus  "). 
Wulff')eam  cohaerere  cum  illa  illustri,  fabulosa  autem  adhuc,  ut  opinor,  Mariae  statua 
Bethlehemi  putat.  Quam  ignoramus,  ita  ut  Wulff  i  opinio  ad  tempus  hypothesis  loco  tantum 
habenda  videatur.  E  monumentis  fortasse  efficere  possis  in  Syria  quoque  ante  concilium 
Ephesiacum  Mariae  formam  in  usu  fuisse,  et  summa  cautione  comprobare  possis  formam 
„Throni  Dei",  ut  monumenta  nunc  primum  tractata  nobis  osstenderunt,  ex  auctoritate  Syriaca 
gravi  ortam  esse.  In  arte  Byzantina  forma  illa  nobis  ut  maxime  usitata  atque  longe  lateque 
pervulgata  occurrit. 

Si  breviter  quibus  de  rebus  verba  fecerim  coliigo,  monumentorum  testimonia  omnino 
fere  cum  iis,  quae  litteris  eruenda  erant  congruere  video.  Ante  V.  saec.  Mariae  venerationem 
proprio  sensu  indicare  nullo  pacto  possis  '').  A  definitione  Mariae  naturae,  concilio  Ephe- 
siaco  constituta,  veneratio  eius  profecta,  deinde  paulatim  evoluta  est. 

0  cf.  V.  S  y  b  e  1,  Das  Werden  christl.  Kunst,  in  Rep.  f.  Kunstw.,  1916,  p.  123.  »)  Communis  de  ea 
re  catholica  opinio.      cf.  Wilpert,  Malereien,  t.  133—134.   *)  cf.  Bauer  et  Strzy gowsi< i,  Alexandr. 
Weltchroniic,  frag.  8,  C  verso.   °)  cf.  Wulff,  1. 1.,  fig.  185.       cf.  Garucci,  VI.  434.  1.    ')  cf.  1.  1.,  p.310. 
cf.  quae  Schultze,  Arch.  Studien  iiber  alt-chr.  Monum.,  hac  de  re  commonet. 

Gentilium  atque  Christianarum  matris  cum  infante  repraesentationum 

inter  se  comparatio. 

Initio  praecedentis  capitis  de  ratione  inter  gentilem  et  priscam  christianam  artem, 
imprimis  quoad  in  coemeteriis  conspicitur  paulum  audacter  locutus  sum  (cf.  p.  47).  Haud 
abs  re  miiii  videtur,  quae  sit  vetustissima  illa  „Christiana"  ars,  quid  praesertim  adiectivum 
illud  „Christiana"  hoc  contextu  valeat,  paulo  accuratius  examinare^).  Primi  theologi  fuerunt 
qui  in  his  monumentis  versati  sunt.  Eodem  modo,  quo  archaeologi  antiquae  artis,  cultus 
ac  vitae  antiquorum  cognitionem  dilatare  conati  sunt,  theologi  e  priscae  artis  Christianae 
monumentis  indicia  quaesiverunt,  quibus  doctrinam  suam  de  fide  Christiana  augerent. 
Initio  tantum,  quae  monumenta  a  Christianis  artificibus  confecta  in  usum  Christianum 
versa  sint,  quid  significaverint,  quando  orta  sint,  quid  doceant  ad  intellegendam  historiam 
volutionis  fidei  Christianae,  cognoscere  in  animo  habebant;  itaque  vocabulum  „Christianae" 
ad  usum  Christianum  tantum,  non  ad  valorem  quendam  internum  aestheticum  pertinebat. 
luxta  autem  eos,  inter  archaeologos  Christianos  erant  qui  artis  historiae  generalis  ratione 
habita  monumenta  consideranda  esse  putarent.  Nunc  autem  prima  illa  „Christianae"  artis 
notio  atque  nomen  illud  retinebantur.  Christiana  ars  gentili  opponebatur,  utraque  quo- 
dammodo  orbem  suum  conficere  putabatur.  Eo  modo  fortasse  iudicare  possis,  si  argu- 
mentum  consideres,  sed  historiae  artis  ratione  habita,  ubi  formae  magis  contemplandae 
sunt,  severa  illa  distinctio  reicienda  videtur.  Utriusque  artis  enim  artifices  cum  inter  se 
in  una  regione  atque  societate  viverent,  historiae  artis  studiosus  non  potest  quin  eorum 
opera  arctissimo  quodam  vinculo  inter  se  cohaerere  comprobet.  Utraque  opera  sub  specie 
evolutionis,  quoad  formalis  est,  consideranda  sunt.  Historia  enim  artis  imprimis  quomodo 
formis  artifices  cogitata  sua  expresserint  enarrat.  „Christianae"  autem  artis  historia,  ut 
certa  pars  generalis  historiae  artis,  nonnullis  seriis  conatibus  exceptis,  nondum  conscripta 
est.  Suo  loco  (cf.  p.  52)  iam  significavi  hoc  ex  ea  re  ortum  esse,  quod  opera  arte  facta 
huius  temporis,  tam  gentilia  quam  Christiana,  nondum  ita  pertractata  sunt,  ut  ea  stilisticae 
evolutionis  ratione  habita  complecti  iam  possint.  Nihilominus  quin  examinetur,  quomodo 
„gentilis"  ars  atque  „Christiana"  inter  se  cohaereant,  nihil  obstat.  Hac  in  re  autem  quam 
maxime  cavendum  est  ne  fine  excidas. 

Quare  primo  loco  quaerendum  est,  num  ars  Christiana  non  solum  argumento,  sed 
etiam  fortasse  formis  suis,  stilo  ab  arte  gentili  differat?  Si  artem  „gentilem"  ut  Graeco- 


cf.  Jordan,  Gibt  es  eine  alt-„christljche"  Kunst?  (Stud.  H a u c k,  Lipsiae  1916,  p.  311sqq.). 

romanam  vel  Hellenistico-romanam,  angustiore  sensu,  interpretaris,  eam  quaestionem 
affirmare  tantum  potes.  Sin  autem  „gentilem"  eam  intellegis  artem,  quae  per  totum  im- 
perium  Romanum  exercetur,  eiusque  geographicas  atque  ethnographicas  varietates  accipis 
et  per  saecula  eam  evolvisse  perspicis,  haudquaquam  affirmandam  esse  quaestionem 
positam  puto.  Hoc  modo  in  arte  „gentili"  eadem  elementa  reperies,  quae  in  arte 
„Christiana"  nova  atque  peculiaria  esse  videntur.  Cum  certae  artis  cursum  validiorem 
fieri  videmus,  quibus  causis  id  fiat  profecto  nobis  inquirendum  est.  Et  fieri  potest  ut 
inveniamus  fidem  Christianam  magnas  in  ea  evolutione  partes  egisse.  Persuasum  mihi 
habeo  auctoriatem  Syriacae  artis,  quam  aetate  imperatoria  semper  crescentem  videmus, 
nexu  quodam  cum  auctoritate  Christianae  fidei  crescente  cohaerere.  Huius  autem  artis 
formae  non  „Christianae",  immo  vero  „Romanae"  sunt,  si  generalem  illius  vocabuli  sensum 
accipis.  Si  post  longum  tempus  huius  artis  cursus  ad  artem  Byzantinam  se  evolvens, 
vincit,  ne  victoriam  artis  „Christianae"  id  consideremus.  Multo  magis  ars  „gentilis"  eo 
progressa  est,  sicut  historice  Christianae  religionis  victoria  consideranda  est  „paganae" 
antiquitatis  evolutionis  ratione  habita.  Nec  „Christiana",  nec  „pagana"  ars  ut  unitatem 
se  exhibet.  Ea  quae  prima  Romae  novimus  monumenta  nihil  commune  cum  Syriacae 
artis  operibus  habent.  In  considerandis  monumentis  hoc  ne  obliviscaris.  Utrum  sit  diffe- 
rentia  inter  artem  antiquam  et  „modernam",  ut  ita  dicam,  (i.  e.  „Christianam") hoc  loco 
accuratius  inquirere  nequeo.  Eo  de  quo  agimus  tempore  tam  parum  inter  se  discrepant,  tam 
subtilis  est  transitus  et  quod  novum  est  tam  cunctanter  se  manifestat  ut  eas  differentias  gene- 
raliter  exponere  non  ausim.  Oblata  occasione  in  monumentorum  comparatione  huc  redibo. 

Repraesentationes  Mariae  cum  Christo  puero  ad  quinque  formas  redegi  (cf.  p.  54). 
Cum  autem  antiquissimae  earum  semper  in  compositionem  quandam  receptae  sint,  falso 
eas  cum  typis  paganis  matris  cum  infante  compararem,  nisi  compositionis  quoque,  in 
quam  receptae  essent,  rationem  haberem.  In  consideranda  autem  prima  forma  hoc  non 
opus  est,  cum  singula  eius  specimina  ut  partes  fere  per  se  constantes  compositionis 
videantur.  Primo  loco  eam,  quae  in  coem.  S.  Priscillae^)  inventa  est,  Mariae  repraesen- 
tationem  affero,  antiquissimam  et  optimam  picturam  muralem.  Duplicitas  quaedam  in 
compositione  inest:  mater,  paulum  prona,  infantem  nudum  ad  se  tenet,  velut  lactatura. 
Veste  autem  plane  induta  est  et  puer  ipse  ita  respicit,  ut  spectator  adesse  videatur. 
Formam  vere  Hellenisticam  ante  oculos  habemus,  rupta  tantum  unitate:  elementum  re- 
praesentativum  additum  est.  Ante  omnia  cum  hac  repraesentatione  conferatur  pictura 
muralis,  Romae  inventa '),  ubi  Dionysus  puer  in  terra  Nysa  redditur.  Nympha,  habitu 
satis  congruens  cum  Maria  matre,  Baccho  puero  mammam  praebet;  is  autem,  gremio 
eius  insidens,  caput  avertit.  Eundem  pueri  habitum  e.  g.  signa  e  t.  c.  in  Mus.  Acad.  Artis 
Bonnensi  (Winter,  I.  148.  3)  et  in  Mus.  c.  t.  Louvre  (ibid.,  I.  149.  3)  exhibent.  Conferatur 
quoque  ectypon  illud  Arae  Pacis,  ubi  infans  Telluris  in  dextro  brachio  recubans,  eodem 
schemate  redditus  est.  Non  dico  cohaerentiam  atque  perpetuitatem  esse  inter  haec  anti- 
quae  artis  opera  atque  picturam  illam  muralem  in  coem.  S.  Priscillae;  ne  pendere  quidem 
hanc  ex  illis  affirmare  velim.  Sed  „gentilis"  atque  „Christianae"  artis  formas  easdem 
esse  hic  et  ubique  demonstrare  tantum  volo. 

')  cf.  L.  Curtius,  Die  ant.  Kunst,  I,  p.  Isqq.  *)  cf.  Wilpert,  Katakombenmal.,  t.  22.  '■')  cf.  Mon.  d. 
Inst.  1885,  t.  XX. 

Antiquissima  in  coem.  S.  Prisciliae  pictura  imprimis  in  puerum  oculos  spectatorum 
convertit,  eumque  quodammodo  principem  locum  tenere  denotat.  In  altera  eiusdem  coem. 
pictura  muralis,  exeuntis  III.  saec.  ^),  Maria  magis  eminet.  Repraesentationem  hic  receptam 
esse  in  compositionem  virginis  velationem  reddentem  in  mentem  revoco.  Infans  proxime 
cohaerens  cum  illo  in  altera  pictura  expresso,  spectatorem  quendam  non  intuetur,  sed 
placide  recubat  in  Mariae  brachiis.  Illa  autem  parum  ei  intenta,  cogitatione  et  oculis  alio 
errat:  compositionem  a  laeva  aspicit,  ubi  nunc  ipsum  virgo  velamine  induitur  ab  episcopo, 
qui  Mariam  virginem  intuetur,  „quasi  diceret:  ,Hanc  imitare,  filia!'  -)".  Maria  ipsa  caerulea 
tunica  manicata  angiclavia  induta  est');  opus  rude  neque  arte  neque  expressione 
aesthetica  excellet.  Quod  ad  schema  attinet,  quo  bipartita  animi  attentio  redditur,  conferas 
velim  vas  illud  argenteum  in  Ant.  Monacensi  asservatum  (cf.  B  aumeister,  Denkmaler, 
I,  p.  742,  t,  14)  quo  eventus  post  Troiam  captam  expressi  sunt.  Mariae  habitus  comparari 
tantum  potest  cum  signis  e  t.  c.  et  statuis  provinciaUbus.  Modus  quo  superior  corporis 
pars  prorsus  ad  spectatorem  versa  est  in  aetatis  imperatoriae  sculptura  post  11.  saec. 
minime  ignotus  est:  e.  g.  in  ectypis  columnae  M.  Aurelii  adhibetur.  In  pictura  autem 
huiusmodi  problemata  hisce  temporibus  plerumque  optime  solvuntur. 

Secunda  forma  qua  mater  redditur,  dum  ^,4  adversa  facie,  puerum  a  se  aversum 
ambabus  manibus  prae  se  in  gremio  tenet,  semper  fere  (compositione  in  coem.  Domitillae*) 
cum  propheta  tantum  excepta)  in  adorationem  magorum  recepta  est.  Hoc  idem  pertinet 
ad  formam  ex  obliquo  situ  redditam,  quam  tam  in  coemeteriis  quam  in  sculptura  deco- 
rativa,  praesertim  in  sarcophagis  continua  fere  repetitione  repperimus.  Infans  hic  quoque 
ex  obliquo  situ  a  matre  aversus  et  ambabus  eius  manibus  sustentatus  in  gremio  sedet. 
Adorationis  compositio  hunc  habitum  quodammodo  poscebat.  Secundum  Matthaeum 
magos  unum  tantum  Christum  infantem  adorare  iam  supra  memoravi.  Cum  picturae  illae 
murales  praesertim  illustrativae  sint,  nil  mirum  est  huius  de  Christo  opinionis  evangelicae 
rationem  habitam  esse  in  vestiendis  coemeteriis  picturis  Christumque  puerum  repraesen- 
tative  depictum  esse.  Vix  manifestius  fieri  id  potuit  quam  formis  II  et  III,  ubi  Mariam 
fere  ut  „Dei  Thronum"  acceptam  esse  videmus.  Ordine  nunc  examinabo  num  ars  gentilis 
compositiones  noverit,  cum  adoratione  magorum  comparandas  et  repraesentationes  matris 
cum  infante  creaverit,  quae  cum  formis  illis  II  et  III,  habitu  atque  expressione  congruere 
videantur.  Primam  quaestionem,  quippe  quae  longius  ab  argumento  me  removeret,  fusius 
tractare  non  possum,  Quomodo  orta  sit  fabula  magorum  ex  Oriente,  siquis  quaerat,  ad 
Dieterichi  inquisitionem  iam  laudatam  (Ztsch.  f.  Neut.  W.  1902;  Kl.  Schr.  p,  272 sqq.)  eum 
revoco.  De  ipsa  in  arte  repraesentatione  fusius  egerunt:  H.  Kehrer,  Die  Heiligen  drei 
Konige,  1/11,(1909);  P.  Bienkowski,  De  prototypo  quodam  Romano  adorationis  magorum, 
(Eos,  1911,  p.45sqq.);  P.  Fornari,  Della  origine  del  tipo  dei  magi  nell' antica  arte 
cristiana  (BoII,  di  Arch.  Crist.  191 1,  p.  69sqq.);  egregie  de  iis  disquisitionibus  disseruit, 
suamque  de  ea  re  exposuit  opinionem  L.  v.  Sybel,  Die  Magier  aus  Morgenland  (Rom. 
Mitt.  1912,  p,  311  sqq.). 

Primo  loco  parvam  inter  Matthaei  textum  atque  repraesentationes  discrepantiam  signi- 
ficare  velim.  Quamquam  Matthaeus  ipsis  verbis  nobis  narrat  magos  genu  posito 

cf.  Wilpert,  1.  1.,  t.  81.        ibid.  in  textu,  p.  208.        Vestimenta  Mariae  in  mentem  revocant 
.suffibulum  illud,  quod  virgines  Vestales  gestant.    *)  cf.  Wilpert,  1.  1.,  t.  83. 1  et  p.  191,  fig.  14. 

Christum  infantem  adoravisse,  per  V.  priora  saecuia  semper  stantes  eos  reddi  videmus, 
dum  dona  ferentes  accurrunt.  Matthaeus  autem  eos  procumbere  et  adorare  dicit,  deinde 
gazam  aperire  et  dona  offerre. 

Bienkowski  cum  magis  illis  accurrentibus  et  dona  offerentibus  ectypon  in  basi 
columnae,  in  villa  Borghese  asservata'),  contulit,  quo  duo  magi,  peculiari  illa,  quam 
e  Christianis  monumentis  novimus,  veste  Persica  induti  expressi  sunt.  Ectypon  illud 
I.  saec.  adscribendum  esse  putat  et  a  sculptore,  memore  itineris,  quod  magno  agmine 
Tiridates  rex  per  imperium  Romanum  fecit  -),  ut  Romae  Neronem  consalutaret,  ectypon 
illud  confectum  esse  credit.  Notatu  est  dignum  Dieter ichum  e  plane  diversa  parte  pro- 
fectum,  hoc  ipsum  eventum  materiam  praebuisse  magorum  ex  Anatolia  fabulae  comprobat. 
Re  vera  similitudo  inter  magos  illos  „gentiles"  et  „Christianos"  tanta  est,  ut  typologice 
inter  se  eos  cohaerere  putes  necesse  sit.  Ulterius  etiam  L.  v.  Sybel  progressus  est:  magos 
illos  ut  exempla  directa  considerandos  esse  non  accipit,  sed  ectypi  eburnei,  quod  vocatur 
Barberini  (Parisiis  in  Mus.  c.  t.  Louvre)  ratione  liabita,  compositionem  archetypam 
recomposuit:  Barbari  victi  sciHcet  Caesarem  consalutant.  Ut  in  ectypo  laudato,  barbaros 
utrimque  appropinquare  putat,  dum  media  inter  eos  stat  Victoria.  Hanc  autem  composi- 
tionem  prototypum  magorum  adorationis  esse  putat.  Quae  quidem  hypothesis  affirmari 
mihi  videtur  fragmento  operculi  sarcophagi,  Vindobonae  asservato  (Kunsth.  Mus.,  Ant.- 
Abt.,  Inv.  349),  quod  nondum  in  lucem  editum  est.  Est  lapis  marmoreus  (80/35-5  c.  M.), 
in  Musei  indicem  ut  ^festlicher  Aufzug"  relatus  et  ex  Africa  oriundus  (fig.  13). 
Quamquam  valde  laesum  est  ectypon,  compositionem  satis  clare  reddit.  A  dextra,  in 
angulo  lapidis,  magnum  Solis  caput,  radiis  ornatum  apparet^),  a  laeva  parte  lapis  fractus 
est,  sed  totam  compositionem  nihilominus  in  integrum  restituere  licet.  Sedili,  scabello 
instructo  insidens,  medium  tenet  locum  figura  plane  ad  spectatorem  versa.  Dextram 
sublevat,  ita  ut  palma  conspiciatur.  Laeva  autem  tenet  sphaeram,  quae  imperatorem  eum 
esse  indicat.  Utrimque  ei  bini  viri  appropinquant,  quorum  proximi  exomide  induti  sunt 
et  calceati,  dum  postremi  chlamyde  induti,  nudis  pedibus,  incedunt.  Omnes  manu  ad 
spectatorem  versa  concham  marinam,  ut  videtur,  gestant,  qua  quidem  barbari  et  rustici 
pro  bucina^)  utebantur,  dum  quisque  altera  manu  equum,  in  ectypo  parte  posteriore 
apparentem,  loris  ducit.  In  capite  alas  gestare  videntur,  aut  cornua  fortasse  tauri  pellis, 
capite  impositae  ■'),  quamvis  ipsam  tauri  pellem  agnoscere  non  possis.  Caesaris  consalu- 
tationem  (Keizerhuldiging)  a  barbaris  victis  vel  aliam  eiusdem  generis  compositionem  ex- 
pressam  esse  puto  et  quidem  in  sarcophago  IV.  saec.  propter  stilum  adscribendo.  Hypo- 
thesis,  quam  v.  Sybel  concepit.  hanc  praesertim  difficultatem  attulit,  quod  schema  adora- 
tionis  magorem  Christianum  duo  fere  saecula  ante  illud  gentile  consalutationis  expressum 
videmus.  Haec  autem  difficultas  nostro  ectypo  sublata  mihi  videtur.  Antiquissimae  adora- 
tionis  magorum  repraesentationes  (et  notatu  dignum  hic  magos  utrimque  Mariae  appro- 
pinquare !)  exeunti  III.  vel  ineunti  IV.  adscribendae  videntur.  Et  quamquam  in  adscribendo 
Wilpert  semper  secutus  sum,  minime  mihi  constare  videtur  picturas  illas  re  vera  illo, 
quo  putat  Wilpert,  tempore  ortas  esse.  Evolutionis  artis  ratione  habita,  aetate  multo 

')  cf.  Rom.  Mitt.  1912,  p.  313.        cf.  Dio  Cass.  63,  1-7;   Suet.  Nero,  13;  Plin.  N.  H.  30.  16. 
cf.  V.  S  y  b  e  1,  Chr.  Antike,  II..  t.  16.  43.    *)  cf.  D  a  r  e  m  b  e  r  g  et  S  a  g  1  i  o,  s.  v.  bucina.    ")  quod 
V.  S  y  b  e  1  suspicatur  qui  opinionem  suam  de  hoc  ectypo  liberaliter  mecum  communicavit. 

inferiores  eas  esse  suspicor,  sed  antequam  ipsa  monumenta  conspexero  a  propria  opinione 
abstinebo.  Quidquid  id  est,  Caesaris  consalutationem  et  magorum  adorationem  eodem 
fere  tempore  ambas  conspectas  esse  nunc  iam  statuere  licet.  Et  per  se  intellegitur  ab 
hac  illam  non  pependisse,  sed  Caesaris  consalutationem  aevo  imperatorio  constans  schema 
fuisse,  ante  id,  de  quo  agimus  tempus  usitatum.  Utrum  typus  ille,  ut  nonnulli  volunt, 
Syro-palaestinensem  aut  certe  Orientalem  originem  habeat  necne,  dum  aha  et  manifesta 
monumenta  non  innotuerint  dici  non  potest.  Nec  necesse  est  schema  illud  a  Tiridatis  per 
imperium  Romanum  itinere  originem  duxisse.  Multo  magis  hoc  eventum  compositione 
iam  diu  nota  expressum  esse  videtur.  Negari  igitur  non  potest  compositionem  huius 
formae,  i.  e.  magis  in  schema  receptis,  gravem  auctoritatem  exercuisse  in  Christianam 
magorum  adorationis  compositionem. 

Antiquissimae  magorum  adorationis  repraesentationes  in  coemeteriis  hoc  affirmant. 
Quod  stantes  semper  magi  redditi  sunt,  ex  gentilis  repraesentationis  auctoritate  expH- 
candum  mihi  videtur.  In  coem.  SS.  Petri  et  Marcelhni  utrimque  magum  Mariae  matri 
appropinquare  videmus.  In  coem.  S.  Domitillae  -)  bini  ei  utrimque  appropinquant.  In  ea 
compositione  difficultas  autem  quaedam  oritur.  Maria,  itemque  Christus  puer  paulum  ad 
laevam  se  vertunt,  itaque  dorsum  quodammodo  monstrant  magis  a  dextra  accedentibus. 
Posterioris  aetatis  artifices  hanc  sustulerunt  difficultatem,  cum  alteram  compositionis 
partem  supprimerent,  alteram  autem,  quam  servaverunt,  ad  tres  magos  extenderent. 
Maria  cum  infante  paulo  magis  ad  magos  accedentes  circumvertebatur  (cf.  e.  g.  Wilpert, 
t.  212,  231,  239)  aut  prorsus  ex  obliquo  situ  conspiciebatur.  Hoc  modo  eam  novimus 
in  coemeteriis  et  praesertim  in  sarcophagis.  Nunc  dextram  nunc  laevam  magorum  pompae 
partem  suppresserunt  artifices  (cf.  Wilpert,  t.  239,  231). 

Formae  II  et  III,  quodammodo  IV  quoque,  qua  Maria  plane  adversa  facie  redditur, 
natura  unum  tantum  typum  efficiunt,  repraesentativum  scilicet,  ad  usum  immutatum. 
Illum  dico  typum,  qui  spectatorem  supponit  atque  poscit,  sive  in  totius  compositione,  ut 
in  adoratione  magorum,  sive  per  se  constans :  colentem  spectatorem  tunc  poscit.  lam 
prisca  antiquitate  eum  novimus,  et  suo  loco  (cf.  p.  7  et  p.  12)  fusius  de  eo  egi.  Hic 
satis  erit  nonnulla  enumerare  signa  e  t.  c,  quae  typi  repraesentativi  evolutionem  e  forma 
archaica  hieratica  ad  formam  Hellenisticam  humaniorem  elucidare  possint :  asservantur  Han- 
noverae  in  Mus.  Kestner  (Winter,  I.  139.  1;  fig. 5),  Parisiis  in  mus.  c.  t.  Louvre  (Winter, 
I.  142.  6),  Athenis  in  Polyt.  (Winter,  I.  139.  3),  Parisiis  (Louvre;  Winter,  1.  141.  2), 
Panormi  (Winter,  I.  146.  8),  in  coll.  Calvert  (Dardanellen;  Winter,  I.  142.4),  Athenis 
in  Polyt.  (Winter,  I.  142.  3),  Tergestae  (Mus.  civ. ;  Winter,  I.  146.  7),  Berolini  in  Antiq. 
(Winter,  I.  141.  4).  Notes  velim  omnes  hos  typos  in  aevo  quoque  Christiano  inveniri, 
ne  maxime  archaicis  quidem  exceptis.  Conferatur  e.  g.  fragmentum  ectypi,  quod  in  pago 
Pettau  inventum  est  (cf.  Gurlitt,  Pettauer  Ant. ;  Arch.  Ep.  Mitt.  a.  Oesterr.  1896,  p.  1  sqq.) 
et  III.  p.  Chr.  n.  saec.  typum  repraesentativum  nobis  exhibet,  quamvis  rustice  atque  pro- 
vincialiter  arte  expressum. 

Pauca  dumtaxat  hisce  adiungere  velim.  Raro  ars  proprio  sensu  statuaria  nobis  re- 
praesentationes  formae  Mariae  cum  infante  similes  praebet.  Immo  vero,  continuo  con- 
fugiendum  est  ad   sigilla  e  t.  c,  artis  industriae  opera  vilis  pretii,  unicuique  com- 

cf.  W  i  1  p  e  r  t,  Katakombenmal.,  t.  60.       cf.  ibid.,  t.  116.  1. 

paranda,  quae  cuiusvis  in  possessione  fuisse  ponere  licet.  Nec  vulgo  sunt  inter  ea 
meliora  specimina,  quae  quamvis  parva  sunt,  tamen  nova  semper  magnae  artis  problemata 
non  minus  clare  repercutiunt  quam  grandia  sculpturae  opera,  sed  primo  loco  typi  vulgares 
matris  antiqui,  opera,  quae  non  tam  pulchritudine  quam  argumento  aestimabantur.  Est  prisca 
illa  archaica  forma,  verisimihter  cum  religiosis  cogitationibus  cohaerens,  quam  semper 
reperimus,  quam  simpHcissime  atque  quam  vilissimo  pretio  arte  expressam:  documento 
nobis  est  haec  atque  talia  destinata  fuisse  humili  loco  natis,  qui  magna  expensa  erogare 
non  poterant.  Inter  eos  autem  multum  adhuc  priscae  illius  primitivae  religionis  vivebat, 
quod  diu  publico  cultu  repressum,  posterioribus  a  Chr.  n.  saeculis  paulatim  solvebatur, 
in  lucem  prodibat,  tandem  quidem  Christiana  religione  dominabatur ').  Hac  re  explicandum 
fortasse  est  tam  matres  cum  infantibus  a  Ciiristianis  artificibus  mature  iam  expressas  esse, 
dum  ars  vere  statuaria  pauca  tantum  exempla  exhibet,  quam  formas  illas  Christianas  tam 
arcte  cum  archaico  typo  hieratico  cohaerere.  Profecto  Christianarum  repraesentationum 
Mariae  cum  Christo  puero  certum  „exemplar  gentile"  quaeramus  non  oportet.  Opera  ut 
e.  g.  Reliquiarium  illud  in  eccl.  S.  Nazarii,  Mediolani  (IV.  saec.)  ^),  salvis  indiciis  externis 
velut  vestimentis  philosophorum,  quae  magi  gestant,  tam  clare  characterem  Hellenisticum 
indicant,  ut  certum  exemplum  quaerere  stultum  fere  videatur.  Non  solum  cum  tota  gentilium 
operum  serie  cohaeret,  sed  etiam  pars  eius  est.  Eo  tantum  modo,  quo  v.  Sybel  notionem 
suam  „Christliche  Antike"  concepit,  difficultatem  illam  tollere  licet,  et  quomodo  revera 
res  se  habeant  exponi  potest ').  Neque  Schlossero  assentieris,  cum  typum  Dei  Matris, 
quem  novimus  in  Evangeliario  de  Etschmiadin  ^)  cum  nummo  Faustae,  Constantini  Magni 
uxoris  (cf.  Kenner,  Rom.  Med. ;  Jhrb.Kunsth.  Sml.  Wien,  IX,  t.  IV.  270)  cohaerere  contendat. 
Accedit  quod  re  vera  hoc  opus  cum  illo  parum  tantum  congruit.  Evangeliarium  enim  nobis 
clare  exhibet  typum  repraesentativum,  dum  in  nummo  Fausta  infantem  ex  obliquo  situ 
visum,  in  gremio  tenet,  cum  corporis  habitus  plane  liber  atque  mobilis  est.  Profecto  non 
dicam  fieri  non  posse  ut  imagines  nummis  impressae  in  alias  repraesentationes,  fortasse 
et  Christianas,  vim  suam  exercuerint.  Immo  vero,  verisimile  id  puto,  nam  nullum  opus 
artis  tam  universe  et  uniforme  pervulgatum  est,  quam  nummus,  nulla  profecto  hieroglyphica 
nota  tam  facile  in  memoria  haeret.  Sed  nummi  illi  non  seorsum  considerandi  sunt,  sed 
ut  generalem  quandam  traditionem  continuantes.  Hoc  modo,  ut  opinor,  repraesentationes 
Isidis  cum  Horo  infante  considerandae  sunt,  quas  toties  dixerunt  vim  gravem  exercuisse 
in  Mariae  cum  Christo  repraesentationem  ■').  Ad  tempus  excipiamus  similitudineni  cultus, 
quae  sine  dubio  inter  Mariae  et  Isidis  venerationem  extitit  et  in  monumentis  tantum  nos 
contineamuf .  Repraesentationis  Aegyptiacae  Isidis  nulla  ratio  habenda  videtur.  Hoc  primum 
indico  Isidem  semper  lactantem  effictam  esse,dum  iis,  de  quibus  nunc  agimus  temporibus 
Mariam  prorsus  numquam  lactantem  repraesentatam  esse  scimus.  Inter  repraesentationes 
Isidis  cum  Horo,  sicut  ars  Aegyptiaca  eas  expressit,  et  Mariae  cum  Christo  nihil  commune 

M  cf.  A.Dieterich,  Unterg.  d.  ant.Relig.  (Kl.Schr.,  p.  272 sqq.)  cf.  Wulff,  1. 1.,  fig.200.  cf.  v.  Sybel, 
Rep.  f.  Kunstw.  1916,  p.  118  sqq.  et  Rom.  Mitt.  1912,  p.  319  sq.  cf.  Beil.  z.  Allg.  Zfg.  248,  p.  6  sq.  et 
249,  p.  4.  cf.  Pauly-Wissowa,  R.  E.  s.  v.  Isis,  p.  2125;  Piehl,  Sphinx  111  (1899),  p.  172;  Petrie, 
Rel.  of  anc.  Egypt,  p.  44;  Erman,  Aeg.  Rel.,  p.  245  sq.,  Lomnitz,  Solidaritat  d.  Mad.-  u.  Astartekults, 
p.  73,  quasi  summam  fixam  reiigionis  historiae  idem  statuit;  Ad.  Schreiber,  Mutterschaft,  p.  716, 
Munchen  1912. 

esse  invenimus  (cf.  ea,  quae  enumeravi  signa  Isidis,  p.  30),  nisi  forte  utraque  feminam 
cum  infante  reddant.  Nihilominus  Wulff  Mariae  cum  Christo  repraesentationem,  eamque 
in  coem.  Priscillae,  Romae,  inventam  laudat,  componit  cum  repraesentatione  Isidis  cum 
Horo  puero,  „die  sich  in  Alexandria  dem  BHcke  der  christHchen  Maler  aufdrangen  muBte." 
Quid  sibi  veHnt  „Christiani"  illi  pictores  nescio,  sed  ceterum  quoque  iHa  inter  Alexandriam 
atque  Romam  cohaerentia  satis  quaesita  mihi  videtur.  Quod  ad  formam  Isidis  cum  Horo 
Hellenisticam  attinet,  ne  haec  quidem  cum  repraesentatione  Mariae  cum  Christo  cohaerere 
video :  monumenta  huc  pertinentia  iam  aHbi  composui  (cf.  p.  30)  eaque  facile  cum  Mariae 
repraesentationibus  conferri  possunt.  Ea  quae  existit  affinitas  generalis  quaedam  est,  quam 
eandem  cum  omnibus  eiusmodi  operibus  HeUenisticis  esse  statuere  licet.  Quod  satis  mani- 
festum  est,  quoniam  forma  Isidis  cum  Horo,  per  se  rara,  nuHa  re,  nisi  attributis  ab  aHis 
Hellenisticis  matris  cum  infante  repraesentationibus  distinguitur.  Attributa  autem,  sicut  ea 
novimus  in  arte  gentili,  Maria  ad  tempus  non  gerit. 

Forma  V,  Hodegetriae  scilicet,  non  fusius  tractanda  videtur,  quippe  quae  stantem  Mariam 
reddens  in  propositum  nostrum  non  cadat.  Catalogum  typorum,  quem  Winter  composuit, 
inspicientes,  abunde  exempla  reperiemus  (cf.  I.  143 — 5;  150—53).  Hunc  typum  iam  antea 
quoque  occurrisse  stele  funeraria,  in  oppido  Kertsch  inventa^),  demonstrat.  Facere  non 
possum  quin  mirum  quoddam  exemplum  auctoritatis  Graecae  in  artem  Aegyptiacam  indicem. 
Isis  stans,  infantem  in  brachio  tenens,  in  arte  Aegyptiaca  mihi  non  occurrit.  HeUenistica 
aetate  hunc  typum  prodire  videmus  ^).  Isis  incedentis  schema  reddens,  Horum  infantem 
in  laevo  brachio  portans  apparet,  dum  dextra  levata  sistrum  tenet.  Auctoritatem  Graecam 
hic  videmus,  dum  forma  Graeca  Hellenistico  tempore  in  artem  Aegyptiacam  translata  videtur. 
Denuo  documentum  hic  habemus  artem  Aegyptiacam  prioribus  a.  Chr.  n.  saeculis  infirmiorem 
HeHenistica  fuisse  et  potius  auctoritatem  eius  recepisse,  quam  suam  exercuisse.  Quae 
quidem  relatio  prioribus  nostri  aevi  saeculis  inter  propriam  artem  Aegyptiacam  atque 
Hellenisticam  fuerit,  monumentorum  quae  pertractavi  ratione  habita  vix  accuratius  describere 
possum.  Ne  opiniones  quidem  aHorum  recensere,  quippe  quae  valde  inter  se  dissimiles 
sint,  atque  ut  in  quaestione  de  arte  Syriaca  atque  OrientaH  minime  congruant,  hoc  loco 
conabor.  Neque  quas  partes  egerit  Orientis  ars  non  Graeca,  imprimis  Persarum,  in  evolutione 
artis  antiquae  posterioris  aetatis,  fusius  tractare  possum.  Monumenta  nostra  ex  icono- 
graphica  praesertim  ratione  coHecta  non  sinunt  nos  statuere  num  stilus  Byzantinus  ex 
his  imprimis  cursibus  novis  ortus  sit.  Constat  autem  saeculis  posterioribus  gravem  Orientis 
auctoritatem  in  imperio  Romano  valuisse,  quae,  quamquam  in  arte  adhuc  non  semper 
manifesta  videtur,  triumpho  reHgionum  orientalium,  imprimis  ipsius  Christianae  religionis, 
luculentissime  se  manifestavit.  Nec  subito  stilum  mutari  videmus.  Paulatim  mutationem 
eam  praeparari  tam  in  gentiHbus  quam  in  Christianis  monumentis  persequi  possumus. 
Cuius  rei  ratione  habita  difficile  dictu  est  ubi  et  quomodo  Byzantinus  iUe  typus  elatus, 
repraesentativus  ortus  sit,  quem  novimus  in  eccl.  S.  Mariae  antiquae  (cf.  Wilpert,  Maler., 
t.  133—4).  Una  tantum  re  peculiarem,  quamvis  non  directam  auctoritatem  Orientalem 
significabo :  Mariae  vestimentum  dico.  Imperatricis  veste  induta  est  et  Byzantinae  aulae 
apparatum  natura  Orientalem  esse  scimus.  Angeli  quoque,  qui  ministri  ad  thronum  Mariae 

cf.  1.1.,  p.  72.    2)  cf.  Compte-Rendu,  Comm.  imp.  Archeol.  1882,  8,  p.  19  sq.       cf.  Weber, 
Aeg.-gr.  Terrak.,  II.,  p.  36. 

adstant,  satellites  imperatorum  Byzantinorum  in  mentem  revocant.  Sed  apparatum  iam 
ante  primum  imperatorem  Christianum,  Constantinum  Magnum,  in  Orientis  modum  mutatum 
esse  consideremus  oportet.  lam  Diocletianus  totam  vitam  aulicam  in  Orientalem  formam 
redegit.  Hic  quoque  liquet  nos  artis  Christianae  indicia  Orientaha  ut  cohaerentia  cum  artis 
generahs  Hellenistico-romanae  evolutione  considerare  debere. 

In  capite  praecedente  de  significatione  Mariae,  quod  ad  sensum  dogmaticum  attinet 
paucis  verbis  locutus  sum  (cf.  p.54).  lam  vidimus  eam  primum  Dei  filii  matrem,  ut  talem 
atque  in  Deo  mortuam  inter  sanctos  atque  martyres,  quamvis  praecipuo  loco,  receptam 
esse,  deprecatricisque  partes  pro  viventibus  apud  Deum  et  Fihum  suum  agere  potuisse. 
Cum  in  Concilio  Nicaeae  habito  (325)  Patris  et  Filii  homousia  agnita  esset,  ex  ea  re  ne- 
cessario  sequebatur  Mariam  nunc  matrem  Dei,  Theotocum  appehari  (in  conc.  Ephes.431) 
et  honor  eius  atque  auctoritas  crescebant:  coronabatur  regina  coeh  et  iuxta  Fihum  divinum 
locum  obtinebat.  Per  se  intehegitur  venerationem  eius  hac  re  magis  etiam  crescere  debuisse. 
Fit  magis  eham  quam  sancti,  quorum  quidem  partes  per  saecula  quoque  graviores  fiebant, 
mediatrix.  Christus,  Dei  hhus  a  terra  magis  recedit,  non  amphus  inter  hominem  et  Deum 
mediator  fuit,  sed  ipse  Deus  factus  est.  Maria  quodammodo  ei  succedit.  Veneratio  eius 
una  cum  crescente  auctoritate  increscit,  quin  etiam  quodammodo  per  se  cohtur,  sicut 
idem  ipsum  in  sanctorum  veneratione  perspicere  hcet.  Quamquam  dogmatico  sensu  haec 
veneratio  ita  consideranda  est,  ut  auxihi  invocatio  via  tantum  sit,  qua  perveniatur  ad 
Deum  transcendentem,  in  usu  cotidiano  preces  ihas  longam  viam  perfecisse  non  puto  et 
cogitatione  ad  Mariam  vel  Sanctos  tantum  pervenisse  credo.  Humilibus,  quibus  vita  multa 
negabat  preces  illae  ratio  tantum  erat,  qua  supra  cotidiana  efferrentur,  qua  novas  vires 
sumerent,  qua  auxihum  peterent  in  ardua  saepe  vitae  via. 

Consideremus  Mariae  venerationem  praecipue  crescere  eo  tempore,  (IV.  saec.)  quo 
transitum  ad  Christianam  religionem  frequenhorem  fuisse  quam  antea  scimus.  In  mentem 
revoco  edicta  iha  de  tolerantia,  quae  a.  311  partibus  Occidentalibus,  a.  313  Orientalibus 
dabantur.  Eo  tempore  mox  Chrishanum  esse  utilius  atque  commodius  fuit,  quam  paganum. 
A.  382,  Grahanus  edicto  suo  gentili  rehgioni  eiusque  ministris  subsidium  publicum  ademit; 
a.  392  Theodosius  plane  eam  prohibuit.  Nonne  in  promptu  est,  quaerere  num  Chrishanae 
rehgionis  incrementum  fortasse  cum  nova  hac  condicione  cohaereat?  Antequam  Chrishana 
atque  antiqua  rehgio  pares  erant,  aut  saltem  ante  sacra  prohibita  accipere  licet  Chrishanam 
ecclesiam  e  hominibus,  qui  ab  origine  atque  ex  animo  Chrishani  essent,  conshhsse.  Sed 
postea  multos  in  ecclesiam  receptos  esse  puto,  nullo  animi  iudicio  cogente,  muhos  quo- 
que  qui  facilitate,  quam  polytheishcus  cultus  secum  fert,  rehgionem  Christianam  non 
ut  novum  quid  antiquis  contrarium,  sed  aliud  tantum  accipiebant.  Quamquam  aetate  im- 
peratoria  religio  magis  magisque  ad  henotheismum  vergebat,  numquam  tamen  alias  opi- 
niones  excludebat.  Quid  mirum  multitudinem  illam,  qua  subito  fere  acies  Chrishana  augetur 
in  religione  Chrishana,  ea  quaerere,  quibus  sahsfacerent  desiderio  suo  auxilii  divini.  Nam 
hoc  auxiho  egebat  et  vere  religiosus  vivebat  populus  —  in  mundo  quoque  pagano.  Cum 
certi  semper  auctores  tantum  legerentur,  neque  sahs  ratio  habita  esset  ahorum  fontium, 
ut  e.  g.  inscriptionum,  imago  quaedam  aetahs  imperatoriae  orta  est  —  nunc  quoque  im- 
peritis  cara  —  quae  cum  cerhs,  principibus  populi  Romani  parhbus  tantum,  urbanis 
praeserhm,  congruere  videtur.  „Popuh"  autem,  humilium  multitudinis  litterae  mentionem 

nullam  faciunt,  Is  tantum  apud  auctores  Christianos  prodit.  Nunc  autem  inscriptionibus, 
papyris  inventis  docti,  alia  mente  eosdem  libros  legimus  et  hic  quoque  videmus  populum 
non  tam  „perditum"  fuisse  ut  credidimus.  Vitam  suam  vivebat,  laborabat  —  et  orabat^). 

Religio  Christiana  non  orta  est  in  mundo  irreligioso  —  oriri  ibi  non  potuit.  Sed  quaeri 
potest,  num  religio  ut  ita  dicam  antiqua,  (melius  fortasse  humanam  dicas!)  cum  doctrina 
Christiana,  doctrina  illa  EvangeHorum  simplici  congruere  possit.  Et  satis  vis  vitalis  ei 
inerat,  satis  varia  et  multiplex  erat,  ut  cum  elementis  nonnuliis  antiquae  fidei  coalescere 
posset.  Nempe  habebatMariae  etSanctorum  venerationem,  dogmatis  ortam,  quae  huc  evolvi 
potuit.  Theologis  altercari  licet,  num  fortasse  in  recipiendis  elementis  sine  dubio  paganis, 
ecclesia  hberahus  se  praestiterit,  quam  ei  conduceret  et  primigenam  Christi  doctrinam  hac 
re  turbaverit,  sed  nescio  an,  si  quis  sic  putaret,  doctrinae  Christianae  facultatem  evolu- 
tionis  denegaret.  Hoc  autem  nostrum  non  est. 

Anquirendum  tantum  est,  num  huius  accommodationis  vestigia  in  Mariae  veneratione 
indicare  liceat.  De  accommodatione  loquor,  non  de  mutuatione.  Nequaquam  materia,  quam 
hoc  loco  afferam,  uti  velim  ut  ex  ea  theologicas  deducam  conclusiones,  nec  problema 
illud  exhaurire  in  animo  habeo.  Exempli  gratia  venerationes  Isidis  et  Mariae  inter  se 
conferam.  Conspicua  inter  eas  similitudo,  tam  quod  ad  formam,  quam  quod  ad  sensum 
venerationis  attinet,  multos  induxit  ut  rationem  arctiorem  quam  ut  natura  quadam  congrua 
explicaretur,  inter  eas  acciperent.  Notionibus  ex  altera  ad  alteram  venerationem  trans- 
ferendis,  hoc  exprimere  voluerunt  et  de  Isidis  „vespero"  locuti  sunt,  illam  quidem 
„Madonnam"  vel  „Matrem  dolorosam"  vocaverunt.  Haec  autem  methodus,  quantavis 
cogitata  suggerens,  periculosa  mihi  videtur-).  Simihtudine  externa  sive  interna,  mutuatio 
concluditur,  cum  revera  cognatio  illa  saepe  tantum  ex  communi  basi  explicanda  videatur^). 
Non  solum  Isidem  sed  etiam  alias  deas,  Astarten,  Aphroditen,  Cybelen,  Demetera,  lunonem, 
Freyjam  quidem  et  alias  cum  Maria  cohaerere  suspicati  sunt  varii  auctores.  Ne  longius 
aberrem  in  Isidis  veneratione  me  continebo,  quippe  quae  aetate  imperatoria  maximi 
momenti  fuerit  et  eodem  modo,  quo  Mariae  veneratio  per  totum  orbem  terrarum  per- 
vulgata  sit.  Hoc  quoque  commune  habent,  quod  neutrius  natura  clare  deUneata  est,  quod 
generales  adiutrices  ambae,  laboribus  omnibus  atque  desideriis  animae  humanae  benevolas 
aures  praebere  potuerunt.  Quae  quidem  facultas  Mariae  magis  fere  propria  erat  quam 
Isidis. 

1)  cf.  Deissmann,  Licht  v.Osten,  p.204sqq.;  S  chul  tze,  Unterg.d.gr.-rom.Heident.,  p.342sq.;  Renan, 
M.  Aurele,  p.  144.  -)  cf.  Cumont,  Rel.  Orient.  e.  q.  s.  in  praef.,  p.  XIII  sq.  Hoc  contextu  opera  tantum 
significabo  ut:  Mussard,  Conformites  des  ceremon.  mod.  av.  les  anc. ;  e.  q.  s.  Leydae,  1667;  Trede, 
Paganism  in  the  Roman  Church  ( quo  opere  in  German.  converso  usus  sum ) ;  R  e  n  a  n  d,  Christianisme  et  Paga- 
nisme,  Bruxellis  1861;  opera  quidem  ampliorem  auctoris  conspectum  profitentia,  utRenan,  Origines  du 
Christianisme;  Reville,  Die  Religion  in  Rom  unter  den  Severern;  Reitzenstein,  Zwei  religionsgesch- 
Fragen;  Petrie,  Religion  of  anc.  Egypt;  Schneider,  Kultur  u.  Denken  d.  alten  Aeg.;  Reichel,  Dissert.  de 
Isidis  apud  Romanos  cultu;  Lomnitz,  Solidaritat  d.  Madonna- u.  Astartekultes ;  Conyers  Middleton» 
Misc.  Works  V,  p.  1  sqq.,  e.  a.  plus  minusve  Mariae  venerationem  directe  aliarum  auctoritatem  expertam 
esse  putant,  idque  annominatione  illa  significant.  Totum  revera  difficile  atque  implicatum  problema  syn- 
cretisticum  amplectuntur  opera  ut:  Harnack,  Ausbr.  d.  Christentums;  Deissmann,  Licht  vom  Osten; 
Schultze,  Untergang  des  gr.-rom.  Heidentums;  Benrath,  Zur  Gesch.  d.  Marienverehrung  (Theol.  St.  u. 
Krit.  1886);  Rosch,  Astarte-Maria  (ibid.,  1888);  eodem  modo  sed  parum  leviter  fortasse  idem  thema  tractavit 
R.  de  Gourmont,  Le  paganisme  eternel  (in  libro  suo  c.  t.  La  culture  des  idees). 

Apparatum  igitur  tempiorum  atque  ecclesiarum,  aris  atque  statuis  instructarum  similli- 
mum  esce  videmus.  Eodem  modo  quo  Mariae  interdum  statuae  eriguntur,  ita  ut  eae  tantum 
corporis  partes,  quae  visibiles  sunt  informentur,  dum  vestimenta  informem  quandam 
ligneam  structuram  tegunt,  Isidis  quoque  simulacrum  in  Iseo  Pompeiis  instructum  esse 
videtur^).  Isidis  sacerdotes  tonsi  Mariae  pontifices,  tonsura  praeditos,  in  mentem  re- 
vocant^).  Isidis  venerationis  pompa  sollemnis,  florum  atque  turis  sacrificia,  in  Mariae 
veneratione  reperimus.  Precibus  eadem  petuntur''),  litaniae  utriusque  simillimae  sunt. 
Peregrinationes  sacras  et  processiones  uterque  cultus  novit,  agmenque  iocosum  ac 
petulans  Carrus  navalis  in  festo  illo  quem  „Carneval"  vocamus  fortasse  continuatur '). 
Fabula  quidem  Isidis  fortasse  similitudinem  quandam  cum  illa  Mariae  praebet.  Plurimas 
de  Maria  fabulas  ut  populus  eas  novit,  ductas  esse  ex  evangeliis  apocryphis  consideres 
velim,  quae  quidem  quodammodo  ex  mythologia  Alexandrina  de  Iside  et  Osiride  pendere 
possint. 

In  Isidis  veneratione  me  continere  volo  sed  facere  non  possum  quin  unam  tantum 
rem  seorsum  indicem :  templa  dico  in  ecclesias  mutata  et  ecclesias  in  loco  antiquorum 
templorum  exstructas.  Vulgo  traditionis  documentum  id  habetur,  cum  ecclesiae  Christianae 
templum  paganum  locum  cedere  putetur:  Maria  ei,  quae  eam  praecessit  Deae  subiit-'). 
Non  fortuito  multas  ecclesias  in  loco  templorum  gentilium  aedificatas  esse  persuasum 
mihi  habeo  sed  traditionis  documentum  non  videtur  esse.  Multo  magis  Ecclesia  trium- 
phans  de  gentibus  eas  exstruxit  quasi  symbolice  victoriam  suam  profitens.  Plerumque 
quando  ecclesia  pro  templo  substituta  sit,  statuere  non  potui.  Eo  magis  notatu  dignus 
est  casus,  ubi  certiores  sumus  facti.  Ecclesia  S.  Mariae  Aegyptiacae  nostris  quoque 
diebus  in  antiquo  Fortunae  Virilis  templo  locata  est.  Scimus  autem  IX.  demum  saec. 
aedem  illam  in  ecclesiam  mutatam  esse '■).  Tunc  temporis  nulla  Dea  Fortuna  Virilis  erat: 
domus  eius  conclave  fuit,  quo  utebantur,  sicut  sumptuosum  Agrippae  Thermarum  prin- 
cipale  atrium  in  usum  ecclesiae  architecti  verterunt.  Alibi  quoque  saepe  id  factum  esse 
suspicor. 

Historia  Christianae  doctrinae  dogmatica  iniquam  atque  mancam  nobis  praebet 
notionem  vitae  religiosae  per  quinque  priora  p.  Chr.  n.  saecula.  Continua  concilia,  polemici 
libelli,  animosi  apologetae,  implacabilis  atque  per  se  constantis  Christianitatis  imaginem 
nobis  relinquunt.  Sed  neque  ars  Christiana  secernere  se  potuit  a  sui  temporis  evolutione 
artis,  neque  doctrina  Christiana  per  se  constare  atque  varias  opiniones  negare  tantum 
potuit.  Cotidianus  usus  atque  necessitudo  non  tam  implacabilis  erat  quam  doctrina  for- 
tasse  poscebat.  Non  frustra  Ecclesia  a  Civitate  politicam  artem  didicit! 

Quid  tandem  sibi  volunt  hae  analogiae,  quid  nos  docent?  Quid  significat,  si  sanc- 
torum  etiam  in  fabulis  mythologia  interlucet,  gentiliumque  dei  reviviscere  videntur.  Nonne 
hoc :  animam  hominis  semper  eandem  remanere,  labores  eius  atque  desideria  semper 


')  cf.  Lafaye,  Hist.  du  Ciilte  des  Divin.  d'Alexandrie,  p.  187  sq.  -)  cf.  Trede,  i.  1.,  I,  p.  17; 
Otto,  Priester  und  Tempel,  e.  q.  s.  II,  p.  256,  3;  Zimmermann,  Die  Ag.  Religion  und  die  Kirchen- 
vater,  p.  154  sqq;  Mussard,  Conformites  e.  q.  s.  Levitas  quoque  tonsa  capita  habuisse  commonet, 
p.  160.  3)  cf.  e.  g.  CIG.  4724  et  Cyrillus,  Encomium  .  .  .  in  conc.  Ephes.  4.  cf.  Dieterich,  Unterg. 
d.  ant.  Relig.  (KI.  Schriften,  p.  465).  •  )  cf.  Mussard,  1.  I.,  p.  165  sq.;  Conyers  Middleton,  Misc. 
Works  V,  p.  117  sqq.    «^)  cf.  J.  v.  Schlosser,  Beil.  z.  Allg.  Ztg.  248,  p.  3. 

eadem  esse  ?  Doctrina  Christiana  prorsus  discrepat  a  pagana  vitae  ratione.  Animus 
autem  religiosus  Christianis  atque  gentilibus  idem  fuit,  seque  manifestavit  eo  modo, 
qui  omnium  hominum  communis  est,  sive  sancte,  grato  animo  veneratur  quis  illud  semper 
ignotum,  Deum,  sive  vanitatis  suae  conscius  rehgiose  misericordiam  atque  auxihum  depre- 
catur.  Sic  Augustini,  ingenii  humani  intime  periti,  verba,  quibus  breviter,  sed  alte  atque 
subtihter  hoc  idem  expressisse  videtur,  accipiamus,  ubi  dicit  (Retract.  I.  13): 

Nam  res  ipsa  quae  nunc  christiana  religio  nuncupatur  erat  apud  antiquos, 
nec  defuit  ab  initio  generis  humani,  quousque  ipse  Christus  veniret  in  carne, 
unde  vera  religio,  quae  iam  erat,  coepit  appellari  christiana. 


T  h  e  s  e  s 


I. 

De  oudste  vooistellingen  van  Maria  met  het  kind  Christus  hangen  samen  met  het 
algemeen-antieke  type  der  moeder  met  kind  en  vertoonen  niet,  zooals  in  de  litteratuur 
dikwijls  aangenomen  wordt  (vgl.  o.  a.  Pauly- Wi  sso wa,  R.  E.  s.  v.  Isis,  p.  2125;  en 
als  voorbeeld,  hoezeer  deze  meening  reeds  ingang  heeft  gevonden  in  de  populaire  litteratuur, 
A.  Schreiber,  Mutterschaft,  Miinchen  1912,  p.  716),  een  bijzondere  overeenkomst  met 
de  voorstellingen  van  Isis  met  Horus. 

II. 

De  voorstelling  van  de  aanbidding  van  het  Christuskind  door  de  magiers  uit  het  Oosten 
heeft  tot  prototype  een  voorstelling  uit  den  vroegen  Keizertijd  van  een  keizerhuldiging 
door  overwonnen  barbaren. 

III. 

De  oostersche  kleeding  der  magiers  in  de  oudste  voorstellingen  der  aanbidding  van 
het  kind  Christus  wijst  er  op,  dat  de  christelijke  kunstenaars  gestreefd  hebben  naar  het 
weergeven  van  „couleur  locale"  (vgl.  de  tegenovergestelde  meening  by  Leclercq, 
Manuel  d'Archeologie  chretienne,  II,  p.  173  sqq.). 

IV. 

Het  ambt  van  ipyojv  in  den  Boeotischen  en  Thessalischen  bond,  in  de  4e  en 
3e  eeuw  v.  Chr.  draagt  een  zuiver  representatief  karakter  en  moet  beschouwd  worden 
als  een  overblijfsel  van  den  oligarchischen  regeeringsvorm. 

V. 

Aesch.  Prometh.  153,  lectio  codd.  mss. :  vx  anipa^^TO'^  TapTap&v.  contra  Wilamo- 
witz,  qui  legit  dnipoirov,  textui  vindicanda  est. 

VI. 

Plutarch  de  superstit.,  VII.,  p.  168,  E. ;  codices:  /r^aM  ^etatSatfjiovta ;  legendum  esse 
puto  :  r:pu'j)c. 

VII. 

Aelius  Aristides  rhetor  non  anno  129  p.  Chr.  n.  (cf.  Christ,  Gesch.  d.  gr.  Literatur, 
II.  2.  1913,  p.  538),  sed  potius  anno  120  p.  Chr.  n.  natus  esse  videtur. 

Vlll. 

Contra  Lundstrom,  Ciceros  ofversattning  af  Xenophons  Oikonomikos,  Eranos,  XII 
(1912),  p.  6,  qui  Xenoph.  Oec,  20.  4  inter  verba:  ouSj  i/atov  ovdt  aO/.a.  et  iyn  dM-hp 
vocabula  oJSi  /jif/Aa  intercidisse  coniecit  (cf.  Macrob.  Sat.,  III.  20.  4),  textus  codicum 
mss.  vindicandus  videtur. 

IX. 

lure  Th.  Ebert,  Zur  Frage  nach  der  Beendigung  des  Herodoteischen  Geschichts- 
werkes,  e.  q.  s.  (Diss.,  Berol.  1911),  'Aaauptoic:  ab  Herodoto  annuntiatis,  non  per- 

fectis,  locum  post  praesenteni  Historiae  operis  finem  assignat,  eoque  opinionem  Herodoti 
opus  imperfectum  esse  valde  confirmavit. 

X. 

Vocabulum  Tspixtoei?  (e.  g.  Hom.,  II.  XVI.  803;  Od.  XIX.  242)  non  ut  solet  inter- 
pretari:  „longus,  usque  ad  pedes  pertinens,  „;:o8r;pr,c",  sed  „ora  instructus"  significare 
videtur,  tam  linguae  scientiae,  quam  artis  monumentorum  ratione  habita. 

XI. 

Tacit.,  Annales,  11.  52:  spe  victoria  inducti  sunt  ut  vincerentur.  Emendandum  est : 
vincerent. 

XII. 

Tacit.,  Annales.  XII.  65  i.  f.  legatur  cum  II.  mss. :  Haec  atque  talia  dictitans  (Narcissus) 
amplecti  Britannicum,  robur  aetatis  quam  maturrimum  precari,  modo  ad  deos,  modo  ad 
ipsum  tendere  manus,  adolesceret,  patris  inimicos  depelleret  matris  etiam  interfectores 
ulcisceretur. 

Verbum  adolesceret  textui  vindicandum  est  (cf.  Hartman,  Anal.  Tacitea,  p.  223). 

XIII. 

Tacit.,  Hist.,  I.  1.:  uberiorem  .  .  .  materiam. 

Vocabulum  uberiorem  non  intellegatur,  ut  Ritter  (ed.  London  1848)  et  Brotier  (ed. 
Paris  1771)  volunt  de  temporibus,  de  quibus  plures  atque  meliores  fontes  extant,  ita  ut 
rerum  scriptor  facilius  verum  tradere  possit,  sed  potius  de  temporibus  magnis  rebus 
gestis  abundantibus. 

XIV. 

C.  Val.  Flacci,  Argon.,  I.  V.,  v.  6  sq.,  verba:  caelata  .  .  .  velamina,  non  ut  acu  picta 
intellegenda  sunt  (cf.  P.  Langen,  C.  Val.  Flacci,  S.  B.  Argon,  11.  VIII. ;  Berliner  Studien 
f.  kl.  Philologie,  1896)  sed  ut  „aurata,  sigillata",  i.  e.  bracteis  insutis  ornata. 

XV. 

C.  Val.  Flacci,  Argon.,  I.  V.,  v.  269:  verba:  ipsuni  qui,  cum  Sudhaus  emendanda 
videntur  in:  ipsumque  ut. 

XVI. 

Charisius,  I.,  p.  106  sq.  Keil  (frg.  12):  alvaria  neutro  genere  pluraliter  tantum  dicun- 
tur .  .  .  quamvis  Cicero  in  Oeconomico  singulariter  dixerit:  „apes  in  alvarium  concesserant". 
Corrigendum  est  cum  Victorio :  congesserant. 

XVll. 

Ten  onrechte  meent  Lange  (Diirers  Meerwunder,  Ztschf.  f.  bild.  Kunst,  XI,  1900, 
p.  195  sqq.),  datDiirers  „Meerwunder"  niet  in  verband  moet  worden  gebracht  met  het 
Amymone-verhaal  bij  Lucianus  (DiaL  mar.  6),  maar  moet  worden  beschouwd  in  ver- 
band  met  Diirers  afbeeldingen  van  andere  „wonderen',  zooais  het  varken  met  de  zes 
pooten,  de  vergroeide  tweelingen,  de  neushoorn  enz.,  en  als  zoodanig  gelden  moet 
Naar  mijn  meening  is  de  tekst  van  Lucianus  aanleiding  geweest  voor  de  compositie, 
terwijl  voor  de  voornaamste  groep  invloed  van  antieke  monumenten  zeer  waarschijnlijk  is. 

XVIIL 

Het  zg.  portret  van  Maximinus  Thrax  in  het  Antiquarium  te  Miinchen  (vgl.  Furt- 
wangler,  Miinch.  Jahrb.  1907.  p.  8  sqq.)  behoort  in  lateren  tijd  thuis  en  is  veeleer  een 
portret  van  Constantius  Chlorus  (vgl.  Sieveking,  ibid.,  XI,  1919,  p.  44  sqq.). 

XIX. 

Het  is  wenschelijk,  dat  een  analytisch-stilistisch  vormonderzoek  eener  litteratuur- 
periode  (vgl.  b.  v.  de  onderzoekingen  van  Zielinski  over  Cicero)  worde  voorafgegaan 
door  een  dergelijk  onderzoek  van  de  werken  der  kunst,  in  het  bijzonder  der  bouw-  en 
decoratieve  kunst  van  dezelfde  periode,  en  dat  de  resultaten  van  dit  laatste  onderzoek 
ten  grondslag  worden  gelegd  aan  het  eerste. 

XX. 

Het  is  wenschelijk,  dat  in  de  hoogste  klassen  van  het  Gymnasium,  althans  facultatief, 
onderwijs  worde  gegeven  in  de  classieke  archaeologie. 

